Consequently the Corrections Division’s deficits dropped in that time period from $4.5 million to the $2.6 million you see here.

ᑕᐃᒪᐃᒻᒪᑦ, ᐊᓄᓪᓚᒃᓰᕕᓕᕆᔨᒃᑯᑦ ᐊᑭᓕᒃᓴᖏᑦ $4.5-ᖑᓚᐅᖅᑐᑦ $2.6 ᒥᓕᐊᖑᑳᓪᓚᒃᖢᑎᒃ.


We are making some headway into reducing those overtime costs and we will continue to do so.

ᒫᓐᓇ ᓯᕗᒧᐊᒃᐸᓪᓕᐊᖅᑐᒍᑦ ᑕᒪᒃᑯᓂᖓ ᐆᕙᑕᐃᒻ-ᓄᑦ ᐊᑭᓕᐅᑕᐅᖃᑦᑕᖅᑐᓄᑦ. ᑕᐃᒪᐃᓕᐅᖏᓐᓇᕐᓂᐊᕆᕗᒍᓪᓗ.


I would just like to remind members to please mute your telephones.

ᐃᖅᑲᐃᑎᑦᑎᔪᖓ ᐅᖄᓚᐅᑎᕋᓛᓯ ᖃᒥᔅᓯᒪᓚᐅᖅᓯᐅᒃ ᓂᐸᐃᖅᑎᓯᒪᓗᒋᓪᓗ.


Mr. Lightstone: Thank you, Mr. Chairman.

ᓚᐃᑦᓯᑑᓐ: ᖁᔭᓐᓇᒦᒃ, ᐃᒃᓯᕙᐅᑕᓖᒃ.


Now, the facility operations run with a considerable amount of overtime and you base the schedule on 42 hours a week.

ᐊᐅᓚᖃᑦᑕᖅᑐᑦ ᐆᕙᑕᐃᒻ-ᑐᐊᓘᓪᓗᑎᑦ ᐃᑲᕐᕋᓄᓪᓗ 42-ᓄᑦ ᐃᖅᑲᓇᐃᔭᖃᑦᑕᖅᖢᑎᒃ ᐱᓇᓱᐊᕈᓯᕐᒥ.


What is the actual number of hours on average of employees’ workweek? Was it 50 or 60 hours a week?

ᐃᖅᑲᓇᐃᔭᖅᑏᑦ 50-ᓂᒃ ᐃᑲᕐᕋᓂᒃ 60-ᓂᓪᓘᓐᓃᑦ ᐃᖅᑲᓇᐃᔭᖃᑦᑕᖅᐸᑦ ᐱᓇᓱᐊᕈᓯᑕᒫᖅ?


Hon. David Akeeagok: Qujannamiik, Mr. Chairman.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ.


That is in so much detail that I’ll ask if we need to provide it to the House, we will provide it in the form of a written response.

ᑖᓐᓇ ᐃᓗᓕᑯᓘᔭᖃᓗᐊᕐᒪᑦ ᒪᓕᒐᓕᐅᕐᕕᖕᒧᑦ ᑐᓂᔭᕆᐊᖃᕋᑦᑎᒍᑦ ᑐᓂᓛᖅᐸᕗᑦ ᑎᑎᕋᖅᓯᒪᓗᒍ.


Our deputy isn’t able to respond to that either.

ᑐᖏᓕᖅᐳᑦ ᑭᐅᔪᓐᓇᖏᒻᒪᑦ ᑖᔅᓱᒥᖓ.


ᐱᓯᒪᙱᓇᑦᑎᒍ ᑐᓴᒐᒃᓴᖅ.


I didn’t know how far we needed to in terms of the operations of the corrections services.

ᖃᓄᑎᒋ ᑐᓴᒐᒃᓴᖃᖅᑎᒋᔭᕆᐊᖃᕐᒪᖔᑦ ᖃᐅᔨᒪᖅᑰᖏᓐᓇᒪ ᐊᐅᓚᑕᐅᓂᖏᓐᓄᑦ ᐊᓄᓪᓚᒃᓰᕕᐅᑉ.


ᐅᑯᐊᓕ ᐊᐱᖅᑯᑎᒋᔪᒪᔭᒃᑲ.


ᐊᒻᒪ ᖃᓄᐃᑦᑐᒥᒃ ᐃᓕᓐᓂᐊᖅᑎᑕᐅᖃᑦᑕᕐᖓᑕ?


Through you, Mr. Chairman, I would like to ask Deputy Minister MacKay to respond.

ᑖᓐᓇ ᐃᕝᕕᑎᒎᕐᓗᖓ, ᒥᓂᔅᑕ ᑐᖓᓕᖓ ᒪᑲᐃ ᑭᐅᒋᐊᖁᕙᕋ.


Just in response, I think I’m answering the member’s question. In terms of training, yes, there’s a training component to our supplementary appropriation under both court services and correctional facilities.

ᑖᓐᓇ ᑭᒡᒍᓯᕆᓪᓗᒍ ᑭᐅᖂᖅᑕᕋ, ᑕᐃᑲ ᐃᓕᓐᓂᐊᖅᑎᓂᕐᒧᑦ ᐱᓕᒻᒪᒃᓴᕈᑏᓪᓗ ᐃᓚᒋᐊᕈᑏᑦ ᑮᓇᐅᔭᖅᑐᕈᑏᑦ ᐃᖅᑲᖅᑐᐃᕖᑦ ᐊᑖᓂ ᐊᓄᓪᓚᒃᓰᕕᖕᒦᑦᑐᑦ ᐊᑐᖅᑕᐅᓂᐊᖅᑐᖅ.


Part of the reason for that is currently we don’t have people who do training as full-time staff.

ᑖᒃᑯᐊ ᒫᓐᓇᐅᔪᖅ ᐃᓕᓐᓂᐊᖅᑎᑦᑎᖃᑦᑕᖏᓐᓇᑦᑕ.


We contract that out so that adds to the cost of training and then as this notes, that also increases the overtime because when people are training, they have to be covered by someone else and sometimes that will involve overtime as well. That does increase our costs.

ᐱᓕᒻᒪᒃᓴᐃᔨᒥᒃ ᑳᓐᑐᕌᑕᐅᔪᒧᑦ ᐃᓕᓴᐃᔨᖃᖃᑦᑕᕋᑦᑕ ᐊᑭᑦᑐᕈᑎᒋᖃᑦᑕᕐᒪᒍ. ᐆᕙᑕᐃ-ᕈᑎᖏᓪᓗ ᐃᓕᓴᐃᑎᓪᓗᒋᑦ ᐊᓯᖔᖏᓐᓂᒃ ᐃᓇᖏᖅᑕᐅᖃᑦᑕᕆᐊᖃᕐᒪᑕ. ᑕᐃᒪᓐᓇ ᐊᑭᑦᑐᕆᐊᕈᔾᔨᖃᑦᑕᖅᑐᑦ ᐃᓕᓐᓂᐊᖅᑎᑦᑎᑎᓪᓗᒋᑦ.


Like everything else, we’re looking at ways we can better plan for that and better budget for that, for instance, by perhaps asking for extra staff that would be full-time training for both correctional facilities and courts so that we can rely less on contract training.

ᐊᒻᒪᓗᑦᑕᐅᖅ ᐊᓯᖏᑎᒍᑦ ᕿᓂᕈᓘᔭᕐᒥᔪᒍᑦ ᐱᐅᓂᖅᓴᒃᑯᑦ ᐸᕐᓇᒃᑕᐅᔪᓐᓇᕐᒪᖔᑦ ᐊᑐᕈᒫᖅᑕᖏᓪᓕ ᑮᓇᐅᔭᖅᑐᕈᑎᒃᓴᖓᑦ. ᐃᖅᑲᓇᐃᔭᖅᑏᑦ ᐊᓄᓪᓚᒃᓰᕕᖕᒥ, ᐃᖅᑲᖅᑐᐃᕕᖕᒥᓗ ᐃᖅᑲᓇᐃᔭᖅᑐᑦ ᐃᓕᓐᓂᐊᖅᑎᑕᐅᒃᑲᓐᓂᑦᑎᐊᕐᓂᖅᓴᐅᖁᓪᓗᒋᑦ ᑳᓐᑐᕌᑦᑎᓂᑦ ᐃᓕᓴᐃᔨᖃᙱᓂᖅᓴᐅᓂᐊᕋᑦᑕ.


I was curious in terms of when we’re talking about a $2.6 million increase in getting staff training.

ᖃᐅᔨᔪᒪᖅᑲᐅᒐᒪ $2.6-ᒥᓕᐊᓐ ᐅᖃᐅᓯᕆᔭᐅᑎᓪᓗᒍ ᐃᖅᑲᓇᐃᔭᖅᑏᓪᓗ ᐃᓕᓐᓂᐊᖅᑎᑕᐅᓂᖏᑦ.


My question was: what kind of training is being offered to staff or casual employees? Are they also getting the training necessary?

ᖃᓄᐃᑦᑐᓂᒃ ᐃᓕᓐᓂᐊᖅᑎᑦᑎᖃᑦᑕᕐᓂᐊᕐᒪᑕ ᐃᖅᑲᓇᐃᔭᖅᑎᓂᒃ, ᐃᖅᑲᓇᐃᔭᓚᐅᐱᓪᓚᒃᑐᓂᓪᓗ?


In the case of both corrections and courts, that training is provided to all casual employees as well as obviously indeterminate employees.

ᑖᒃᑯᐊ ᑕᒪᒃᑮᒃ ᐊᓄᓪᓚᒃᓰᕕᖕᒥᓗ ᐊᒻᒪᓗ ᐃᖅᑲᖅᑐᐃᕕᖕᒥᓗ ᐃᓕᓐᓂᐊᖅᑎᑦᑎᐊᖃᑦᑕᖅᑐᑦ ᐃᖅᑲᓇᐃᔭᓚᐅᐱᓪᓚᑦᑐᓂᒃ ᐃᓕᓴᐃᖃᑦᑕᖅᑐᑦ ᐊᒻᒪᓗ ᐃᖅᑲᓇᐃᔭᖅᑐᓂᒃ.


When a casual person comes on, on a casual contract, it’s a four-month contract, but they will spend a certain number of weeks at the beginning of that doing their training. The training is geared, for the most part, at least for correctional facilities, it’s called NUHALT and it is terms of dealing… . Conflict management training is the main component of that training.

ᐃᖅᑲᓇᐃᔭᓚᐅᐱᓪᓚᖕᓂᐊᖅᑐᑦ ᐃᖅᑲᓇᐃᔭᖅᑎᑕᐅᓪᓗᒍ ᑳᓐᑐᕌᑦᑕᐅᓯᒪᓗᒍ ᑭᓯᐊᓂ ᐱᓇᓱᐊᕈᓯᕐᓂᑦ ᖃᔅᓯᓂᑭᐊᖅ ᐃᓕᓐᓂᐊᖅᑎᑕᐅᖅᑳᕐᓂᐊᖅᑐᑦ. ᐃᓕᓐᓂᐊᖅᑎᑕᐅᖃᑦᑕᖅᑐᑦ ᐊᓄᓪᓚᒃᓰᕕᖕᒥ ᐱᓕᕆᓂᐊᖅᑐᓄᑦ, ᓲᕐᓗ ᐊᐃᕙᐅᑎᔪᓂᒃ, ᐊᖏᖃᑎᒌᒍᓐᓇᐃᓪᓕᔪᓂᒃ ᐃᖅᑲᓇᐃᔭᖅᑎᓄᑦ ᖃᓄᐃᓕᐅᕆᐊᖃᕐᒪᖔᑕ ᐃᓕᓴᐃᖃᑦᑕᖅᑐᑦ.


I’m not sure. Can I ask what kind of programs they also offer for people who are in corrections, or am I getting off topic?

ᐊᓄᓪᓚᒃᓰᕖᑦ ᖃᓄᐃᑦᑐᓂᒃ ᐱᓕᕆᔾᔪᑎᖃᕐᒪᖔᑕ ᐊᓄᓪᓚᒃᓰᕕᖕᒧᑦ ᐊᐱᖅᑯᑎᖃᕈᓐᓇᖅᐹ ᐅᕝᕙᓘᓐᓃᑦ ᐊᐱᖅᓲᑎᒋᔭᕆᐊᖃᙱᑕᐃᓐᓇᖅᐳᖓ?


I’m not sure that they will have this kind of detail in front of them, but Mr. Akeeagok.

ᑕᐃᒪᓐᓇᐃᑦᑐᓂᒃ ᐃᓗᓕᑯᓘᔭᖃᖅᑐᓂᒃ ᐱᓯᒪᖕᒪᖔᑕ ᖃᐅᔨᒪᙱᑦᑐᖓ, ᒥᔅᑕ ᐊᕿᐊᕈᖅ.


Through you, I would like to have Deputy Minister MacKay to highlight that, if you will allow it.

ᑖᓐᓇ ᐃᕝᕕᑦᑎᒎᕐᓗᖓ, ᒥᓂᔅᑕᐅᑉ ᑐᖓᓕᐊ ᒪᑲᐃ ᖁᕝᕙᓯᑦᑐᒥᑦ ᖃᓄᐃᓕᐅᖃᑦᑕᖅᑎᑦᑎᒻᒪᑕᑭᐊᖅ ᑖᒃᑯᓄᖓ ᐅᓂᒃᑳᕌᕐᔪᒍᓐᓇᖅᑐᖅ, ᐱᔪᓐᓇᖅᑎᒃᑯᕕᐅᒃ.


As you mentioned, I don’t have the exact details in front of me, but I can give the member an overview of what kind of programming is offered to inmates.

ᓈᓴᐅᑎᓂᒃ ᐱᓯᒪᙱᓐᓇᒪ, ᑭᓯᐊᓂ ᐅᓂᒃᑳᕐᕕᒋᔪᓐᓇᓛᖅᑕᕋ ᒪᓕᒐᓕᐅᖅᑎ ᖃᓄᐃᑦᑐᓂᒃ ᐃᓕᓐᓂᐊᖅᑎᑕᐅᖃᑦᑕᕐᒪᖔᑕ ᑎᒍᔭᐅᖅᑲᔪᑦ.


It depends on the facility, obviously. For the lower-security facilities, for instance, in Rankin Inlet or the halfway house here in Iqaluit, there is a lot of trades training. It often involves the participation of employers in the community who will take on inmates as an apprentice or in a mentor relationship to give them skills so that when they leave the facility, they can take on employment.

ᒪᓕᒡᓗᒍ ᓇᓕᐊᖕᓂᒃ ᑕᐃᒃᑯᐊ ᐊᑦᑕᕐᓇᖏᓐᓂᖅᓴᐃᑦ ᑎᒍᔭᐅᖅᑲᔪᑦ, ᐃᖃᓗᖕᓂᓗ ᐅᑕᖅᑭᕕᖕᒦᑦᑐᑦ ᓴᓇᔭᕆᐅᕆᐅᖅᓴᓂᕐᒧᑦ ᐃᓕᓐᓂᐊᖅᑎᑕᐅᖃᑦᑕᖅᑐᑦ ᐃᖅᑲᓇᐃᔭᓕᕈᓐᓇᓛᕐᒪᑕ ᐊᓄᓪᓚᒃᓯᖅᑕᐅᔪᓂᒃ ᐃᓕᓴᐃᓪᓗᑎᒃ, ᐱᓕᒻᒪᒃᓴᖅᑕᐅᓪᓗᑎᒃ ᐊᓄᓪᓚᔅᓰᕕᖕᒥᑦ ᐊᓂᒍᑎᒃ ᐃᖅᑲᓇᐃᔭᕈᓐᓇᕐᓂᐊᕐᒪᑕ ᐃᖅᑲᓇᐃᔭᓕᒻᒪᒃᓴᖅᑕᐅᖃᑦᑕᖅᑐᑦ ᐃᑲᔪᖅᑕᐅᕕᖕᒥᑦ.


Within the BCC and Makigiarvik, there’s less opportunity for those inmates to leave the facility, but they do provide programming that will address each inmate-specific need. For instance, there is programming available for addictions counselling or for anger management programming, things that are tailored to the particular inmate to allow him or her to be able to address the issues that may have put them into the correctional facility to begin with.

ᐊᑲᐅᓯᓴᕐᕕᓪᓗ ᑖᒃᑯᐊ ᐱᓕᕆᔾᔪᑎᖃᖃᑦᑕᕐᒥᔪᒍᑦ ᑕᐃᑲᓂ ᐊᑐᓂ ᑎᒍᔭᐅᖅᑲᔪᑦ ᒪᓕᒡᓗᒋᑦ ᐊᑐᕆᐊᖃᖅᑕᖏᑦ, ᐊᔪᓕᕈᑎᖃᖃᑦᑕᖅᑐᑦ ᐃᓅᓯᓕᕆᔭᐅᖃᑦᑕᕐᒥᔪᑦ ᑕᐃᑲᓂ. ᓂᙵᐅᒪᔪᓪᓗ ᓂᙵᐅᒪᔪᓐᓃᖅᑎᑕᐅᓇᓱᒃᖢᑎᒃ ᐃᓅᓯᓕᕆᔭᐅᖃᑦᑕᖅᑐᑦ. ᑕᐃᒪᓐᓇ ᒪᓕᒃᑕᐅᓪᓗᑎᒃ ᐊᓄᓪᓚᖅᓯᖅᑕᐅᔪᑦ ᑭᓱᒧᑦ ᐃᑲᔪᖅᑕᐅᔭᕆᐊᖃᕐᒪᖔᑦ ᐃᑲᔪᖅᑕᐅᔾᔪᑎᖃᖅᑐᑦ ᐊᒻᒪᓗ ᑭᓱᒥᒃ ᑎᒍᔭᐅᔾᔪᑎᒋᓚᐅᖅᑕᖓᓄᑦ.


They are also training that, again, even if they’re not able to leave the facility, they do offer some training that will allow them to more employable when they do get out of the facility. For example, they will help them finish their high school education or can provide some foundation for trades training. We have a trades foundation course that the NAC offers.

ᐊᓄᓪᓚᔅᓰᕕᖕᒥᑦ ᕿᒪᐃᔪᓐᓇᖏᒃᑲᓗᐊᖅᖢᑎᒃ ᐃᓕᓐᓂᐊᖅᑎᑕᐅᖃᑦᑕᕐᒥᔪᑦ, ᐊᓄᓪᓚᒃᓰᕕᖕᒥᑦ ᐊᓂᒍᑎᒃ ᐃᖅᑲᓇᐃᔭᕈᓐᓇᕈᒫᕐᒪᑕ. ᐱᔭᕇᕋᔪᒃᑐᓂᒃ ᑕᕝᕙ ᐃᓕᓐᓂᐊᕐᕕᐊᓗᖕᒥ ᐃᓕᓐᓂᐊᕐᓂᕆᔭᖓᑕ ᖁᕝᕙᓯᖕᓂᒥᒃ ᐊᒻᒪᓗ ᓴᓇᔨᕈᕆᐅᖅᓴᓂᕐᒧᑦ ᐃᓕᓐᓂᐊᖅᑎᑕᐅᖃᑦᑕᕐᒥᔪᑦ ᐊᓄᓪᓚᒃᓰᕕᖕᒥᑦ.


ᑲᖏᖅᖠᓂᕐᒥᑦ ᑕᐃᒪᓐᓇ ᑎᒍᔭᐅᖅᑲᔪᓂᒃ ᐃᑲᔪᖃᑦᑕᖅᑐᑦ.


There’s a wide variety of programming that we try to provide for the inmates.

ᐊᔾᔨᒌᖃᑦᑕᙱᑦᑐᑦ ᐱᓕᕆᔾᔪᑏᑦ ᐊᑐᐃᓐᓇᐅᑎᑕᕗᑦ.


ᓇᑲᓱᒃ: ᐱᔭᕆᖅᑐᖓ.


ᒪᒃᐱᒐᕐᒦᑦᑐᒍᑦ ᑕᓪᓕᒪᖓᓐᓂᑦ.


ᒪᓕᒐᓕᕆᔨᒃᑯᑦ ᐊᐅᓚᔾᔪᑏᑦ, ᐋᖅᑭᐅᒪᐃᓐᓇᕈᑏᓪᓗ.


Total Department. Not Previously Authorized. $6,200,000.

ᑲᑎᑦᑐᒍ ᐱᓕᕆᕕᒃ, ᓯᕗᕐᖓᒍᑦ ᐊᖏᖅᑕᐅᖅᑳᖅᓯᒪᙱᑦᑐᖅ $6,200,000.


ᒪᑉᐱᒐᖅ 6-ᒧᐊᕐᓗᓯ.


Department of Health. Operations and Maintenance. Not Previously Authorized.

ᐱᓕᕆᕕᖓᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᐅᓚᔾᔪᑏᑦ, ᒪᑭᒪᐅᑏᓪᓗ ᓯᕗᕐᖓᒍᑦ ᐊᖏᖅᑕᐅᖅᑳᖅᓯᒪᙱᑦᑐᑦ.


Mr. Akeeagok, you wanted to make a comment?

ᒥᔅᑕ ᐊᕿᐊᕈᖅ, ᓂᓪᓕᕈᒪᕖᑦ?


Hon. David Akeeagok: Thank you, Mr. Chairman. Not a comment, but if you may, we are going to another department.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᓂᓪᓕᐅᑎᐅᙱᑦᑐᖅ.


I have a witness available. Through you, if I could switch my witnesses before we get into questions. Thank you, Mr. Chairman.

ᖃᓄᐃᔅᓴᖏᒃᑯᕕᑦ ᐊᓯᐊᓄᑦ ᐱᓕᕆᕕᒻᒨᖓᐅᓂᐊᕋᑦᑕ ᐊᐱᖅᓱᖅᑕᐅᖃᑦᑕᓂᐊᖅᑐᖅ ᐊᑐᐃᓐᓇᐅᒥᒻᒪᑦ ᑭᐅᔪᓐᓇᖃᑦᑕᓂᐊᖅᑐᖅ ᑖᒃᑯᐊ ᐊᐱᖅᓱᖅᑕᐅᕕᒻᒦᖃᑎᒋᔭᒃᑲ ᐊᓯᔾᔨᑲᐃᓐᓇᕈᒪᔭᒃᑲ ᐊᐱᖅᓱᖅᑐᖃᓚᐅᙱᓐᓂᖓᓂ. ᖁᔭᓐᓇᒦᒃ, ᐃᒃᓯᕙᐅᑖᖅ.


I was going to give you the opportunity to change witnesses at some point, but if you want to do it now, that’s fine.

ᐱᕕᖃᖅᑎᓂᐊᖅᑲᐅᔭᒋᑦ. ᑭᓯᐊᓂ ᒫᓐᓇ ᐱᕕᖃᕈᒪᒍᕕᑦ ᖃᓄᐃᙱᑦᑐᖅ.


Sergeant-at-Arms, if you could exchange witnesses, please.

ᐃᖅᓱᖅᑏ, ᒫᓐᓇ ᐊᓯᔾᔨᖅᑕᐅᒍᓐᓇᖅᑕᑎᑦ ᐃᖅᑲᓇᐃᔭᖅᑏᑦ.


Do members agree that he can exchange the witnesses?

ᐊᖏᖅᐱᓰ ᐃᖅᑲᓇᐃᔭᖅᑎ ᐃᓯᖅᑎᑕᐅᖁᓪᓗᒍ? ᐊᖏᖅᐱᓰ?


Chairman: Okay. Sergeant-at-Arms, please.

ᐃᒃᓯᕙᐅᑕᖅ: ᐃᖅᓱᖅᑏᖑᑯᐊᒃ ᐃᖅᑲᓇᐃᔭᖅᑎ ᐱᖃᑖ ᐊᓂᑎᓪᓗᒍ, ᐱᖃᑖ ᐃᓯᖅᑎᓚᐅᕈᒃ.


For the record, Minister Akeeagok, if you could please introduce your new witness.

ᑎᑎᕋᖅᑕᐅᓯᒪᓂᐊᕐᒪᑦ ᒥᔅᑕ ᐊᕿᐊᕈᖅ ᑭᓇᐅᒻᒪᖔᓄᓇ ᑕᐃᓚᐅᕈᒃ ᑖᓐᓇ ᐊᐱᖅᓱᖅᑕᐅᕕᒻᒧᐊᖅᑐᖅ ᓄᑖᖅ.


The person who just entered on my left is the Deputy Minister of Health, Colleen Inuujaq Stockley.

ᐃᓯᕋᑖᖅᑐᖅ, ᓴᐅᒥᓐᓃᑦᑐᖅ, ᒥᓂᔅᑕ ᑐᖓᓕᖓ, ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ, ᑲᓖᓐ ᐃᓅᔭᖅ ᓯᑖᒃᓕ.


Operations and Maintenance. Not Previously Authorized. Total Directorate. $5.9 million.

ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᐅᓚᔾᔪᑏᑦ ᒪᑭᒪᐅᑎᓪᓗ ᓯᕗᕐᖓᒍᑦ ᐊᖏᖅᑕᐅᖄᖅᓯᒪᙱᑦᑐᑦ ᑲᑎᑦᑐᒋᑦ ᐊᖓᔪᖅᑳᖃᕐᕕᒻᒥ ᐊᑐᕈᒫᖅᑐᑦ $5.9 ᒥᓕᐊᓐ.


ᓇᑦᓯᖅ: ᑕᒻᒪᕋᒪ.


I was going to ask a question under medical travel.

ᐅᕗᖓᖔᖅ ᖃᖓᑦᑕᐅᑎᓄᑦ ᐱᓕᕆᐊᖑᓕᖅᐸᑦ ᑕᕝᕙ ᐊᐱᖅᑯᑎᖃᖔᕐᓂᐊᖅᑐᖓ.


ᐃᒃᓯᕙᐅᑕᖅ: ᖁᔭᓐᓇᒦᒃ.


Are there any questions under the directorate?

ᐊᐱᖅᑯᑎᒃᓴᖅᑕᖃᖅᐸ ᐊᖓᔪᖅᑳᖃᕐᕕᒻᒥ.


I don’t have too many questions under this one, but when we’re talking about elders’ home operational costs, it talks about the three continuing care facilities that are funded and three different elders’ homes.

ᐅᓄᓗᐊᖅᑐᓕᓐᓂᒃ ᐊᐱᖅᑯᑎᒃᓴᖃᙱᑦᑐᖓ. ᐃᓐᓇᑐᖃᐃᑦ ᓇᔪᒐᖏᓐᓂᒃ ᐅᖃᐅᓯᖃᖅᑎᓪᓗᑕ ᓄᓇᕗᒻᒥ ᐱᖓᓲᒻᒪᑕᒎᖅ ᑕᐃᒃᑯᐊ ᐸᖅᑭᒃᓯᕕᐅᓂᐊᖅᑐᑦ ᑮᓇᐅᔭᖃᖅᑎᑕᐅᓂᐊᖅᑐᑦ ᐊᔾᔨᒌᙱᑦᑐᓂᒃ ᐃᓐᓇᕐᓂᒃ.


In a line of questioning the other day we were talking about the prefeasibility of the Igloolik and Gjoa Haven, exploring the option of expanding those facilities.

ᐃᑉᐸᔅᓵᓂᒃ ᐊᐱᖅᓱᑎᓪᓗᖓ ᑕᐃᒃᑯᐊ ᓯᕗᕐᖓᒍᑦ ᖃᐅᔨᓴᐃᔾᔪᑏᑦ ᑲᔪᓯᔪᓐᓇᕐᒪᖔᑕ ᐃᒡᓗᓕᒻᒥ ᐅᖅᓱᖅᑑᒥᓗ ᖃᐅᔨᓴᐃᒻᒪᑕ ᐊᖏᓪᓕᒋᐊᖅᑕᐅᔪᓐᓇᕐᒪᖔᑕ ᐃᓐᓇᒃᑯᕕᖏᑦ.


At the time the minister wasn’t sure of what number of beds was being looked at to start the prefeasibility study.

ᑕᐃᔅᓱᒪᓂ ᒥᓂᔅᑕ ᖃᐅᔨᒪᓚᐅᙱᒻᒪᑦ ᖃᔅᓯᐅᓂᐊᕐᒪᖔᑕ ᐃᓪᓖᑦ ᖃᐅᔨᓴᐃᔾᔪᑕᐅᓂᐊᖅᑐᖅ.


I’m just wondering if we can get an update today on making these existing facilities more efficient and where that prefeasibility study is sitting at right now.

ᐃᒻᒪᖃ ᑐᓴᖅᑎᑕᐅᔪᓐᓇᖅᓯᕕᑖ? ᑖᒃᑯᐊ ᒫᓐᓇ ᑕᐃᒃᑯᐊ ᐃᓐᓇᕐᓄᑦ ᓇᔪᒐᕆᔭᐅᖃᑦᑕᖅᑐᑦ ᐅᓄᖅᓯᒋᐊᖅᑕᐅᖁᓪᓗᒋᑦ. ᓇᓃᓕᖅᐸ ᑕᒪᓐᓇ?


Hon. David Akeeagok: Thank you, Mr. Chairman. Thank you for the question.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᖁᔭᓐᓇᒦᒃ ᐊᐱᕆᒐᕕᑦ.


For this year, under the preplanning phase, we are looking at Igloolik under the preplanning. Thank you, Mr. Chairman.

ᐊᕐᕌᒍᒋᔭᑦᑎᓐᓂ ᓯᕗᕐᖓᒍᑦ ᐱᕙᒌᔭᐃᓂᕐᒧᑦ ᐸᕐᓇᐃᔾᔪᑏᑦ ᒪᓕᒃᖢᒋᑦ ᐊᑖᓂᑦᑐᖅ ᑖᒃᑯᐊ. ᖁᔭᓐᓇᒦᒃ, ᐃᒃᓯᕙᐅᑖᖅ.


What is that preplanning going to entail and what is the current status of it?

ᑖᓐᓇ ᓯᕗᕐᖓᒍᑦ ᐱᕙᒌᔭᐃᓂᖅ ᐃᓗᓕᖃᕐᓂᐊᕐᒪᑦ ᑭᓱᒥᒃ? ᖃᓄᐃᓕᖓᓕᖅᐸᓪᓗ ᒫᓐᓇ?


Hon. David Akeeagok: Thank you. Through you, may I ask the deputy of health to elaborate more on the preplanning of the capital plans?

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐃᕝᕕᒃᑯᑦ, ᐃᒃᓯᕙᐅᑖᖅ, ᑐᖏᓕᖓ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑭᐅᖁᓪᓗᒍ ᖃᐅᔨᒪᓂᖅᓴᐅᖕᒪᑦ ᑕᒪᑐᒥᖓ ᐊᑭᑐᔪᖅᑐᕈᑎᒃᓴᖏᓐᓂᒃ.


The Department of Health had preplanning money approved in the capital last year for 2017-18.

ᑖᒃᑯᐊ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐸᕐᓇᒃᐸᒌᖅᓯᒪᖕᒪᑕ ᐊᕐᕌᓂ ᐊᑭᑐᔪᖅᑐᖅᑐᓄᑦ 2017-18-ᒧᑦ.


The preplanning was to look at the feasibility for making an expansion to Igloolik, as the minister alluded to.

ᑖᓐᓇ ᑲᔪᓯᔪᓐᓇᕋᔭᕐᒪᖔᑦ ᑖᓐᓇ ᐃᒡᓗᓕᖕᒦᑦᑐᖅ ᐊᖏᒡᓕᒋᐊᕈᑕᐅᔾᔪᑎᖓᓂᒃ ᑖᓐᓇ ᒥᓂᔅᑕ ᐅᖃᐱᓪᓚᕋᑖᕐᒪᑦ.


Keeping in mind that an election happened and we expect that there will be a new government mandate, we’re still in the process of looking at what options we could do to expand Igloolik.

ᑖᓐᓇ ᐃᖅᑲᐅᒪᒋᐊᕐᓗᒍ ᓂᕈᐊᕐᓇᐅᓚᐅᖅᑎᓪᓗᒍ ᒐᕙᒪᒃᑯᑦ ᓄᑖᓂᒃ ᐱᔭᒃᓴᖃᕐᓂᐊᖅᑐᒃᓴᐅᓚᐅᕐᒪᑕ. ᑕᐃᒪᓕ ᓇᓖᕌᒐᒃᓴᐅᒐᔭᕐᒪᖔᑕ ᐃᒡᓗᓕᖕᒥ ᐊᖏᒡᓕᒋᐊᕐᓂᖅ.


It hasn’t gotten very far at this point, but we expect that there will be further movement once we know the new government mandate.

ᑖᓐᓇ ᐊᕗᖓᐅᔨᓗᐊᖅᓯᒪᙱᑦᑐᖅ. ᑭᓯᐊᓂ ᓂᕆᐅᒃᑐᒍᑦ ᑕᐃᒪ ᐊᐅᓚᔾᔭᒋᐊᒃᑲᓐᓂᕐᓂᐊᖅᑐᖅ ᖃᐅᔨᒪᓕᕈᑦᑕ ᒐᕙᒪᒃᑯᑦ ᑎᓕᔭᐅᓯᒪᔾᔪᑎᖏᓐᓂᒃ.


More of a comment just to finish off, when we’re talking about utilizing government resources and we have identified the inefficiency of the current model of a number of our facilities, I would suggest the department and when the mandate comes out, I’m sure the government will have some topics on there on elder care.

ᐅᖃᐅᓯᓗᐊᑐᐃᓐᓇᖅ ᐱᔭᕇᕈᑎᒋᓗᒍ, ᐅᖃᐅᓯᖃᓕᕌᖓᑦᑕ ᐊᑐᖅᑕᐅᓂᖏᓐᓂᒃ ᒐᕙᒪᒃᑯᑦ ᐱᓕᕆᔾᔪᑎᖏᓐᓂᒃ ᓇᓗᓇᐃᖅᓯᓯᒪᓪᓗᑕ ᐋᖅᑭᑦᑎᐊᖅᓯᒪᙱᓐᓂᖏᓐᓂᒃ ᐱᖁᑎᕐᔪᐊᑦᑎᓐᓄᑦ. ᑕᐃᒪ ᐅᖃᕆᐊᕈᑎᒋᐊᕈᒪᕙᒃᑲ ᐱᓕᕆᕝᕕᒃ, ᑕᐃᒪ ᑖᒃᑯᐊ ᐱᔭᒃᓴᖏᑦ ᓴᖅᑭᑉᐸᒃᑐᑦ ᒐᕙᒪᒃᑯᑦ ᑕᒫᓂ ᐃᓐᓇᐃᑦ ᐸᖅᑭᔭᐅᓂᖏᓐᓄᑦ.


I look forward to seeing some progress on maximizing the efficiency of existing facilities as well as identifying different areas around the territory where there’s opportunity for new facilities to meet and address the current wait-list we have.

ᑕᐃᒪᓕ ᓂᕆᐅᑦᑎᐊᖅᐳᖓ ᑖᓐᓇ ᐱᕙᓪᓕᐊᒐᔪᖕᒪᑦ. ᑖᓐᓇ ᒫᓐᓇ ᐱᖁᑕᐅᕙᒌᖅᑐᒥᒃ ᐊᑐᑦᑎᐊᒃᑲᓐᓂᕈᒪᓂᖅ ᓇᓗᓇᐃᖅᓯᓪᓗᑎᒡᓗ ᑕᒫᓂ ᓄᓇᕗᑦ ᐃᓗᐊᓂ ᐊᔾᔨᒌᙱᑦᑐᓂᒃ ᐱᕕᖃᓕᕈᓐᓇᕐᓗᑎᒃ ᓄᑖᒥᒃ ᐱᖁᑎᕐᔪᐊᖏᑕ ᒫᓐᓇ ᐅᑕᖅᑭᔪᓄᑦ ᑐᕌᖓᔪᓂᒃ.


ᐅᖃᐅᓯᓗᐊᑐᐃᓐᓇᖅ.


I’ll follow up with my colleague’s line of questioning there regarding the elders’ home operational costs.

ᑖᓐᓇ ᒪᓕᒐᓕᐅᖅᑎᐅᖃᑎᒪ ᐊᐱᖅᑯᑎᒋᕋᑖᖅᑕᖏᓐᓄᑦ ᐱᓪᓗᒍ, ᐃᓐᓇᐃᑦ ᐊᖏᕐᕋᖏᑦᑕ ᐊᐅᓚᔾᔪᑎᖏᓐᓂᒃ.


I would be interested to see what the breakdown is of that $900,000.

ᑕᐃᒪ ᑐᓴᕈᒪᒐᔭᕋᒪ ᖃᓄᖅ ᐊᒡᒍᑐᖅᓯᒪᒻᒪᐅᒻᒪᖔᖅ $900,000.


Which facilities are requiring this money? How is it being broken down among the different facilities?

ᓇᓕᐊ ᐱᖁᑎᕐᔪᐊᖅ ᑕᒪᒃᑯᓂᖓ ᑖᒃᑯᓄᖓ ᖃᓄᖅ ᑖᓐᓇ ᐊᒡᒍᑐᖅᑕᐅᓯᒪᓂᐊᖅᐸ ᑖᒃᑯᓇᖓᑦ ᐊᖏᕋᕆᔭᐅᔪᓂᒃ.


That $900,000 is shared by three facilities at $300,000 each for the three elders’ homes.

ᑖᓐᓇ $900,000 ᐱᖓᓱᓄᑦ ᐊᕕᒃᑐᖅᓯᒪᔪᖅ. ᑕᒪᒃᑮᕐᓗᒋᑦ $300,000 ᐊᑐᓂ. ᑖᒃᑯᐊ ᐱᖓᓱᑦ ᐃᓐᓇᐃᑦ ᑖᔅᓱᒧᖓ ᑐᕌᖓᔪᒥᒃ.


Mr. Main: Thank you, Mr. Chairman. I’m just wondering, because it’s mentioned in here, these facilities are operated under a service contract by non-profit Nunavut societies.

ᒪᐃᓐ: ᒪ’ᓇ, ᐃᒃᓯᕙᐅᑖᖅ. ᐃᓱᒪᑐᐃᓐᓇᖅᑐᖓ, ᑕᐃᒪ ᑕᕝᕙᓂ ᐅᖃᐅᓯᕆᓯᒪᖕᒪᓂᖓᓄᑦ ᑖᒃᑯᐊ ᐃᒡᓗᐃᑦ ᑳᓐᑐᕌᑎᒍᑦ ᑮᓇᐅᔭᓕᐅᕋᓱᒃᑎᐅᖏᑦᑐᓄᑦ ᓄᓇᕗᒻᒥ ᑎᒥᐅᔪᓂᒃ.


What is the procedure for these societies to notify the Department of Health that they’re going to have a cost overrun?

ᖃᓄᕐᓕ ᐃᓕᖅᑯᓯᖃᓲᖑᖕᒪᑕ ᑖᒃᑯᐊ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓂ ᖃᓄᖅ ᑐᓴᖅᑎᑎᔾᔪᓯᖃᖅᐸᑦ ᑮᓇᐅᔭᖅᑐᓗᐊᕐᓂᐊᕐᓂᕈᑎᒃ?


The figures relate to the three elders’ homes administered by non-government organizations, which recently got new contracts for continuation of services. This was part of that amount.

ᑖᒃᑯᐊ ᐱᖓᓱᐃᑦ ᓄᓇᓕᓐᓂ ᐊᐅᓚᑕᐅᔪᑦ ᒐᕙᒪᒃᑯᓐᓅᙱᑦᑐᖅ. ᓄᑖᕐᓂᑦ ᑳᓐᑐᕌᓂᒃ ᓴᖅᑮᕋᑖᓚᐅᕐᒪᑕ ᑖᓐᓇ ᐃᓚᒋᔭᐅᓯᒪᔪᖅ.


Further, if these figures are needed to be increased or decreased, the protocol is that the Department of Health meets with these societies to discuss these figures.

ᐊᒻᒪᓗ ᑖᒃᑯᐊ ᖁᕝᕙᕆᐊᕆᐊᖃᕈᑎᒃ ᐅᕝᕙᓘᓐᓃᑦ ᒥᑭᓪᓕᒋᐊᕆᐊᖃᕈᑎᒃ ᐋᓐᓂᐊᖃᙱᑦᑐᓕᕆᔨᒃᑯᓪᓗ ᑖᒃᑯᐊᓗ ᑎᒥᐅᔪᐃᑦ ᑲᑎᒪᖃᑎᒌᖃᑦᑕᖅᑐᐃᑦ.


When they are required to deliberate over issues, they can do that.

ᑖᒃᑯᐊᓗ ᖃᓄᖅᑑᖃᑎᒌᒋᐊᖃᓕᕋᐃᒐᒥᒃ ᖃᓄᖅᑑᖃᑎᒌᖃᑦᑕᖅᑐᑦ.


They do have specific Nunavut and Canada standards, to state it in English, to adhere to.

ᑖᒃᑯᐊ ᒪᓕᑦᑕᕆᐊᖃᖅᑕᖏᓐᓂᒃ ᑲᓇᑕᐅᑉ ᐊᒻᒪᓗ ᓄᓇᕗᑦ ᒪᓕᒐᖏᓐᓂᒃ ᑖᒃᑯᓂᖓ ᒪᓕᒃᓱᑎᒃ.


It mentions in here that when the three elders’ homes initially opened, they were intended to provide residential care at levels 2 and 3 clients. There are a number of things that have contributed to the fact that it states in here that the majority of the homes’ residents have required more direct care and assistance and have been allowed to age in place.

ᑕᕝᕙᓂ ᐅᖃᐅᓯᕆᓯᒪᖕᒪᑦ ᑖᒃᑯᐊ ᐱᖓᓱᑦ ᒪᑐᐃᕋᑖᖅᖢᑎᒎᖅ ᐊᖏᕐᕋᕐᒥ 2-ᒥ 3-ᒥᓗ ᐳᖅᑐᓂᓕᖕᓂ ᐸᖅᑭᔭᐅᕝᕕᐅᔭᕆᐊᖃᕐᒪᑕ ᐊᒻᒪᓗ ᖃᔅᓯᑲᓪᓚᖕᓂᒃ ᐱᔾᔪᑎᖃᖅᓯᒪᔪᑦ ᐅᖃᖅᓯᒪᖕᒪᑕ ᐅᓄᕐᓂᖅᓴᐃᒡᒎᖅ ᑖᒃᑯᐊ ᐊᖏᕐᕋᕆᔭᐅᔪᑦ ᐸᖅᑭᔭᐅᓂᖅᓴᐅ ᐊᒻᒪᓗ ᐱᑐᖃᙳᖅᐸᓪᓕᐊᔪᑦ.


Getting back to the budget here, is it predicted for the coming years that the cost of operating these elders’ homes is going to continue to increase or is it a plateau type of situation where we’re now capturing all the costs?

ᑖᒃᑯᐊ ᑮᓇᐅᔭᐃᑦ ᐅᑎᕐᕕᒋᓗᒋᑦ ᑕᐃᒪ ᐊᕐᕌᒍᓂᐊᖅᑐᓂᖃᐃ ᓂᕆᐅᒋᔭᐅᕙᑦ ᑖᒃᑯᐊ ᐊᑭᑦᑐᖅᐸᓪᓕᐊᑐᐃᓐᓇᕐᓂᐊᖅᐸᖅᑲᐃ ᐊᐅᓚᑕᐅᓂᖏᑦ ᐅᕝᕙᓘᓐᓃᑦ ᑕᐃᒫᒃ ᐃᓱᓕᕝᕕᖃᕐᓂᐊᖅᐸᑦ? ᒫᓐᓇ ᑮᓇᐅᔭᓂᒃ ᓈᒻᒪᖃᑦᑕᓕᕋᓗᐊᖅᐱᑖ?


When these contracts were initially set up with those three elders’ homes, they were set up by the Department of Family Services.

ᑕᐃᒪᓕ ᑳᓐᑐᕌᒃ ᐱᒋᐊᓕᓵᖅᑎᓪᓗᒋᑦ ᐱᖓᓱᑦ ᐃᓄᓕᕆᔨᒃᑯᓐᓂ ᑲᒪᒋᔭᐅᓚᐅᕐᒪᑕ.


The Department of Health only took over those contracts as of April 1, 2017.

ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑳᓐᑐᕌᖓ ᐊᐃᐳᕈ 2017-ᒥ ᑎᒍᓯᑕᐃᓐᓇᓚᐅᕐᒪᑕ.


One of the things that we immediately became aware of is that the standards that Health wanted to see were perhaps a little different. We were giving them a clinical eye. We had some differences in terms of how much care and by whom.

ᑕᐃᓐᓇᓕ ᖃᐅᔨᒃᑲᐅᑎᒋᓚᐅᕋᑦᑎᒍ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᔾᔨᒋᑦᑎᐊᓂᙱᒻᒪᒋᑦ ᐃᓄᓕᕆᔨᒃᑯᓐᓂ ᐃᒪᓐᓇ ᐃᓅᓕᓴᐃᓂᒃᑯᖔᕐᓕ ᑕᐅᑐᓚᐅᕋᑦᑎᒍ, ᐃᒪᓐᓇ ᖃᓄᑎᒋ ᐸᖅᑭᔭᐅᕙᑦ, ᑭᒃᑯᓂᓪᓗ.


We had some recommendations with regard to nutrition, dietitian input, and so on.

ᑕᐃᒪ ᐊᑐᓕᖁᔭᓚᐅᕐᖓᑕ ᓂᕿᑐᖃᑦᑕᖅᑕᖏᓐᓂᒃ.


When we looked at the contracts, there was no way that the elders facilities could provide what was required for those elders with the $1 million.

ᑕᐃᒪᓕ ᑳᓐᑐᕌ ᑕᑯᒐᑦᑎᒍ ᑕᐃᒪ ᐃᓐᓇᒃᑯᕖᑦ ᑖᒃᑯᐊ ᐱᑕᖃᕆᐊᓕᐅᒐᓗᐊᓂᒃ ᐱᑕᖃᖅᑎᑦᑎᔪᓐᓇᓚᐅᙱᒻᒪᑕ.


Each of the three of them went up to $1.3 million. $855,000 is what we expect it will be next year and we have asked for that through the proper budgeting process, but we’re in a deficit of almost $900,000 for this year and that’s the reason behind it.

ᑕᐃᒪᓗ $1.3-ᒥᓕᐊᒨᖅᑐᐃᓐᓇᐅᓗᑎᒃ ᑕᐃᒪ ᐊᑐᓗᐊᕐᓂᖃᓚᐅᖅᐳᑦ $855,000-ᖑᓂᐊᖅᑐᒋᕋᑦᑎᒍ ᐊᕐᕌᓂ. ᑕᐃᒪ ᑮᓇᐅᔭᓂᒃ ᑐᒃᓯᕋᐅᓯᖅᑎᒍᑦ $900,000 ᑲᓴᓂᒃ ᒫᓐᓇ ᑖᓐᓇ ᐱᔾᔪᑎᒋᓪᓗᒍ ᑕᕝᕙ.


Correct me if I’m wrong or stop me completely, but looking at the budget, I see a lot set aside for mental health and treatment contracts. What I don’t see and I believe what is happening all over Nunavut is trauma care.

ᑕᒻᒪᕈᒪ ᓄᖅᑲᖅᑎᓐᓂᐊᖅᐸᙵ. ᑕᑯᓪᓗᒋᑦ ᑮᓇᐅᔭᐃᑦ ᑖᓐᓇ ᐃᓱᒪᒥᒍᑦ ᐃᓗᐊᙱᓕᐅᕈᑎᖃᖃᑦᑕᖅᑐᓄᑦ ᐃᒪᓐᓇ ᓄᓇᕗᓕᒫᒥ.


We go through a lot of shocks; post-traumatic stress syndrome.

ᒪᓐᓇ ᖁᐊᖅᓵᕐᓇᖅᑐᒃᑰᖅᓯᒪᔪᓂᒃ, ᖁᐊᖅᓵᕐᓇᖅᑐᒃᑰᕈᑎᖃᓲᖑᒐᑦᑕ ᑖᓐᓇ


Has trauma care been discussed in setting aside budget items for it along with mental care?

ᐅᖃᐅᓯᐅᖃᑦᑕᖅᐹ ᑮᓇᐅᔭᓂᒃ ᓴᓂᕐᕙᐃᓪᓗᑕ ᐃᓱᒪᒥᒍᑦ ᐃᓱᐊᙱᓕᐅᕈᑎᖃᖅᑐᓄᑦ ᑲᒪᒋᔭᐅᖃᑦᑕᕐᓂᖅ?


Today we’re here to only talk about budget overruns and that’s what we’re trying to do in the O&M. We’re not talking about actual costs for other issues, so I think that question is a little out of line.

ᐅᕙᓃᒃᑲᑦᑕ, ᐅᖃᐅᓯᖃᑐᐃᓐᓇᖅᑐᒍᑦ ᑮᓇᐅᔭᖅᑐᕈᑎᒃᓴᒃᑲᓐᓂᕐᓂᒃ ᐊᐅᓚᔾᔪᑎᓄᑦ ᒪᑯᓄᖓ ᐊᑭᓪᓚᑦᑖᖏᓐᓂᒃ ᐅᖃᐅᓯᖃᙱᓐᓇᑦᑕ.


It could probably be better asked in the House or through some other venue, if you don’t mind.

ᑖᓐᓇ ᓈᒻᒪᓗᐊᖅᑰᙱᒻᒪᑦ ᑖᓐᓇ ᒪᓕᒐᓕᐅᕐᕕᖕᒥᑦᑎᐊᒻᒪᕆᒃ ᐊᓯᐊᒍᓪᓘᓐᓃᑦ.


Do you have any other questions? Ms. Towtongie.

ᐊᐱᖅᑯᑎᖃᒃᑲᓐᓂᖅᐲᑦ, ᒥᔅ ᑕᐅᑐᙱ?


Thank you for clarifying that. I appreciate that.

ᖁᔭᓐᓇᒦᒃᒡᓗ, ᑐᑭᓯᓇᖅᓯᑎᒃᑲᕕᐅᒃ.


I was looking at the forecast for mental health and treatment contracts in 2017-18 and it’s $16 million. What’s the number, $16.7 million, compared to the budget of $6.2 million? What is the situation here?

ᑖᒃᑯᐊ ᐃᓱᒪᖓᒍᑦ ᐃᓗᐊᙱᓕᐅᕈᑎᖃᖅᑐᓄᑦ ᑳᓐᑐᕌᖑᔪᖅ 2017-18, $16 ᒥᓕᐊᓐ $16.7 ᒥᓕᐊᖑᖅᑰᖅᑐᖅ $6.2 ᒥᓕᐊᓐ ᖃᓄᐃᓕᖓᓕᖅᐸᓕ ᑖᓐᓇ?


Thank you, Mr. Chairman. That’s my final question.

ᑭᖑᓪᓕᖅᐹᖅ ᑖᓐᓇ ᐊᐱᖅᑯᑎᒐ. ᖁᔭᓐᓇᒦᒃ, ᐃᒃᓯᕙᐅᑖᖅ.


With regard to the $5.9 million on the page we are reviewing and as per my colleague’s question, the figure of $43.1 million includes that amount.

ᐃᒃᓯᕙᐅᑖᖅ, ᑖᔅᓱᒥᖓ $5.9 ᒥᓕᐊᓂᒃ ᑖᒃᑯᓄᖓ ᑐᕌᖓᔪᓃᑲᐃᓐᓇᕋᑦᑕ. ᑖᓐᓇ ᒪᓕᒐᓕᐅᖅᑎᑦᑕ ᐊᐱᕆᔭᖓᑕ ᑖᔅᓱᒪ $43.1 ᒥᓕᐊᓐ ᐃᓗᐊᓃᖃᓯᐅᑎᖕᒪᑦ.


This figure includes $16 million along with $10 million that is within the total figure here.

ᑖᓐᓇ ᐃᓗᓕᓪᓚᕆᑯᓗᖏᑦ $16 ᒥᓕᐊᓐ ᐊᒻᒪᓗ $10 ᒥᓕᐊᓐ ᑕᕝᕙᓃᑦᑐᖅ.


Through you, I would ask that Deputy Minister Stockley be allowed to respond in greater detail as to why the request includes another $10 million within the total figure. If you can allow her to respond to the question.

ᑖᓐᓇ ᑖᔅᓱᒧᖓ ᐃᓗᓕᖏᓐᓂᒃ ᐅᓂᒃᑳᕆᐊᕈᓐᓇᖅᐸᑦ; ᐃᕝᕕᑎᒎᕐᓗᖓ ᒥᓂᔅᑕᐅᑉ ᑐᖓᓕᐊ ᓯᑖᒃᓕ, ᑖᔅᓱᒪᐅᑉ ᐃᓗᓕᖏᑦ ᖃᓄᐃᒻᒪᑦ $10 ᒥᓕᐊᒃᑲᓂᕐᓂᑦ ᑖᔅᓱᒧᖓ ᑐᕌᖓᔪᓂᒃ ᐊᐱᕆᒋᐊᒃᑲᓐᓂᕐᒪᑕᑭᐊᖅ, ᑭᐅᒋᐊᖅᑎᑦᑐᓐᓇᕈᕕᐅᒃ.


It’s really a good news story that Nunavummiut are asking for help, and that’s the whole idea of getting the message out of calling, going to your health centre, using the helpline, and asking for help.

ᐄ, ᑖᓐᓇ ᑐᓴᕈᒥᓇᖅᑐᐊᓗᒃ ᓄᓇᕗᒻᒥᐅᑦ ᐃᑲᔪᖅᑕᐅᔪᒪᖃᑦᑕᕐᒪᑕ. ᑖᓐᓇᓗ ᑐᓴᐅᒪᑎᑦᑎᓂᐅᔪᖅ ᐅᖄᓚᓗᓯ ᐋᓐᓂᐊᕕᔅᓯᓐᓄᐊᕐᓗᓯ, ᖃᕋᓴᐅᔭᒃᑯᓪᓗ ᐊᐱᖅᓱᖃᑦᑕᐅᑎᒐᐃᑦ.


We’re seeing that more people are asking for help and therefore more people are going out for treatment. We’ve had an increase in people going out for treatment.

ᑕᐃᒪ ᐃᑲᔪᖅᑕᐅᔪᒪᔪᑦ ᐅᓄᖅᓯᕙᓪᓕᐊᒻᒪᑕ ᑕᐃᒪᓐᓇ ᑕᕝᕙ ᐸᓂᖅᓰᕕᖕᒧᐊᖅᑐᓪᓗ ᐅᓄᖅᓯᕚᓪᓕᖅᓯᒪᖕᒪᑕ, ᐸᓂᖅᓰᕕᖕᒧᑦ.


We know that there is a high prevalence of mental health disorders; mental health and addictions.

ᖃᐅᔨᒪᔪᖓ ᐃᓱᒪᒥᑎᒍᑦ ᐃᓗᐊᙱᓕᐅᕈᑎᖃᖅᑐᑦ ᐊᒻᒪᓗ ᐊᔪᓕᐅᑎᖃᖅᓯᒪᔪᑦ.


There are cost drivers that are outside of the realm of the Department of Health, so clients from the Department of Family Services and case referrals from the Department of Justice. Anybody who is court mandated to have treatment would also fall under this budget.

ᐊᒻᒪᓗ ᑮᓇᐅᔭᖅᑐᕈᑎᖃᕐᒥᖕᒪᑕ ᓯᓚᑖᓃᑦᑐᑦ ᐋᓐᓂᐊᖃᓇᖏᑦᑐᓕᕆᔨᒃᑯᑦ ᑕᐃᒪ ᐃᓄᓕᕆᔨᒃᑯᓐᓂᑦ ᑲᒪᒋᔭᐅᔪᑦ ᒪᓕᒐᓕᕆᔨᒃᑯᓐᓂᑦ ᐃᒪᓐᓇ ᐃᖅᑲᖅᑐᐃᕕᒃᑎᒍᓪᓗ ᑎᓕᔭᐅᓯᒪᔪᑦ ᐸᓂᖅᓰᕕᓕᐊᖅᑐᐃᑦ ᑕᕝᕘᓈᖃᑦᑕᕐᒥᖕᒪᑕ ᑮᓇᐅᔭᖅᑎᒍᑦ.


We just finished Total Directorate. Before we move on to the next one, we’re going to take a five-minute break.

ᑖᓐᓇ ᐊᖏᔪᖅᑲᐅᑎᒃᑯᕕᖕᒧᑦ ᑲᔪᓯᒋᐊᓚᐅᙱᓂᑦᑎᓐᓂᑦ 5-ᒥᓂᔅᓯᓂᒃ ᓄᖅᑲᖓᑲᐃᓐᓇᕐᓂᐊᖅᐳᒍᑦ, ᑕᖃᐃᖅᓯᑲᐃᓐᓇᕐᓂᐊᖅᐳᒍᑦ.


>>Committee recessed at 18:03 and resumed at 18:10

>>ᑲᑎᒪᔨᕋᓛᑦ ᓄᖅᑲᖓᑲᐃᓐᓇᖅᑐᑦ 18:03ᒥ ᐱᒋᐊᒃᑲᓐᓂᖅᑐᑎᒃ 18:10ᒥ


I would like to call the committee meeting back to order.

ᑲᑎᒪᓂᖅ ᐱᒋᐊᒃᑲᓐᓂᖁᓕᕐᒥᔭᕋ ᐅᕙᓃᑦᑐᒍᑦ.


We are on Total Health Care Service Delivery of $43,100,000.

ᑖᒃᑯᐊ ᑲᑎᓐᓂᖏᑦ ᐋᓐᓂᐊᖃᕐᓇᙱᑦᑐᓕᕆᔩᑦ $43,100,000.


Under elders’ out-of-territory long-term residential care, you have identified the issue of dementia care.

ᑕᕝᕙᓂ ᓄᓇᕗᑦ ᓯᓚᑖᓃᑦᑐᖅ ᓯᕕᑐᔪᒥ ᐃᓐᓇᐃᑦ ᐸᖅᑭᐅᓂᖏᑦ ᓇᓗᓇᐃᖅᓯᓯᒪᒐᔅᓯ ᒪᓐᓇ ᐳᐃᒍᑐᓕᖅᐸᓪᓕᐊᔪᓂᒃ ᐸᖅᑭᔭᐅᓂᖅ.


You also mentioned that the number is likely understated because of routine screening for dementia is not available in the territory.

ᑖᓐᓇ ᐅᓄᖅᓯᕚᓪᓕᕋᔭᖅᑰᖅᖢᓂ ᐃᒪᓐᓇ ᐳᐃᒍᑐᓕᖅᐸᓪᓕᐊᓂᕐᒧᑦ ᖃᐅᔨᓴᕐᕕᒃᑕᖃᙱᒻᒪᑦ ᓄᓇᕗᒻᒥ.


ᑖᓐᓇ ᑐᓴᕈᒪᔾᔪᑎᒋᓕᕋᒃᑯ ᐱᓕᕆᕝᕕᒃᓴᖃᐃ


Is the department looking into making dementia screening available in the territory anytime soon?

ᕿᒥᕐᕈᕚᑦ ᑕᒪᑐᒥᖓ ᑕᒪᓐᓇ ᐳᐃᒍᑐᓕᖅᐸᓪᓕᐊᓂᕐᒧᑦ ᖃᐅᔨᓴᕐᕕᒃᑕᖃᖁᓗᒍ ᓄᓇᕗᒻᒥ?


It’s included in there, but it’s not one of the top priorities.

ᑖᒃᑯᐊ ᒫᓐᓇᑲᐅᑎᒋ ᐃᓚᒋᔭᐅᔫᒐᓗᐊᖅ ᑭᓯᐊᓂ ᖁᕝᕙᓯᓐᓂᖅᐹᒥᓃᖃᑕᐅᙱᒻᒪᑦ.


The mental health services are more important right now.

ᑕᒪᒃᑯᐊ ᐃᓱᒪᙱᓐᓂᒃ ᑕᒪᒃᑯᓂᖓ ᐱᓕᕆᕙᓪᓕᐊᔪᑦ ᑕᒪᒃᑯᐊ ᐊᖏᔫᑎᓐᓂᖅᓴᐅᓯᒪᖕᒪᑕ ᒫᓐᓇᐅᔪᖅ.


On the same topic of elders’ out-of-territory long-term care, the last bullet under that heading identified that prior years cost of this out of territory was absorbed by regional mental health budgets.

ᑕᕝᕙᓂᑦᑕᐃᓐᓇᖅ ᓱᓕ ᓄᓇᕗᑦ ᓯᓚᑖᓂ ᓯᕕᑐᔪᒥ ᑖᓐᓇ ᑭᖑᓪᓕᖅᐹᖅ ᑎᑎᕋᖅᓯᒪᔪᖅ ᑕᕝᕙᓂ ᑕᐃᒪ ᑕᒫᓂ ᓄᓇᕗᑦ ᓯᓚᑖᓂ ᑖᒃᑯᓂᖓ ᐊᕕᒃᑐᖅᓯᒪᔪᑦ ᑮᓇᐅᔭᖁᑎᖏᓐᓂᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ.


I was kind of surprised when the minister’s letter showed the breakdown of the budgets that the department didn’t include any internal funds to cover the over-expenditure.

ᑖᓐᓇ ᑐᐸᒍᑎᕈᔪᓚᐅᕋᒃᑯ ᒥᓂᔅᑕᐅᑉ ᑎᑎᖅᑲᖏᑦ ᐊᒡᒍᖅᑐᖅᓯᒪᓪᓗᑎᒃ ᐱᓕᕆᕝᕕᖓ ᐱᖃᓯᐅᔾᔨᓯᒪᓚᐅᙱᒻᒪᑕ ᐃᓗᐊᓃᑦᑐᓂᑦ ᑮᓇᐅᔭᓂᒃ ᑖᓐᓇ ᐊᑐᓗᐊᖅᓯᒪᓂᖓᓄᑦ ᐊᑭᓕᐅᑎᔪᖅ.


Are all of the areas under the department going to be fully expending their budget this year?

ᐱᓕᕆᕝᕕᖓᖃᐃ ᑕᐃᒪ ᐱᓕᕆᕝᕕᖕᒥ ᑮᓇᐅᔭᓂᒃ ᑮᓇᐅᔭᓕᒫᕐᒥᓂᒃ ᐊᑐᕐᓂᐊᖅᐹᑦ ᑕᒫᓂ?


Hon. David Akeeagok: Thank you, Mr. Chairman. On page 6, item No. 1, $5.9 million, Not Previously Authorized, that’s for the elders’ out-of-territory long-term residence. The main estimates for Health towards that were not identified.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᒪᑉᐱᒐᖅ 6-ᒥ ᑖᓐᓇ ᓯᕗᓪᓕᖅᐹᖅ $5.9 ᒥᓕᐊᓐ ᐊᖏᖅᑕᐅᕙᒌᖅᓯᒪᙱᑦᑐᓂᑦ ᑖᓐᓇ ᓄᓇᕗᑦ ᓯᓚᑖᓂ ᓯᕕᑐᔪᒥᒃ ᐸᖅᑭᔭᐅᕝᕕᖓ ᐃᓐᓇᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑮᓇᐅᔭᖅᑐᕈᑎᒃᓴᖏᑦ.


This is something that has come for this year in terms of getting the elders’ care and that’s where we’re seeking that $5.9 million towards the elder care and sending them to the appropriate places. Thank you, Mr. Chairman.

ᐋᓐᓂᐊᖃᕐᓇᙱᑦᑐᓗᑦᑖᑦ ᑕᒪᑐᒧᖓ ᑐᕌᖓᔪᑦ ᓇᓗᓇᐃᖅᓯᒪᖕᒪᑦ ᑖᓐᓇ ᑕᕝᕙ ᑖᓐᓇ ᑕᓂ ᐊᕐᕌᒍᒥ ᑖᒃᑯᐊ ᐃᓐᓇᐃᑦ ᐸᖅᑭᔭᐅᓂᖏᓐᓄᑦ ᑕᐃᒪ $5.9 ᒥᓕᓐᓂᒃ ᑐᒃᓯᕋᖅᐳᒍᑦ ᑖᒃᑯᓄᖓ ᐃᓐᓇᐃᑦ ᐸᖅᑭᔭᐅᓲᑦ ᑖᐃᒃᑯᓄᖓ ᓈᒻᒪᒃᑐᓄᑦ ᐊᐅᓪᓚᖅᑎᑉᐸᒡᓗᒋᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


My question was more along the lines of: is the Department of Health covering any of its over-expenditures from other areas within their budget?

ᐊᐱᖅᑯᑎᒋᕋᑖᖅᑕᕋ ᑐᕌᖓᓂᖅᓴᖅ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑖᒃᑯᐊ ᐊᑐᓗᐊᕈᑎᒋᔭᒥᓂᒃ ᐊᓯᖏᓐᓂᑦ ᑕᒫᙵᑦ ᑮᓇᐅᔭᖁᑎᖏᓐᓂᑦ.


Through you, if I make a mistake, Deputy Minister Stockley can correct me.

ᐃᕝᕕᑎᒎᕐᓗᒋᖅᑲᐃ ᑕᒻᒪᑐᐊᕈᒪ ᒥᓂᔅᑕ ᑐᖓᓕᖓ ᔅᑖᒃᓕᐅᑉ ᐋᖅᑭᒋᐊᕈᓐᓇᓂᐊᖅᑕᖓ.


We find money in areas that are not spent and I think that was the question. I can respond that in areas that will be over-expended, Health has not taken anything out internally.

ᑭᓯᐊᓂ ᑖᓐᓇ ᑕᒪᒃᑯᐊ ᑭᓱᑦ ᑭᓱᓂᑦ ᐊᑐᖅᑕᐅᙱᓗᐊᓕᖅᑐᓂᒃ ᐲᖅᓯᖔᖅᓱᑎᒃ ᐅᕗᙵᐃᓯᒪᖕᒪᑕᑭᐊᖅ. ᐊᐱᖅᑯᑎᐅᖅᑰᕋᑖᕐᒪᑦ ᒫᓐᓇ ᑖᓐᓇ ᑭᐅᒍᓐᓇᖅᓱᒍ ᑖᒃᑯᐊ ᖄᖏᐅᑎᓯᒪᔪᑦ ᑖᒃᑯᐊ ᐊᑐᖅᓱᒋᑦ. ᐊᓯᖏᑦᑎᒍᑦ ᐲᔭᐃᓯᒪᙱᑦᑐᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓂ.


Hon. David Akeeagok: Thank you, Mr. Chairman. Thank you for the clarification.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᖁᔭᓐᓇᒦᒃ ᑐᑭᓯᓇᖅᓯᑎᒋᐊᕋᕕᐅᒃ.


Yes, anything that has not been spent within the department, what we do through the budgets is take what’s not going to be spent and we put it over to those that are being over-expended and try to balance that.

ᑖᒃᑯᐊ ᑮᓇᐅᔭᑦ ᐊᑐᖅᑕᐅᓯᒪᙱᑦᑐᑦ ᐱᓕᕆᕝᕕᐅᑉ ᐃᓗᐊᓂ, ᑕᐃᒪᓕ ᑮᓇᐅᔭᖅᑎᒍᑦ ᑖᒃᑯᐊ ᑮᓇᐅᔭᑦ ᐊᑐᖅᑕᐅᓯᒪᙱᑦᑐᑦ ᐊᑐᖅᑕᐅᔪᓐᓇᐅᔾᔮᖏᓐᓂᒃ ᓄᒃᑎᖃᑦᑕᖅᑕᕗᑦ.


The remainder of the balance for the Department of Health is $49 million.

ᒫᓐᓇ ᑮᓇᐅᔭᖅᑐᓗᐊᖅᓯᒪᔪᓄᑦ ᑕᐃᒪ ᓇᓕᒧᓕᖅᑎᓐᓇᓱᒃ ᑖᒃᑯᐊᓕ ᐊᒥᐊᒃᑯᖏᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ $49 ᒥᓕᐊᖑᖕᒪᑕ.


In the letter that I recently sent as early as for the Inuktitut version that’s today and the English version on Friday, it’s an attachment that does not have a number which shows where the overage and under-expense.

ᑕᐃᓐᓇ ᑎᑎᖅᑲᖅ ᐊᐅᓪᓚᖅᑎᕋᑖᓚᐅᖅᑕᓐᓂ ᐅᓪᓗᒥ ᐃᓄᒃᑎᑑᖓᓕᖅᑎᑕᐅᓂᐊᖅᑐᖅ ᐅᓪᓗᒥ ᖃᓪᓗᓈᑎᑑᖅᑐᖅ ᐅᓪᓗᑐᐃᓐᓇᐅᑎᓪᓗᒍ ᐊᐅᓪᓚᖅᑎᑕᐅᓚᐅᖅᑐᖅ. ᑕᐃᓐᓇ ᐅᐃᒍᓕᐅᑎᓯᒪᔪᖅ ᓈᓴᐅᑎᖃᕐᓇᓂ ᑕᒪᒃᑯᐊ ᑮᓇᐅᔭᖅᑐᓗᐊᖅᓯᒪᔪᑦ ᑮᓇᐅᔭᖅᑐᙱᓗᐊᖅᓯᒪᔪᓪᓗ ᑕᐃᒪ ᑕᑯᒍᕕᒋᑦ ᑕᐃᒃᑯᐊ ᐸᕐᓇᒃᑕᐅᖕᒪᖔᑕ ᓇᓕᐊᒃ.


If you look at what they plan to transfer, it’s quite small compared to the overage that we’re seeking for through this supplementary appropriation. Thank you, Mr. Chairman.

ᑖᓐᓇ ᐅᓄᙱᑦᑐᑯᓘᖕᒪᑕ. ᑖᒃᑯᐊ ᐊᑐᓗᐊᖅᓯᒪᔪᑦ ᑕᑯᓪᓗᒋᑦ ᑕᕝᕘᓇ ᑮᓇᐅᔭᖅᑐᕈᑎᒃᓴᒃᑲᓐᓂᕐᓂᒃ ᑐᒃᓯᕋᐅᑎᑦᑎᓐᓄᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


I do appreciate the appendix where the internal transfers by branch have been provided, but what I was sort of referring to is, in the letter that the minister had sent us on Friday on page 4, it has a breakdown of program areas which require additional funds.

ᖁᔭᓕᒐᓗᐊᖅᑐᖓᐃᓛᒃ ᐅᐃᒍᖓᓂᒃ ᑕᐃᓯᕋᑖᕋᕕᑦ ᑖᒃᑯᐊ ᐃᓗᐊᓂ ᐊᐅᓪᓛᕐᕕᖃᑦᑕᕐᓂᕋᔅᓯ. ᐆᒥᖓᓕ ᐅᖃᐅᓯᖃᖔᕋᓱᖃᕋᑖᕋᓗᐊᖅᑐᖓ ᑎᑎᖅᑲᐅᓯᐊᕆᔪᔭᑦᑎᓐᓂ ᒥᓂᔅᑕᒥᒃ ᒪᒃᐱᒐᖓᓂ 4, ᑕᕝᕙᓂ ᐊᒡᒍᖅᓯᒪᖕᒪᑕ ᐱᓕᕆᐊᕈᓘᔭᐃᑦ ᑮᓇᐅᔭᖏᓪᓗ.


Under Family Services, they were kind enough to provide their lapses that they’re going to be using to partially fund their overage.

ᐃᓄᓕᕆᔨᒃᑯᑦ ᐊᑖᓂ ᑕᐃᒃᑯᐊᓕ ᐊᒥᐊᒃᑯᒥᓂᕐᒥᓂᒃ ᓴᖅᑭᔮᖅᑎᑎᖕᒪᑕ ᐊᑐᒃᑲᓐᓂᕈᓐᓇᕐᓂᐊᖅᑕᒥᓃᒃ?


I was just curious why Health hadn’t done the same.

ᐋᓐᓂᐊᖃᕐᓇᙱᑦᑐᓕᕆᔨᒃᑯᓪᓕ ᑕᐃᒪᐃᓕᐅᖅᓯᒪᙱᒻᒪᑕ ᓱᖕᒪᒃᑭᐊᕐᖓᐃᑦ?


Health does not have anything to… . Any of their branches does not indicate anywhere there are going to be lapses.

ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᕕᒃᑐᖅᓯᒪᓂᕈᓘᔭᖏᑦ ᓇᓗᓇᐃᖅᓯᓯᒪᔪᖃᓚᐅᙱᑎᐊᕐᖓᑕ ᐊᒥᐊᒃᑯᖃᕐᓂᐊᖅᑐᒋᓪᓗᑎᑦ.


Therefore what’s on page 4 of 5 is a true reflection of what Health is currently dealing with and it’s over by $49 million. Thank you, Mr. Chairman.

ᑕᕝᕙᓂ ᒪᒃᐱᒐᖓᓂ 5, ᓇᓗᓇᐃᖅᓯᓯᒪᔪᖅ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐱᓕᕆᐊᖑᒋᐊᖃᖅᐸᑦᑐᓂᒃ $49-ᒥᓕᐊᓐ ᑲᓂᕐᓂᑦ ᑮᓇᐅᔭᖃᕆᐊᖃᙳᓱᒻᒪᑕ. ᖁᔭᓐᓇᒦᒃ, ᐃᒃᓯᕙᐅᑖᖅ.


I would just like to point out that the listing under Health is not branches; it’s actually programs.

ᑖᓐᓇ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᕕᒃᑐᖅᓯᒪᓂᖏᓐᓂᒃ ᐅᖃᐅᓯᖃᙱᒻᒪᑦ ᐱᓕᕆᐊᖔᖏᓐᓂᒃ ᐅᖃᐅᓯᖃᕐᖓᑦ.


I do know that there are a number of programs under the branches in Health that do have chronic lapses every single year. Even though they might be spent elsewhere, the budget still remains a lapse in that area, such as the nursing recruitment strategy, HR, IT. If I recall correctly, those each had $1 million lapses in prior years.

ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓂᑦ ᑕᐃᒪᐃᓛᒃ ᐊᕕᒃᑐᖅᓯᒪᓂᖏᓐᓂᒃ ᑮᓇᐅᔭᓂᒃ ᐊᒥᐊᒃᑯᖃᑦᑕᖅᑐᑦ ᖃᐅᔨᒪᒐᒃᑭᑦ. ᑕᒪᒃᑯᐊ ᐋᓐᓂᐊᓯᐅᖅᑎᑖᕋᓱᐊᕈᑏᑦ, ᐃᖅᑲᓇᐃᔭᖅᑎᓕᕆᔾᔪᑏᑦ, ᖃᕋᓴᐅᔭᓕᕆᔾᔪᑏᑦ, $1 ᒥᓕᐊᖑᓗᐊᖅᑐᓂᒃ ᐊᒥᐊᒃᑯᖃᖃᑦᑕᖅᓯᒪᒻᒪᑕ ᐊᕐᕌᒍᓂᒃ ᐊᓂᒍᖅᑐᓂᒃ.


Would it be possible for the minister to give us a breakdown for Health of all the programs that are contributing their lapsed funds to cover some of these overages?

ᒥᓂᔅᑕ ᖃᐃᑦᑎᒍᓐᓇᖅᑳ ᐊᕕᒃᑐᖅᓯᒪᔪᓂᒃ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐱᓕᕆᔾᔪᑎᓕᒫᖏᓐᓂᒃ ᐊᒥᐊᒃᑯᖃᖃᑦᑕᖅᑐᓂᒃ ᐲᔭᐃᕕᐅᖃᑦᑕᖅᑐᓂᒃ ᐊᑐᓗᐊᖅᑐᖃᕋᐃᒻᒪᑦ?


Again you’re asking for information that is very detailed which may not be available here today.

ᑐᑭᓯᒃᑲᓐᓂᕈᑎᔅᓴᓂᒃ ᓇᓗᓇᐃᖅᑐᖅᓯᒪᔪᕕᔾᔪᐊᕌᓗᓐᓂᒃ ᑐᒃᓯᕋᕋᕕᑦ ᒫᓐᓇ ᐊᑐᐃᓐᓇᐅᙱᑐᐃᓐᓇᕆᐊᓕᓐᓂᒃ.


ᒥᓂᔅᑕ ᐋᑯᐊᖅ...


...ᒥᔅᑕ ᐊᕿᐊᕈᖅ, ᐊᑏᒎᖅ.


Hon. David Akeeagok: Thank you, Mr. Chairman. Thank you for recognizing that.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐊᒻᒪᓗ ᖁᔭᓐᓇᒦᒃ, ᐃᓕᑕᖅᓯᒐᕕᒃ.


We don’t currently have that level of detail here.

ᑕᐃᒪᕌᓗᒃ ᓇᓗᓇᐃᖅᑐᖅᓯᒪᔪᓂᒃ ᐃᓗᓕᖏᓐᓂᒃ ᐱᓯᒪᙱᓇᑦᑕ.


If we do need to provide it to the House, we will commit for it at a later date. Thank you, Mr. Chairman.

ᒪᓕᒐᓕᐅᕐᕕᒻᒧᑦ ᓴᖅᑭᕈᓐᓇᓛᖅᑕᕋᓗᐊᕗᑦ ᐅᐊᑦᑎᐊᕈ. ᖁᔭᓐᓇᒦᒃ, ᐃᒃᓯᕙᐅᑖᖅ.


I’ll move on to the elders’ homes operational costs.

ᐃᓐᓇᑐᖃᒃᑯᕕᓐᓄᖔᖅ, ᐃᓐᓇᑐᖃᐃᑦ ᐃᓪᓗᖏᑕ ᐊᐅᓚᑕᐅᒍᑎᖏᓐᓄᖔᖅ ᐊᐅᓪᓛᕆᐊᓕᕐᒥᓚᖓ.


Under the second bullet it indicates that the current elder homes are operated under service contracts by non-profit Nunavut societies.

ᑕᕝᕙᓂ ᐊᐃᑉᐹᓂ ᐋᖅᑭᙳᐊᒥ ᓇᓗᓇᐃᖅᓯᓯᒪᒻᒪᑦ ᒫᓐᓇᒎᖅ ᐃᓐᓇᑐᖃᒃᑯᕖᑦ ᐊᐅᓚᑕᐅᖃᑦᑕᕐᖓᑕ ᑳᓐᑐᕌᑎᒍᑦ ᑮᓇᐅᔭᓕᐅᕋᓱᑦᑎᐅᖏᑦᑐᓄᑦ ᓄᓇᕗᒻᒥ ᑎᒥᐅᔪᓄᑦ.


I would just like to say that is a great opportunity for Nunavut’s societies, I should say.

ᐅᖃᕈᒪᑐᐃᓐᓇᖅᑐᖓ ᑖᓐᓇ ᐊᑐᐃᓐᓇᑦᑎᐊᕚᓘᒻᒪᑦ ᑭᒃᑯᑐᐃᓐᓇᕐᓄᑦ ᓄᓇᕗᒻᒥᐅᓄᑦ ᑎᒥᐅᔪᓄᑦ.


I hope that the department will continue to contract as many non-profit organizations as possible.

ᑖᒃᑯᐊ ᑳᓐᑐᕌᔅᓯᖁᓇᖅᑑᒐᓗᐊᖅ ᐊᒥᓱᕐᔪᐊᕌᓗᓐᓂᑦ ᐊᔪᙱᒐᐃᑉᐸᑕ.


Moving on to the next bullet on the next page, under the topic of 24-hour care elder care, about halfway through the bullet it indicates that care is 24 hours per day, seven days a week, and that is to adhere to the Nunavut Department of Health residential care and facilities standards for elders’ homes.

ᐊᓯᐊᓄᑦ ᓅᒋᐊᕐᓗᖓ ᐋᖅᑭᙳᐊᕈᓗᖓᓄᑦ ᒪᑉᐱᕐᓗᒍ, ᑖᒃᑯᐊ ᖃᐅᑕᒫᑦ, ᐅᓐᓄᐊᓕᒫᖅ 24 ᐃᑲᕐᕋᓂᒃ ᐃᓐᓇᑐᖃᓕᕆᓂᕐᒥᑦ. ᑖᒃᑯᐊᒎᖅ 24-ᓂᑦ ᐃᑲᕐᕋᓂᒃ, 7-ᓂᑦ ᐅᓪᓗᓂᑦ ᐱᓇᓱᐊᕈᓯᖅ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐃᓪᓗᖃᖅᑎᑦᑎᖃᑦᑕᖅᑐᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᒪᓕᒐᖏᓐᓂᒃ ᒪᓕᑦᑐᑎᒃ.


These standards identify the minimum standards for the operation of elders’ homes in Nunavut.

ᐃᓐᓇᑐᖃᐃᑦ ᐊᐅᓚᑕᐅᒋᐊᖃᕐᖓᑕ ᐅᑯᐊ ᒪᓕᒐᐃᑦ ᒪᓕᑦᑐᒋᑦ ᐊᑦᑎᓂᖅᐹᑦ ᓇᓗᓇᐃᖅᓯᒪᒻᒪᑕ.


I would just like to question if these elder care facilities are actually meeting the minimum standards.

ᐊᐱᖅᓱᕈᒪᔪᖓᓕ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑖᒃᑯᐊ ᐃᓐᓇᑐᖃᒃᑯᕖᑦ ᖃᓄᐃᑦᑑᔭᕆᐊᖃᕐᓂᖏᓐᓂᑦ ᒥᑭᓂᖅᐹᕆᓗᒍ ᑎᑭᐅᑎᓯᒪᒐᓗᐊᕐᒪᖔᑕ?


ᑖᓐᓇ ᐅᐊᑦᑎᐊᒃᑲᓐᓂᐊᕐᔪᒃ ᑭᐅᖅᑲᐅᓪᓗᒍ.


They have a new contract and the contracts have been increased because the Department of Health wants to make sure they follow the residential care facilities standards.

ᑖᒃᑯᐊ ᓄᑖᕐᒥᑦ ᑳᓐᑐᕌᑦᑖᖅᓯᒪᓪᓗᑎᒃ, ᑖᒃᑯᐊᓗ ᐊᖏᓪᓕᒋᐊᖅᓯᒪᔪᑦ ᐱᔾᔪᑎᒋᓪᓗᒍ ᑖᒃᑯᐊ ᐋᓐᓂᐊᖃᙱᑦᑐᓕᕆᔨᒃᑯᑦ ᐋᖅᑭᔅᓯᒪᔭᖏᓐᓂᑦ ᒪᓕᑦᑎᐊᖁᔨᔾᔪᑏᑦ ᑖᒃᑯᐊᓗ ᒪᓕᑦᑎᐊᕆᐊᖃᖅᑕᖏᓐᓂᑦ.


The Department of Health meets and reviews these homes to make sure the standards are being followed.

ᒪᓕᑦᑎᐊᖅᑐᖃᙱᒃᑯᓂ ᑖᒃᑯᐊ ᑐᓵᔨᖑᔪᐃᑦ. ᐊᒻᒪᓗ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑲᑎᒪᖃᑦᑕᐅᑎᖃᑦᑕᖅᑐᑦ ᑕᒪᒃᑯᓂᖓ ᕿᒥᕐᕈᐊᑦᑎᐊᕋᓱᒃᓱᑎᒃ ᒪᓕᑦᑎᐊᓕᕋᓗᐊᕐᒪᑕᑭᐊᖅ.


I would just like to clarify again: are these elders’ homes currently meeting the minimum standards?

ᓇᓗᓇᐃᑦᑎᐊᕈᓐᓇᖅᑭᐅᒃ ᑖᒃᑯᐊ ᐃᓐᓇᑐᖃᒃᑯᕖᑦ ᑎᑭᐅᑎᓯᒪᓪᓗᐊᖅᑳᑦ ᒥᑭᓂᖅᐹᕆᓗᒍ ᑲᒪᒋᔭᐅᔭᕆᐊᖃᕐᓂᖏᓐᓄᑦ?


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ.


Right now as this is a new contract with this increase of $900,000 that we talked about in the $5.9 million that was discussed, there are minimum standards that are built into this contract.

ᒫᓐᓇᐃᓛᒃ ᓄᑖᖑᒻᒪᑦ ᑳᓐᑐᕌᖑᓪᓗᓂ $900,000-ᓂᒃ ᐃᓚᒋᐊᖅᓯᒪᒐᑦᑎᒍ $5.9 ᒥᓕᐊᓄᑦ ᐃᓗᐊᓃᑦᑐᓂᒃ.


Through working very closely with the three societies and the department, they will and are striving to meet the standards to the level.

ᑲᒪᒋᐊᖃᕐᓂᖏᑦ ᐊᑦᑎᓂᖅᐹᖑᓗᒍ ᓇᓗᓇᐃᖅᑕᐅᓯᒪᒻᒪᑕ ᑖᒃᑯᐊ, ᓇᓗᓇᐃᖅᓯᕕᐅᓯᒪᒻᒪᑕ ᐱᖓᓱᐃᑦ ᑎᒥᐅᔪᐃᑦ. ᐊᖑᒻᒪᑎᒐᓱᓐᓂᐊᖅᑐᐃᒡᒎᖅ ᑖᒃᑯᓂᖓ ᒫᓐᓇ. ᐊᖑᒻᒪᑎᒐᓱᓐᓂᐊᖅᑑᒐᓗᐊᒡᒎᖅ, ᐊᙳᑎᒐᓱᓐᓂᐊᖅᑑᒐᓗᐊᑦ ᑭᓯᐊᓂ ᑎᑭᐅᑎᓯᒪᓪᓚᕆᙱᑦᑐᑦ ᖃᓄᑎᒋ ᐱᓯᒪᔭᐅᑎᒋᒋᐊᖃᕐᒪᖔᑕ ᐃᓐᓇᑐᖃᐃᑦ ᑎᑎᕋᖅᓯᒪᔪᓂᑦ.


Immediately not all of them are meeting the standards and it’s one that our health and that was mentioned and the minister has mentioned that they are working towards getting into meeting the standards. Thank you, Mr. Chairman.

ᒥᓂᔅᑕ ᐅᖃᖅᑲᐅᔪᕐᖏᓛᒃ ᒥᓂᔅᑕ ᐅᖃᖅᑲᐅᔪᕐᖏᓛᒃ ᐊᙳᑎᕙᓪᓕᐊᒐᓱᑦᑑᒐᓗᐊᑦ ᑖᒃᑯᓄᖓ. ᖁᔭᓐᓇᒦᒃ, ᐃᒃᓯᕙᐅᑖᖅ.


ᓇᑦᓯᖅ: ᖁᔭᓐᓇᒦᒃ.


I had to clear my throat as I haven’t said anything in a while.

ᐃᒡᒋᐊᕋᖅᐸᓕᒻᒪᕆᓕᖅᑐᖅ ᓂᐸᐃᕈᓘᔭᓗᐊᓕᕋᒪ.


Mr. Chairman, on the medical travel about $15 million is being requested and we have raised it in the House many times about the atrocious medical appointments that people are missing, especially in my region where a patient goes down to Winnipeg and finds out that he or she has no appointment.

ᐋᓐᓂᐊᕕᓕᐊᖃᑦᑕᖅᑐᐃᑦ ᐱᓪᓗᒋᑦ $50-ᒥᓕᐊᓂᒃ ᑐᔅᓯᕋᕐᖓᑕ. ᑖᓐᓇ ᐊᒥᓱᐊᖅᑎᐊᓗᒃ ᒪᓕᒐᓕᐅᕐᕕᒻᒧᑦ ᐅᖃᐅᓯᕆᖃᑦᑕᖅᓯᒪᒐᒃᑯ ᐋᓐᓂᐊᕕᓕᐊᖃᑦᑕᖅᑐᐃᑦ, ᐋᓐᓂᐊᕕᓕᐊᕋᓗᐊᖅᑐᑎᒃ ᑕᑯᔭᐅᕕᔅᓴᖃᖃᑦᑕᖏᑦᑐᑦ. ᓂᕈᐊᖅᑕᐅᓯᒪᕕᓐᓂᑦ ᐱᓗᐊᖅᑐᖅ ᐅᐃᓂᐸᐃᒨᖅᑐᖃᖃᑦᑕᕐᖓ, ᑕᐅᓇᓃᓕᕈᓂ ᑭᓯᐊᓂ ᖃᐅᔨᑦᑕᖅᑯᖅ ᑕᑯᔭᐅᕕᔅᓴᖃᙱᓐᓇᒥᒎᖅ ᐋᖅᑭᔅᓯᒪᔪᒥᑦ.


I wonder: does the department have a record of the people that have gone down to their medical appointment but have, prior to landing in Winnipeg, been cancelled due to some miscommunications within the department? I wonder if the department has any figures on the actual costs of these missed appointments, including the airfares and doctors’ bills. Thank you.

ᐋᓐᓂᐊᖃᕐᓇᙱᑦᑐᓕᕆᔨᒃᑯᓄᑯᐊ ᑎᑎᖅᑐᐃᓯᒪᕚᑦ ᑕᐃᒃᑯᓂᖓ ᐋᓐᓂᐊᕕᓕᐊᖅᑐᒥᓂᕐᓂᑦ ᑕᐅᓄᖓ ᐅᐃᓂᐸᐃᒧᑦ ᑎᑭᓚᐅᕋᑎᒃ ᖁᔭᓈᖅᑕᒥᓃᑦ ᑕᑯᔭᐅᕕᒋᒋᐊᓕᒥᓂᖏᓐᓂᑦ ᑐᓴᐅᒪᑎᑕᐅᖏᑦᑐᑦ. ᑖᒃᑯᐊᖃᐃ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᑕᐃᒪᐃᑦᑐᓂᒃ ᑎᑎᖅᑐᐃᓯᒪᕙᑦ ᖃᑦᑎᕌᕐᓂᕐᒪᖔᑕᓗ ᑕᐃᒃᑯᐊ ᐋᓐᓂᐊᕕᓕᐊᖅᑐᒥᓃᑦ ᑕᑯᔭᐅᕕᔅᓴᖃᙱᑦᑐᕕᓂᐅᓪᓗᑎᒃ, ᖃᖓᑦᑕᐅᑎᖏᓪᓗ, ᑐᔪᕐᒥᔾᔪᑎᖏᒍᑦ ᐊᑭᖏᓪᓗ? ᖁᔭᓐᓇᒦᒃ, ᐃᒃᓯᕙᐅᑖᖅ.


Hon. David Akeeagok: Thank you, Mr. Chairman. Thank you for the question.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᖁᔭᓐᓇᒦᒃᑦᑕᐅᖅ ᐊᐱᕆᒻᒪᑦ.


Our Minister of Health has committed to doing this extensive review on the medical travel. This includes those appointments that were missed or appointments that the hospital themselves have deferred for a number of things.

ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᒥᓂᔅᑕᖓᑦ ᐊᖏᖅᓯᒪᔪᖅ ᕿᒥᕐᕈᓂᐊᕐᓂᕋᖅᑐᓂ ᐋᓐᓂᐊᕕᓕᐊᖃᑦᑕᖅᑐᓕᒫᓂᑦ ᑕᐃᒃᑯᐊᓗ ᑕᑯᔭᐅᔭᖅᑐᖅᑐᒥᓃᑦ ᑕᑯᔭᐅᓐᓂᖏᑦᑐᐃᑦ ᐅᕝᕙᓘᓐᓃᑦ ᐊᓯᔾᔨᖅᑕᒥᓃᑦ ᑕᑯᔭᐅᕕᒋᒋᐊᓕᒥᓂᖏᑦ ᐱᓪᓗᒋᑦ.


I think that’s one that our government has committed to making sure that there’s a thorough review and find out which areas was at fault.

ᐃᓚᖓᑦ ᑖᒃᑯᐊ ᑕᒪᔾᔭ ᒐᕙᒪᒃᑯᓐᓄᑦ ᕿᕐᒥᕐᕈᔭᐅᓪᓚᕆᒍᒪᓪᓗᑎᒃ ᓇᓗᓇᐃᖅᓯᓯᒪᔾᔪᑕᐅᓕᖅᑐᑦ ᖃᐅᔨᒐᓱᓐᓂᐊᕋᑦᑕᐃᓛᒃ ᓇᐅᒃᑯᑦ ᑭᒃᑯᑦ ᐱᑯᑦᑐᖃᑦᑕᓂᕐᒪᖔᑕ ᖃᐅᔨᒐᓱᓪᓗᑕ.


I think I remember his questioning and he’s witnessing what’s happening. It is a testament and we would include those in the review.

ᒪᓕᒐᓕᐅᖅᑎᑦᑕ ᐊᐱᖅᑯᑎᒋᖃᑦᑕᕐᖓᒋᑦ ᑕᑯᖃᑦᑕᖅᑕᒥᓂᕆᓪᓗᓂᒋᒡᒎᖅ ᑕᐃᒪᐃᑦᑐᓂᑦ ᑕᒪᒃᑯᐊ ᐃᓚᓕᐅᑎᒍᒪᓛᖅᑕᕗᑦ ᕿᒥᕐᕈᓕᕈᑦᑎᒍᑦ.


I want to thank the member for raising that.

ᒪᓕᒐᓕᐅᖅᑎᓪᓗ ᖁᔭᓕᒍᒪᔭᕋ ᑕᒪᑦᓱᒥᖓ ᓴᖅᑮᖕᒪᑦ. ᑲᑐᔾᔨᖃᑎᒌᓪᓗᑕ ᖃᐅᔨᒋᐊᕈᓐᓇᖅᑕᕗᑦ.


Our minister has raised it and, through quick collaborations, was able to verify yes, any of those appointments that are missed are going to be part of that comprehensive review that our minister is reviewing. Thank you, Mr. Chairman.

ᕿᒥᕐᕈᓂᕐᒧᑦ ᑕᒪᓐᓇ ᐃᓚᒋᔭᐅᓂᐊᖅᑐᖅ. ᑕᑯᔭᐅᔭᖅᑐᖃᑦᑕᖅᑐᒥᓃᑦ ᓘᑦᑖᕐᒧᑦ ᑕᑯᔭᐅᕕᔅᓴᖃᕋᑎᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


Mr. Netser: Thank you, Mr. Chairman. I look forward to whenever the review report comes out.

ᓇᑦᓯᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᐄ, ᑕᐃᒃᑯᐊ ᓂᕆᐅᒋᑦᑎᐊᕐᓂᐊᓕᖅᑲᒃᑲ ᕿᒥᕐᕈᓃᑦ ᐅᓂᒃᑳᓕᖓᒥᓂᖏᑦ.


On the $1.5 million request for the TB clinic in Qikiqtarjuaq, recently on I believe it was February 26 the federal government made quite a lot of money available to ITK. It was something like $80 million. They set aside that money to be used for TB screening.

ᒫᓐᓇᓕ ᑕᐃᒪ $5.5 ᒥᓕᐊᓐ ᐳᕙᒡᓗᒃᑐᓄᑦ ᕿᑭᖅᑕᕐᔪᐊᕐᒥ ᑕᐃᒪᐃᓚᐅᕐᒪᑕ. ᑕᐃᒪᐃᓛᒃ ᒫᓐᓇᓵᖑᔪᒨᓚᐅᖅᑐᖅ ᑕᐃᑲᓂ ᕖᕝᕗᐊᕆ 26-ᖑᕙᓪᓚᐃᑎᓪᓗᒍ ᒐᕙᒪᑐᖃᒃᑯᑦ ᑮᓇᐅᔭᑲᓪᓚᖕᒥᒃ ᐊᖏᔪᒥᒃ ᑖᒃᑯᓄᖓ ᐃᓄᐃᑦ ᑕᐱᕇᑦ ᑲᓇᑕᒥ $82 ᒥᓕᐊᓐᒥᐅᕙᓪᓚᐃᔪᖅ $80 ᒥᓕᐊᓐ ᑕᒫᓂ ᓴᓂᕐᕙᐃᓚᐅᖅᓯᒪᖕᒪᑕ ᑖᒃᑯᓄᖓ ᐳᕙᒡᓗᖕᓂᕐᒧᑦ ᖃᐅᔨᓴᕈᑕᐅᓂᐊᖅᑐᒥᑦ.


Has ITK indicated to the Department of Heath that we got a whole bunch of money from the federal government and told the Nunavut government that they have money available, that they could help pay for the TB screening?

ᒐᕙᒪᒃᑯᖅᑲᐃ, ᐅᕝᕙᓘᓐᓃᑦ ᑖᒃᑯᐊ ᐋᓐᓂᐊᕐᓇᙱᑦᑐᓕᕆᔨᒃᑯᑦ ᑐᒃᓯᕋᖅᓯᒪᕙᑦ ᐅᕝᕙᓘᓐᓃᑦ ᐃᓄᐃᑦ ᑕᐱᕇᑦ ᑲᓇᑕᒥ ᐃᑲᔪᕈᓐᓇᖅᐳᒎᖅ ᑕᒪᔅᓱᒥᖓ ᑮᓇᐅᔭᕐᒥᒃ ᑐᓂᔮᐱᐅᓚᐅᕋᑦᑕ ᒐᕙᒪᒃᑯᓐᓄᖅᑲᐃ ᐅᕝᕙᓘᓐᓃᑦ ᒐᕙᒪᕗᑦ ᐅᖃᓪᓚᖃᑎᖃᖅᓯᒪᕙᑦ ᑕᒪᔅᓱᒥᖓ ᐊᑭᓖᖃᑕᐅᕙᓗᒍᓐᓇᙱᒻᒪᖔᕐᒥᒃ ᐳᕙᒡᓗᓐᓂᐅᑉ ᒥᒃᓵᓄᑦ?


ᐊᖓᔪᖅᑳᖅ ᑕᐃᕕᑎ ᐊᕿᐊᕈ: ᖁᔭᓐᓇᒦᒃ.


ᑖᓐᓇ ᐊᐱᖅᑯᑎᑦᑎᐊᕚᓗᒃ.


Right now the federal government has indicated that for the 2018-19 budget, that’s the money they will use to help Inuit fight TB. It has been indicated that money will be given to Inuit Tapiriit Kanatami to use for the next five years to work in Inuit lands.

ᒫᓐᓇᐅᔪᖅ ᑖᒃᑯᐊ ᒐᕙᒪᑐᖃᒃᑯᑦ ᐅᖃᓚᐅᕐᒪᑕ 2018-19 ᑮᓇᐅᔭᒥ ᐊᑐᕐᓂᐊᖅᑕᖏᑦ ᐃᓗᐊᓃᓐᓂᐊᖅᑐᖅ ᑖᒃᑯᐊ ᐃᑲᔫᑎᒋᓗᓂᐅᒃ ᐃᓄᖕᓄᑦ ᑐᕌᖓᔪᓄᑦ ᑖᒃᑯᓄᖓ ᐳᕙᒡᓗᖕᓂᕐᒧᑦ. ᑕᐃᑲᓂ ᓱᓕ ᐅᖃᖅᓯᒪᖕᒪᑦ ᐃᓄᐃᑦ ᑕᐱᕇᑦ ᑲᓇᑕᒥ ᑮᓇᐅᔭᓂᑦ ᓴᓂᕐᕙᐃᔭᐅᓂᐊᖅᑐᑦ ᐊᕐᕌᒍᓄᑦ ᑕᓪᓕᒪᓄᑦ ᑖᔅᓱᒪᑉ ᒥᒃᓵᓄᑦ ᐃᓄᐃᑦ ᓄᓇᖁᑖᓂ ᐱᓕᕆᖃᑕᐅᖁᔨᒡᓗᑎᑦ.


They have indicated that they have a task force comprised of people from Inuit lands and the Department of Health is a part of this group.

ᒫᓐᓇᐅᔪᖅ ᑖᒃᑯᐊ ᐅᖃᖅᓯᒪᖕᒪᑕ ᑲᑎᒪᔨᕋᓛᑦ ᐱᓕᕆᔩᑦ ᑲᑎᒪᔨᖏᑦ, ᑲᑎᒪᔨᕋᓛᖃᖅᓱᑎᑦ ᐃᓄᐃᑦ ᓄᓇᖁᑎᖓᓃᙶᖅᓯᒪᔪᓂᑦ ᑖᒃᑯᐊ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐃᓚᒋᔭᐅᔪᑦ, ᑖᒃᑯᐊ ᐃᓚᒋᔭᐅᑦᑎᐊᖅᓱᑎᒃ ᐱᖃᑕᐅᑉᓗᑎᒃ.


With respect to the extra money that was supposed to be given to us by the federal government for that purpose, I haven’t seen that as the finance minister.

ᓱᓕ ᒫᓐᓇ ᑕᐃᓐᓇ ᑮᓇᐅᔭᒃᑲᓐᓂᖅ ᑐᓂᔭᐅᓂᐊᖅᓯᒪᔪᖅ ᒐᕙᒪᑐᖃᒃᑯᓐᓂᒃ ᑕᐃᒃᑯᓇᙵᑦ. ᐊᒻᒪ ᐅᕙᖓ ᒥᓂᔅᑕᐅᓪᓗᖓ ᑮᓇᐅᔭᓕᕆᔨᒃᑯᓐᓂ ᐃᓗᓕᖏᓐᓂᒃ ᓱᓕ ᑕᑯᓚᐅᙱᓐᓇᒪ.


We will be provided with the details, which I look forward to. Inuit Tapiriit Kanatami does a good job and we know that they are familiar with our department and our officials.

ᐃᓗᓕᓪᓚᕆᑯᓗᖏᓐᓂᒃ ᑕᑯᑎᑕᐅᓂᐊᖅᑐᒍᑦ ᓂᕆᐅᑦᑎᐊᖅᑐᖓ ᐊᒻᒪᓗ ᑖᒃᑯᐊ ᐃᓄᐃᑦ ᑕᐱᕇᑦ ᑲᓇᑕᒥ ᐱᓕᕆᑦᑎᐊᕈᑎᒃ ᐅᕙᑦᑎᓐᓂᒡᓗ ᑐᑭᓯᐅᒪᑦᓯᐊᖅᓱᑎᑦ ᐱᓕᕆᔨᐅᔪᒍᑦ ᐋᓐᓂᐊᖃᕐᓇᙱᑦᑐᓕᕆᔩᑦ ᑖᒃᑯᐊ ᐱᓕᕆᔨᖕᒪᕆᖁᑎᕗᑦ.


ᑕᐃᒪᓐᓇᐃᓕᖓᓪᓗᓂ.


As we hear the details, we will be kept informed as ministers. That was a very good question.

ᑖᓐᓇ ᐃᓗᓕᖏᑦ ᖃᓄᐃᓕᐅᕈᔪᒃᐸᓪᓕᐊᓕᕐᓂᖏᓐᓂᒃ ᑐᓴᖅᐸᓪᓕᐊᓗᑕ ᑕᕝᕘᓇ ᒥᓂᔅᑕᑎᒍᑦ ᑐᓴᐅᒪᑎᑕᐅᑦᑎᐊᕐᓂᐊᕐᒥᔪᒍᑦ ᑖᔅᓱᒧᖓ ᐊᐱᖅᑯᑎᑦᑎᐊᕙᓐᓅᕕᑦ.


I would like to follow up on that medical travel issue.

ᐊᐱᕆᒃᑲᓐᓂᕈᒪᔪᖓ ᐋᓐᓂᐊᕐᕕᓕᐊᖃᑦᑕᖅᑐᐃᑦ ᐃᓱᒫᓗᒋᔭᐅᓂᖓᓄᑦ.


It mentions in here that medical travel is driven by uncontrollable factors, including birth rates, demographics, contract increases, and etcetera.

ᐅᕙᓂ ᐋᓐᓂᐊᕕᓕᐊᖃᑦᑕᖅᑐᐃᑦ ᐊᐅᓚᒐᔅᓴᐃᙱᒻᒪᑕᒎᖅ. ᕿᑐᕐᖏᐅᕐᓂᐅᖃᑦᑕᖅᑐᖅ ᑳᓐᑐᕌᒃᑦ-ᓗ ᐊᑭᑦᑐᕆᐊᖃᑦᑕᖅᑐᐃᑦ, ᑕᒪᔾᔭᐅᒻᒪᑕᒎᖅ.


In terms of this $15 million overage, does the department have a good feel for what is driving this trend?

$15 ᒥᓕᐊᓐᓂᒃ ᐊᑐᓗᐊᕐᓂᐅᓴᒻᒪᑕ. ᐋᓐᓂᐊᖃᕐᓇᙱᑦᑐᓕᕆᔨᒃᑯᓄᑯᐊ ᑐᑭᓯᓯᒪᕚᑦ ᓱᒻᒪᑦ ᐊᑭᑦᑐᐸᓪᓕᐊᔪᐊᓘᖕᒪᖔᖅ?


The actuals are predicted to increase 5.6 percent over the previous fiscal year in terms of the drivers.

5.6% ᓂᕆᐅᒋᔭᐅᒻᒪᑦ ᐊᑭᑐᐸᓪᓕᐊᓂᐊᖅᑐᒋᔭᐅᓪᓗᓂ ᐊᕐᕌᒍᑕᒫᑦ. ᑭᓱᓂᓄᑯᐊ ᐱᔾᔪᑎᖃᓗᐊᖅᑑᔮᖅᑳᑦ ᐊᑭᑦᑐᐸᓪᓕᐊᓂᐊᓗᖏᑦ?


Hon. David Akeeagok: Thank you, Mr. Chairman.

ᐊᖓᔪᖅᑳᖅ ᑕᐃᕕᑎ ᐊᕿᐊᕈ: ᖁᔭᓐᓇᒦᒃ, ᐃᔅᓯᕙᐅᑖᖅ.


Through you, may I ask Deputy Minister Stockley to respond to that question?

ᐊᖅᑯᑎᒋᓗᑎᑦ ᑐᖏᓕᕆᔭᕋ ᒥᔅᑕ ᔅᑖᒃᓕ ᑭᐅᖁᔭᕋᓗᐊᕋ.


Yes, medical travel and medevacs are up every year.

ᐋᓐᓂᐊᕕᓕᐊᖅᑐᑦ ᐊᐅᓪᓚᖃᑦᑕᖅᑐᐃᑦ ᐊᒻᒪᓗ ᑐᐊᕕᕐᓇᑐᒃᑯᑦ ᐊᐅᓪᓚᖅᑐᐃᑦ ᐊᒥᓱᕈᖅᐸᓪᓕᐊᑐᐃᓐᓇᖅᑐᑦ ᐊᕐᕌᒍᑕᒫᑦ.


We have a lot more people going on regular scheduled travel, which again is a good thing. It means they’re potentially being diagnosed earlier and they’re going for treatment. We have a huge increase in medevacs.

ᐊᒥᓱᕈᖅᐸᓪᓕᐊᑐᐃᓐᓇᖅᑐᐃᑦ ᐋᓐᓂᐊᕕᓕᐊᑐᐃᓐᓇᖅᑐᐃᑦ ᖃᖓᑦᑕᐅᑎᑐᐃᓐᓇᒃᑯᑦ ᐊᒥᓱᕈᖅᐸᓪᓕᐊᒻᒥᔪᑦᑕᐅᖅ. ᑕᐃᒪ ᑖᓐᓇ ᐱᐅᒍᓐᓇᕐᒥᔪᖅ ᖃᐅᔨᔭᐅᓴᕋᐃᑦᑐᑯᓘᕙᓕᕐᖓᑕ ᑕᐃᒪ ᐊᐅᓪᓚᑦᑎᑕᐅᕙᓕᖅᑯᑦ.


A lot of it has been driven by respiratory illness. We have very low uptake of flu vaccine in our territory. We’re probably the lowest in the whole country.

ᑕᕝᕘᓇᑦᑕᐅᖅ ᐊᒻᒪ ᐳᕙᓪᓗᓐᓃᑦ ᑖᓐᓇ ᐊᔅᓱᐊᓘᖅᓯᒪᒻᒪᑦ ᐊᒻᒪ ᑲᓇᑕᓕᒫᑦᑎᐊᒥ ᑲᐱᔭᐅᙱᓂᖅᐹᖑᕙᓪᓕᐊᕙᒻᒥᒻᒪᑕ ᑖᓐᓇ ᐱᔾᔪᑕᐅᑦᑕᕆᕗᖅ ᐃᓛᒃ ᐅᓇᓗᐊᕐᓇᖏᑦᑐᒧᑦ.


We expected probably about 60 medevacs in the Baffin in December and we’re budgeted for probably about 40. We had over 90 and that trend has continued.

ᑕᒫᓂᖃᐃ 60-ᕋᖅᑐᑎᑦ ᑐᐊᕕᕐᓇᑐᒃᑯᑦ ᐋᓐᓂᐊᕕᓕᐊᕆᐊᖃᓚᐅᕐᖓᑕ ᑎᓴᕝᕙᐅᑎᓪᓗᒍ.


We have such an increase in medevacs that we have been monitoring them on a weekly basis, especially this time of year during flu season. It’s mainly respiratory-driven, so people with pneumonia, breathing problems, and those kinds of things.

ᑕᐃᒫᒃ ᐊᒥᓱᕈᖅᐸᓪᓕᐊᖏᓐᓇᖅᑐᐊᓗᑐᐃᓐᓇᐃᑦ ᑐᐊᕕᕐᓇᑐᒃᑯᑦ ᐊᐅᓪᓚᖅᑎᑕᐅᔪᐃᑦ ᐱᓇᓱᐊᕈᓯᑕᒫᑦ ᕿᒥᕐᕈᐊᖏᓐᓇᓕᖅᑕᕋᓗᐊᕗᑦ. ᐃᒪᐃᓕᖅᑎᓪᓗᒍ ᐊᕐᕌᒍᒥ ᐅᐱᕐᖓᓵᒃᑯᑦ ᒪᑯᐊ ᐳᕙᒃᑯᑦ ᐊᔅᓱᕈᖅᑐᑦ, ᐊᓂᖅᓵᑐᑦᑎᐊᖏᑦᑐᐃᓪᓗ, ᑐᐊᕕᕐᓇᖅᓯᖃᑦᑕᓲᖑᒻᒪᑕ.


It’s a combination of people going out for regular scheduled care but also a huge increase in medevacs.

ᑲᑎᙵᔪᑦ ᑕᒪᒃᑯᐊ ᐋᓐᓂᐊᕕᓕᐊᑐᐃᓐᓇᖅᑐᐃᑦ ᐊᒻᒪᓗ ᑐᐊᕕᕐᓇᖅᑐᐃᑦ ᐊᐅᓪᓚᖃᑦᑕᖅᑐᐃᑦ ᐊᒥᓱᕈᖅᐹᓪᓕᖅᓯᒪᔪᐃᓐᓇᐃᑦ.


I won’t get into too much more detail here just in terms of understanding the drivers and the trend.

ᐃᒃᓯᕙᐅᑕᓖᒃ, ᐃᓗᓕᑯᓘᔭᖏᓐᓂᒃ ᐱᓕᕆᐊᖃᔾᔮᖏᑦᑐᖓ ᑭᓯᐊᓂ ᑭᓱᓂᒃ ᐱᔾᔪᑎᖃᕐᒪᖔᑕ ᑐᑭᓯᒐᓱᑦᑐᖓ ᐊᑭᑦᑐᕆᐊᕈᑎᒋᔭᖏᓐᓂᒃ.


In the population on the whole in Nunavut, are health conditions worsening or are they getting better?

ᐃᓄᒋᐊᓐᓂᕆᔭᕗᑦ ᓄᓇᕗᒻᒥ ᐋᓐᓂᐊᖏᑦ ᐱᐅᔫᓂᐊᖅᐸᓪᓚᐃᕚ ᐋᓐᓂᐊᓕᖅᐸᓪᓕᐊᑐᐃᓐᓇᖅᐹᑦ?


Maybe that’s too broad of a question, but I’m just trying to understand here: are we getting ahead of the ball or is the ball catching up to us?

ᐅᓂᒃᑳᕐᕕᐅᒐᓚᒃᑲᐃᓐᓇᕈᓐᓇᖅᐳᖓ ᐅᓇᓘᓐᓃᑦ ᐊᐱᖅᑯᑎᒐ ᓯᐊᒻᒪᒃᓯᒪᓗᐊᖅᐸ. ᐊᖑᒻᒪᑎᕙᓪᓕᐊᓕᖅᐱᑖ ᐅᕝᕙᓘᓐᓃᑦ ᕿᒪᑦᑕᐅᓕᖅᐱᑕ ᐋᓐᓂᐊᖃᑦᑕᖅᑐᑦ ᐅᓄᕐᓂᖏᓐᓂᒃ?


Through you, may I ask Deputy Minister Stockley to respond to that?

ᑐᖏᓕᖓ ᓯᑖᒃᓕ ᑭᐅᖁᓪᓗᒍ.


Unfortunately we don’t do very well in Nunavut. We have the worst health outcomes in the country among Inuit, as you know, mainly tied to the social determinants of health in terms of food insecurity and overcrowded housing, which is not helping certainly in driving the TB rate. Unfortunately we aren’t making a lot of progress and we probably won’t until many of the social determinants of health are addressed.

ᐊᐃᑦᑖᖑᒐᓗᐊᖅ ᑕᐃᒃᑯᐊ ᑕᐃᒃᑯᓂᖓ ᑲᓇᑕᓕᒫᓂ ᓄᓇᕗᒻᒥ ᐋᓂᐊᖃᕐᓇᖏᑦᑐᓕᕆᔨᒃᑯᑦ ᓂᕿᔅᓴᐃᓪᓗ ᒪᑯᐊ ᐸᒻᒥᐅᖅᑐᑦ ᐅᓄᕐᓂᖅᐹᖑᒻᒪᑕ, ᐃᒡᓗᒥ ᐸᒻᒥᐅᖅᑐᖅ ᐋᓐᓂᐊᕈᑎᒋᔭᐅᓪᓚᕆᓕᖃᑦᑕᕐᒪᑦ ᐋᓐᓂᐊᖅᑖᕈᑎᒋᔭᐅᖃᑦᑕᕐᒪᑦ. ᓯᕗᒧᐊᒃᓯᒪᓪᓚᕆᓕᖅᑐᒎᒐᓗᐊᖅ ᑭᓯᐊᓂ ᐃᒡᓗᑭᔅᓴᕐᓂᖃᕈᓐᓃᖅᐸᑦ ᐋᖅᑭᐹᓪᓕᓛᖅᑐᔅᓴᐅᔫᒐᓗᐊᖅ.


We just added some things like a fracture clinic at the QGH.

ᐃᓚᒋᐊᓚᐅᕐᒥᔭᕗᑦ ᑕᐃᒃᑯᐊ ᐊᔾᔭᖅᑐᐃᕕᒻᒥ ᐃᓚᒋᐊᖅᓯᒪᔪᑦ ᕿᑭᖅᑖᓗᒃ ᐋᓐᓂᐊᕕᖓᓂᒃ.


We are doing more here and we will continue to do that anywhere we can in order to reduce medical travel.

ᑕᐃᒃᑯᐊ ᐃᓄᐃᓴᓪᓕᒋᐊᖃᓱᖃᑦᑕᖅᑕᕗᑦ ᐋᓐᓂᐊᕕᓕᐊᖅᑐᑦ ᐅᓯᔭᐅᔾᔪᑎᒋᖃᑦᑕᖅᑕᖏᑦ.


Things are moving in a good direction and the other regions as well.

ᓯᕗᒧᐊᒃᐸᓪᓕᐊᔪᒍᑦ.


When I talk about telehealth, it would be involved in all three regions.

ᐊᒡᒍᑐᖅᓯᒪᓂᐅᔪᑦ ᐱᖃᑖ ᓲᕐᓗ ᑕᓚᕖᓴᒃᑯᑦ ᐃᓅᓕᓴᖅᑕᐅᔾᔪᑎᐅᖃᑦᑕᖅᑐᑦ ᐱᖓᓱᓂᒃ ᐊᒡᒍᑐᖅᓯᒪᓂᕐᒥᒃ ᐊᑐᖅᑕᐅᖃᑦᑕᕐᓂᐊᓕᕐᒪᑦ.


You will hear more as we come forward with our O&M requests and some other things that we’re hoping to do.

ᑐᓴᖅᐸᓪᓕᐊᓂᖅᓴᐅᓂᐊᖅᑐᓯ ᑮᓇᔭᐅᖅᑐᕈᑎᒃᓴᓂᑦ ᐊᐅᓚᔾᔪᑎᓂᒃ ᐱᓇᓱᒍᒪᓕᖅᑎᓪᓗᑕ.


ᖁᔭᓐᓇᒦᒃᑕᕋᓗ ᑖᓐᓇ ᑭᐅᒻᒪᑦ.


ᓂᕆᐅᑦᑎᐊᖅᑐᖓ ᐊᐅᓚᔾᔪᑎᓂᒃ ᐊᑐᕈᒫᖅᑐᓂᒃ ᐱᓕᕆᐊᖃᓕᕈᑦᑕ ᑖᒃᑯᓄᖓ.


When it comes to this mental health overage, $10.5 million, on one hand it’s very encouraging because I think we all agree that we need to invest in mental health and it’s very important.

ᐃᓱᒪᓕᕆᓂᕐᒧᑦ ᐅᖓᑕᐅᔾᔨᔪᑦ ᒪᓕᒃᖢᒋᑦ $10.5 ᒥᓕᐊᓂᒃ. ᐱᖃᑖ ᑐᓴᖅᖢᓂ ᑖᓐᓇ ᑲᔪᖏᓐᓇᖅᑐᐊᓅᒐᓗᐊᖅ ᑖᒃᑯᐊ ᐱᒻᒪᕆᐊᓘᒻᒪᑕ ᑕᒪᒃᑯᐊ.


I’m looking at the material and it doesn’t really explain again what’s driving this $10.5 million increase.

ᕿᒥᕐᕈᓇᖅᖢᒋᑦ ᑎᑎᕋᖅᓯᒪᔪᑦ ᑖᒃᑯᐊ ᐅᖃᖅᓯᒪᙱᒻᒪᑕ ᑭᓱᒧᑦ ᑕᐃᒪᐃᔾᔪᑎᖃᕐᒪᖔᑕ $10.5 ᒥᓕᐊᓂᒃ ᐊᑭᑦᑐᕆᐊᖅᑐᖅ.


Has there been a push within the department to diagnose more folks or doing more outreach in terms of what’s driving this? I’m curious.

ᐱᓕᕆᕕᔅᓯᓐᓂ ᐊᔭᐅᖅᑐᖅᑕᐅᓕᕋᔅᓰ ᐅᓄᕐᓂᖅᓴᐃᑦ ᐃᓱᒪᖏᑎᒍᑦ ᐃᓗᓯᕐᓗᒃᑐᑦ ᐅᓄᕐᓂᖅᓴᐅᓕᕐᒪᑖ? ᑭᓱᒧᑦ ᐱᔾᔪᑎᖃᖅᖢᓂ ᑕᐃᒪᐃᑉᐸ?


Hon. David Akeeagok: Thank you, Mr. Chairman. Both, it’s diagnosed and testing that’s being done.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᑕᒪᒃᑮᑎᒍᑦ ᖃᐅᔨᓴᐃᓂᖅ ᐊᒻᒪ ᐃᓱᒪᒥᒍᑦ ᑕᐃᒪᐃᑦᑐᑦ ᐃᓗᓯᕐᓗᒃᑐᖅ.


If I may, in the Fourth Assembly, suicide was determined as an emergency for the government to take action.

ᑎᓴᒪᖓᓐᓂᒃ ᑲᑎᒪᔨᐅᑎᓪᓗᒋᑦ ᒪᓕᒐᓕᐅᖅᑏᑦ ᐃᒻᒥᓂᒃ ᐃᓅᓯᕐᒥᓂᒃ ᓇᑲᑎᖃᑦᑕᖅᑐᑦ ᑖᓐᓇ ᑐᐊᕕᕐᓇᕐᓂᕋᖅᑕᐅᓕᓚᐅᖅᓯᒪᖕᒪᑦ ᒐᕙᒪᒃᑯᑦ ᐊᐅᓚᔾᔭᐃᒋᐊᖁᓪᓗᒋᑦ.


I think a lot of that action speaks through this of putting an outreach to our population and saying that there are services available. It is one that I think we need to continue to promote. Through the diagnoses, testing, and through proper care, we will see a turn of events for our population.

ᑕᐃᒃᑯᐊ ᐊᑐᖅᑕᐅᓕᕐᒪᑕ ᑕᕝᕘᓇ. ᑕᐃᒃᑯᐊ ᐱᓕᕆᔨᑖᖅᑎᓪᓗᒋᑦ ᐃᖅᑲᓇᐃᔭᖅᑎᑖᖅᑎᓪᓗᒋᑦ ᐱᔨᔅᓯᕈᑎᑕᖃᖅᑎᓪᓗᒍ ᓄᓇᑦᑎᓐᓂ ᑲᔪᓰᓐᓇᓂᐊᖅᑐᒍᑦ ᑕᐃᒪᓐᓇ ᑲᔪᖏᖅᓴᕐᓗᑎᒍ ᑕᒪᒃᑯᐊ ᐃᓕᓴᖅᑎᑦᑎᓯᒪᙱᑦᑐᒍᑦ ᑕᐃᒪᓐᓇ ᖃᐅᔨᓴᖅᑕᐅᔪᓂᑦ ᓘᑦᑖᒧᑦ ᓇᓗᓇᐃᖅᑕᐅᖃᑦᑕᖁᓪᓗᒋᑦ.


I encourage our members to continue raising that through this House and through the public.

ᐊᓯᔾᔩᕙᓪᓕᐊᓂᐊᕐᒪᑦ ᐃᓄᖁᑎᒋᔭᑦᑎᓐᓂᑦ ᑲᑎᒪᔩᓪᓗ ᓴᖅᑭᑦᑏᓐᓇᖃᑦᑕᖁᓪᓗᒋᑦ ᒪᓕᒐᓕᐅᕐᕕᒻᒥᑦ ᑕᖅᑲᒃᑯᓄᖓ ᑕᒪᑐᒥᖓ.


My last question on this mental health heading: how many clients are we talking about in terms of clients that are receiving services outside of the territory?

ᑭᖑᓪᓕᖅᐹᒥᑦ ᐊᐱᖅᑯᑎᒋᓂᐊᖅᑕᕋ ᐃᓱᒪᓕᕆᓂᕐᒧᑦ, ᐃᓱᒪᒃᑯᑦ ᐃᓕᓴᓂᐊᖅᑐᓄᑦ ᐱᓕᕆᐊᖃᕐᓂᐊᖅᑐᓂᒃ. ᖃᔅᓯᓂᒃ ᐱᔨᔅᓯᖅᑭᑕ, ᑕᐃᒃᑯᐊ ᐸᖅᑭᔭᐅᔪᑦ ᓄᓇᕗᑦ ᓯᓚᑖᓂᑦ ᐃᓱᒪᒥᒍᑦ ᐃᓅᓯᕐᓗᑦᑐᑦ?


Hon. David Akeeagok: Thank you, Mr. Chairman. 64.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. 64.


How does this number 64 compare with previous years, the trend?

ᖃᓄᕐᓕ 64 ᐅᓄᕐᓂᖅᓴᐅᕚᑦ, ᐃᓄᐃᓴᓐᓂᖅᓴᐅᕚᑦ, ᖃᓄᖅ ᐊᓯᔾᔨᖅᒋᕙ ᑭᖑᓂᑦᑎᓐᓂᑦ?


I don’t have the details in terms of the past, but it is growing and if we need to provide that further level of detail, we will be able to provide that, more probably best suited in the main estimates coming up.

ᑕᐃᒪᓐᓇᐃᑦᑐᓂᒃ ᑐᓴᒐᒃᓴᓂᑦ ᐱᓯᒪᙱᓐᓇᑦᑕ, ᑭᖑᓂᑦᑎᓐᓃᙶᖅᑐᓂᒃ. ᐅᓄᖅᓯᕙᓪᓕᐊᔪᑦ. ᑕᐃᒪᓐᓇᐃᑦᑐᓂᒃ ᑐᓴᒐᐅᒃᓴᓂᑦ ᐱᔪᒪᒃᐸᑦ ᑐᓂᔪᓐᓇᓛᕐᒥᔭᕗᑦ, ᐃᒻᒪᖃ ᐊᐅᓚᔾᔪᑎᓂᒃ ᐊᑐᕈᒫᖅᑐᓕᕆᓕᕈᑦᑕ.


I’m going to skip over to the Qikiqtarjuaq TB screening clinic. I think we would all agree that it’s a very encouraging project and that’s additional resources to address that need.

ᐊᓯᐊᓄᐊᕐᓗᖓ. ᕿᑭᖅᑕᕐᔪᐊᕐᒥᐅᑦ ᐳᕙᓪᓗᑦᑐᓂᒃ ᖃᐅᔨᓴᕈᑎᒋᔭᐅᓚᐅᖅᑐᓂᒃ, ᐊᑕᖏᖅᑐᑕ ᐊᖏᖅᑐᒃᓴᐅᔪᒍᑦ ᑕᒪᓐᓇ ᐊᒃᓱᐊᓗᒃ ᑲᔪᖏᕐᓇᕐᒪᑦ ᑐᓴᖅᑐᒍ.


It mentions supplies and equipment. I was wondering if any of that equipment would be kept by the department in order to deploy in other communities or if it’s just small stuff that will probably stay in the community.

ᑕᐃᒪᓐᓇ ᐅᖃᖅᓯᒪᖕᒪᑦ ᓱᓇᒃᑯᑏᑦ, ᐱᖁᑏᓪᓗ, ᑕᐃᒃᑯᐊ ᓱᓇᒃᑯᑏᑦ, ᐱᖁᑏᑦ ᐱᓯᒪᔭᐅᖏᓐᓇᕐᓂᐊᖅᐹᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᓐᓄᑦ ᐊᓯᖏᓐᓂᖕ ᓄᓇᓕᖕᓂ ᖃᐅᔨᓴᐃᔾᔪᑕᐅᓂᐊᖅᐸᑦ ᐅᕝᕙᓘᓐᓃᑦ ᒥᑭᑦᑑᑕᐅᓗᐊᖅᐸᑦ, ᓄᓇᓕᖕᓃᖏᓐᓇᕐᓂᐊᖅᐸᓪᓘ ᑖᒃᑯᐊ ᐱᖁᑏᑦ?


Through you, may I ask Deputy Stockley to respond to that?

ᑖᓐᓇ ᐊᖅᑯᑎᒋᓗᑎᑦ, ᑐᖏᓕᕋ ᓯᑖᒃᓕ ᑭᐅᑦᑕᖅᐸᕋ.


Is that equipment that was included in the capital or is it… ?

ᑕᐃᒃᑯᐊ ᐱᖁᑎᒋᔭᐅᔪᑦ ᖃᐅᔨᓴᐃᔾᔪᑏᑦ ᐊᑭᑐᕈᑎᒃᓴᑎᒍᑦ ᐱᔭᐅᓂᐊᖅᐹᑦ?


If it’s equipment, in my mind it should be under capital. Maybe just a clarification.

ᐱᖁᑏᑦ, ᐊᑭᑐᔪᖅᑐᕈᑎᒃᓴᐃᑦ ᐊᑖᓃᒃᑲᓗᐊᕐᖓᑦ, ᓇᓗᓇᐃᖅᑕᐅᒃᑲᓐᓂᑲᐃᓐᓇᕐᓕ.


Through you, may I ask Deputy Minister Stockley to respond to that?

ᐄ, ᐊᖅᑯᑎᒋᓗᒋᑦ ᑖᓐᓇ ᑐᖏᓕᕋ ᓯᑖᒃᓕ ᑭᐅᖁᓪᓗᒍ.


Much of the larger equipment actually came from the federal government.

ᑖᒃᑯᐊ ᐊᖏᔫᑕᐅᓂᖅᓴᐃᑦ ᐱᖁᑏᑦ ᒐᕙᒪᑐᖃᒃᑯᓐᓃᙶᓚᐅᖅᑐᑦ.


Much of that came through the federal government. Other supplies like the bottles for sputum samples, gauze, the bedding, and things like that would have come through the Department of Health, as per our normal processes.

ᑕᐃᒃᑯᐊ ᒐᕙᒪᑐᖃᒃᑯᓐᓂᑦ ᐱᓚᐅᖅᑕᕗᑦ, ᓲᕐᓗ ᐅᕆᐊᕐᕕᑯᓗᐃᑦ, ᐅᕆᐊᓪᓗ, ᐊᓪᓚᕈᑎᔅᓴᔭᐃᓪᓗ, ᒪᑦᑐᑎᒃᓴᔭᐃᑦ, ᐃᓪᓖᑦ ᑕᒪᒃᑯᐊᕈᓘᔭᐃᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐱᓕᕆᕕᖏᑦ ᐃᖏᕐᕋᓂᐅᖃᑦᑕᖅᑐᑦ ᐱᖅᑯᓯᑎᒍᑦ ᐊᑐᖅᑕᐅᑐᐃᓐᓇᖅᑐᑎᒃ.


ᒪᐃᓐ: ᖁᔭᓐᓇᒦᒃ, ᐃᒃᓯᕙᐳᑖᖅ.


I have one final question or I think it’s my final question.

ᑭᖑᓪᓕᖅᐹᖅ ᐊᐱᖅᑯᑎᒐ, ᑭᖑᓪᓕᖅᐹᖑᔪᒃᓴᐅᔪᖅ.


Under health care service delivery staffing, it mentions the issue of the use of agency nurses and contract nurse services. It mentions that the department has made significant progress in reducing the use of these services.

ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐱᔨᑦᓯᖅᑕᐅᓂᖓᓄᑦ ᐃᖅᑲᓇᐃᔭᖅᑎᑖᕈᑎᓂᒃ, ᑖᒃᑯᐊ ᑎᑭᓵᒃᓴᓄᑦ ᐋᓐᓂᐊᓯᐅᖅᑎᑖᖃᑦᑕᕋᔅᓯᒎᖅ ᐊᒻᒪᓗ ᑳᓐᑐᕌᑦᑕᐅᓯᒪᔪᓂᒃ ᐱᓕᕆᕕᑉᐳᑦ ᓯᕗᒧᐊᑦᑎᐊᖅᓯᒪᔪᖅ ᐃᓄᐃᓴᓪᓕᒋᐊᖅᑕᐅᓪᓗᑎᒃ ᑕᐃᒃᑯᓇᙵᑦ ᐱᔨᑦᓯᖅᑕᐅᓂᖅ ᑎᑭᓵᓂᒃ ᐋᓐᓂᐊᓯᐅᖅᑎᓂᒃ.


Again, I’ll just ask in terms of this year’s expenses comparing it to previous years. What is the trend in terms of those expenses?

ᐊᐱᕆᔪᒪᓪᓗᖓ, ᐊᕐᕌᒍᒋᔭᑦᑎᓐᓂᑦ ᐊᑭᓕᐅᑕᐅᖃᑦᑕᖅᑐᑦ ᑭᖑᓂᑦᑎᓐᓂᑦ ᐊᕐᕌᒍᓂᑦ ᖃᓄᖅ ᐊᓯᔾᔨᖅᑎᒋᓯᒪᕙᑦ ᑮᓇᐅᔭᐃᑦ ᐊᑭᓕᐅᑕᐅᕙᑦᑐᑦ ᑖᒃᑯᓄᖓ?


Hon. David Akeeagok: Thank you, Mr. Chairman. It’s about the same request.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᑖᒃᑯᐊ ᓱᕐᕌᓗᐊᙱᑦᑐᑦ.


Instead of having agency nurses, we’re having more of our in-house.

ᑎᑭᓵᒃᓴᓂᒃ ᐋᓐᓂᐊᓯᐅᑎᓂᒃ ᐱᙱᖔᓕᖅᖢᑕ ᐊᑐᙱᖔᓕᖅᑐᒍᑦ ᑕᒫᓂ ᓄᓇᕗᒻᒥᐅᑕᓂᒃ ᐋᓐᓂᐅᓯᐅᑎᖃᕐᓂᖅᓴᐅᓕᖅᑐᒍᑦ.


It’s almost the same for the supplementary appropriation. Comparing it from last year to this year, there are more in-house than there are agencies.

ᐊᕐᕌᓂᓴᕐᓂᒃ ᐅᓪᓗᒥᒧᑦ ᑎᑭᖦᖢᒍ ᐊᑐᕐᓂᖅᓴᐅᓕᖅᑐᒍᑦ ᐋᓐᓂᐊᓯᐅᑎᓪᓚᕆᑦᑎᓐᓂᒃ.


ᑭᖑᓪᓕᖅᐹᓪᓚᕆᒃ ᐊᐱᖅᑯᑎᒐ.


A breakdown of that $8.6 million would be appreciated.

ᐊᒡᒍᑐᖅᓯᒪᑎᓪᓗᒋᑦ $8.6-ᒥᓕᐊᓐ ᐱᒍᒃᑯ ᖁᔭᓕᑦᑎᐊᕋᔭᕐᒥᔪᖓ.


The breakdown is for 2017-18. For permanent salaries, the shortfall was under surplus lapse of $52.5 million; with casual wages going over by $45.3 million; overtime, that’s regular pay, premium, standby, and callback of over $15.7 million; and agency nurses over $0.1 million; with a total overage of $8.6 million.

ᐊᒡᒍᑐᕐᓗᒋᑦ, 2017-18 ᐊᕐᕌᒍᐊᓄᑦ ᐃᖅᑲᓇᐃᔭᖅᑎᐅᖏᓐᓇᖅᑐᑦ ᐊᒥᒐᖅᓯᓗᐊᓚᐅᖅᑐᑦ ᐊᒥᒃᑯᖏᑦ $52.5 ᒥᓕᐊᓐ. ᐃᖅᑲᓇᐃᔭᓚᐅᐱᓪᓚᖃᑦᑕᖅᑐᑦ ᑮᓇᐅᔭᖅᑐᕈᑎᒃᓴᖏᑦ ᐅᖓᑕᐅᔾᔨᓪᓗᑎᑦ $45.3 ᒥᓕᐊᓐ ᐆᕙᑕᐃ-ᖏᑦ, ᐅᑕᖅᑭᓂᖏᓐᓄᑦ ᐊᑭᓕᖅᑕᐅᖃᑦᑕᖅᑐᐃᑦ $15.7 ᒥᓕᐊᓐ ᐊᒻᒪ ᑎᑭᓵᒃᓴᐃᑦ ᐋᓐᓂᐊᓯᐅᑏᑦ ᐅᖓᑕᐅᔾᔨᓅᖅᑐᑦ $0.1 ᒥᓕᐊᓐ. ᑲᑎᖦᖢᒋᒃ ᐅᖓᑕᐅᔾᔨᔪᑦ $8.6 ᒥᓕᐊᓐᓂᒃ ᑮᓇᐅᔭᓂᒃ.


I think I just have one question and it’s probably just a comment, but within the breakdown that you’re talking about, I’ll just pick up where Mr. Main just left off.

ᐊᑕᐅᓯᕐᒥᒃ ᐊᐱᖅᑯᑎᔅᓴᖃᖅᑐᖓ ᓂᓪᓕᐅᑎᒋᓂᐊᕐᓗᒍ ᐊᒡᒍᑐᕐᓗᒋᑦ ᑕᐃᒃᑯᐊ ᐅᖃᐅᓯᕆᔭᑎᑦ. ᒥᔅᑕ ᒪᐃᓐ ᐊᐱᖅᑯᑎᐊᓂᒃ ᐃᓚᒋᐊᖅᓱᖓ.


I’m not getting into the nitty-gritty detail too deep.

ᐃᓗᓕᑯᓘᔭᖏᓐᓂᒃ ᐱᖓᓱᙱᑦᑐᖓᐅᒐᓗᐊᖅ.


I know that if there is a nurse in Sanikiluaq that is dealing at midnight with a medevac… . I don’t want to look like I’m picking on anything in the way of overtime.

ᐋᓐᓂᐊᓯᐅᑎᑕᖅᐸᑦ ᓴᓂᑭᓗᐊᕐᒥ ᑐᐊᕕᕐᓇᖅᑐᖃᖅᑎᓪᓗᒍ ᐅᓐᓄᐊᒃᑯᑦ, ᐊᐅᓪᓚᖅᑐᖃᕆᐊᖃᖅᑎᓪᓗᒍ ᐆᕙᑕᐃᒻ-ᒋᐊᖃᖅᑐᖅ ᖃᐅᔨᒪᔪᖓ ᐃᖅᑲᓇᐃᔭᖅᑎ ᐆᕙᑕᐃᒻ-ᕆᐊᖃᕐᒪᑕ.


Hon. David Akeeagok: Thank you, Mr. Chairman. Almost all of it is by nurses.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᑖᒃᑯᐊ ᐃᓘᓐᓇᖏᑦ ᐋᓐᓂᐊᓯᐅᑎᓄᑦ ᑕᐃᒪᓐᓇ ᐅᖓᑕᐅᔾᔨᔪᑦ.


I know the minister himself was answering questions today on what steps the department is doing to staff some of these nursing positions.

ᖃᐅᔨᒪᔪᖓ ᒥᓂᔅᑕ ᐅᓪᓗᒥ ᑭᐅᖃᑦᑕᖅᑲᐅᒻᒪᑦ ᖃᓄᐃᓕᐅᓕᕐᒪᖔᖅ ᐱᓕᕆᕕᒃ ᐃᖅᑲᓇᐃᔭᖅᑎᑖᕋᓱᓪᓗᑎᑦ ᐋᓐᓂᐊᓯᐅᑎᓂᑦ.


ᑖᓐᓇ ᓱᖁᑎᒋᔾᔮᖏᑲᐃᓐᓇᓂᐊᖅᑕᕋ.


I’m just going to make a comment. When we’re looking at the types of appropriation, the health care staffing, the physician services contracts, mental health and treatment, medical travel, these are recurring supplementary appropriations that come forward every year.

ᑭᓯᐊᓂ ᓂᓪᓕᑐᐃᓐᓇᕈᒪᓪᓗᖓ, ᕿᒥᕐᕈᓇᓕᕌᖓᑦᑕ ᑮᓇᐅᔭᖅᑐᕈᑎᒃᓴᖏᓐᓄᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐃᖅᑲᓇᐃᔭᖅᑏᑦ ᓘᒃᑖᑦ, ᑳᓐᑐᕌᑕᐅᔪᑦ ᐃᓱᒪᓕᕆᔩᑦ, ᐊᐅᓪᓚᕈᑎᖏᓪᓗ ᑕᒪᒃᑯᐊ ᓴᖅᑭᔮᖏᓐᓇᑦᑎᐊᖃᑦᑕᕐᒪᑕ ᐃᓚᒋᐊᕈᑎᐅᓪᓗᑎᑦ ᐊᕐᕌᒍᑕᒫᑦᑎᐊᖅ ᑐᒃᓯᕋᐅᑎᓕᐊᕆᔭᐅᖃᑦᑕᖅᑐᑦ.


The numbers, even looking at mental health, the budget from what I can recollect didn’t really change from last year, yet I think there was a $6.8 or $7.8 million supplementary appropriation last year.

ᓈᓴᐅᑎᖓ ᐃᓱᒪᓕᕆᓂᕐᒧᑦ ᐃᓱᒪᒃᑯᑦ ᐃᓗᓯᕐᓗᒃᑐᓕᕆᓂᕐᒧᑦ ᐊᓯᔾᔨᓪᓚᕆᒻᒪᑦ ᐊᕐᕌᓂᓴᕐᓂᒃ $6.8-7.8 ᒥᓕᐊᖑᓚᐅᖅᓯᒪᖅᑰᖅᑐᑦ ᐊᕐᕌᓂ ᐃᓚᒋᐊᕈᑏᑦ.


When I spoke earlier about the budgeting process, what kinds of changes have been made, and the Minister of Finance did say that there haven’t been any substantial changes and I truly believe there needs to be.

ᐅᐊᑦᑎᐊᖅ ᐅᖃᐅᓯᖃᖅᑎᓪᓗᖓ ᑮᓇᐅᔭᖅᑐᕈᑎᒃᓴᓕᕆᓐᓂᐅᑉ ᐊᐅᓚᓂᖓᑕ ᒥᔅᓵᓄᑦ, ᖃᓄᐃᑦᑐᓂᒃ ᐊᓯᔾᔩᓂᕐᒪᖔᑕ ᒥᓂᔅᑕᖓ ᑮᓇᐅᔭᓕᕆᔨᒃᑯᑦ ᐅᖃᖅᑲᐅᔪᖅ ᒫᓐᓇ ᐊᓯᔾᔩᓚᐅᖅᓯᒪᙱᑦᑑᒐᓗᐊᒡᒎᖅ. ᑭᓯᐊᓂ ᐅᒃᐱᕈᓱᒃᑲᒪ ᐊᓯᔾᔩᓪᓚᕆᒋᐊᖃᓕᕐᒪᑕ ᐅᑎᖅᑕᕋᐃᓐᓇᐅᔭᕋᑦᑕ ᐊᖏᖅᑕᐅᓇᒃᖢᑎᒃ ᑕᐃᒪᓐᓇᐃᓕᐅᖏᓐᓇᖃᑦᑕᕐᒪᑕ ᐃᓚᒋᐊᕈᑎᒃᓴᓂᒃ ᑮᓇᐅᔭᖅᑐᕈᑎᒃᓴᓄᑦ.


When we’re coming back and having to approve, to go through this exercise of repeated supplementary appropriations when we know that the need is higher than what the budgeted amount is for, there needs to be a real reset button on the budget process so that departments can bring forward budgets on their actual need, not just adding a percentage of growth from the year before and “Bob’s your uncle.”

ᖃᐅᔨᒪᑎᓪᓗᑎᑦ ᐊᑐᕈᒫᖅᑕᖏᑕ ᐅᖓᑕᐅᓂᖅ ᐊᑐᕆᐊᖃᕐᓂᖏᓐᓄᑦ. ᑕᐃᒃᑯᐊ ᐋᖅᑭᑕᐅᓪᓚᕆᓕᖅᑐᑦ ᑮᓇᐅᔭᖅᑐᕈᑎᒃᓴᐃᑦ ᐊᐅᓚᔾᔪᑎᓄᑦ ᐊᑐᕈᒫᖅᑐᑦ. ᓴᖅᑭᑦᑎᖃᑦᑕᓚᐅᕐᓕᑐᖏᒃᑯᐊ ᖃᓯᑖᓚᖏᑦ ᐊᑐᖅᑕᐅᔭᕆᐊᓖᑦ ᒪᓕᓪᓗᒋᑦ ᐃᓚᒋᐊᖅᑕᐅᑐᐃᓐᓇᖃᑦᑕᖏᓪᓗᑎᑦ.


That is just a comment, but I would like to hear the minister’s comment back.

ᑖᓐᓇ ᓂᓪᓕᐅᑎᒃᓴᑐᐃᓐᓇᖅ. ᑭᓯᐊᓂ ᒥᓂᔅᑕᒥᒃ ᑐᓴᕈᒪᑦᑕᕋᓗᐊᖅᐳᖓ ᑖᔅᓱᒪ ᓂᓪᓕᐅᑎᒋᔭᖓᑕ ᒥᔅᓵᓄᑦ.


I share those comments very well and it’s something that we are seriously looking at as our Fifth Assembly and as we move forward. I think some of the discussions we have been having is exactly that. There are some departments and Health is one and Justice is another that continually comes back and asks for supplementary appropriation.

ᑕᐃᒪᓐᓇᑦᑎᐊᖅ ᐃᓱᒪᒻᒥᔪᖓ, ᑕᒪᓐᓇᑦᑕᐅᖅ ᑕᒪᒃᑯᐊ ᐱᓪᓚᑦᑖᖅᑐᒃᑯᑦ ᕿᒥᕐᕈᓇᓕᖅᑐᒍᑦ ᒪᓕᒐᓕᐅᖅᑏᑦ ᑕᓪᓕᒪᖓᓐᓂ ᓂᕈᐊᖅᑕᐅᓯᒪᔪᑦ ᐃᓱᒪᔅᓴᖅᓯᐅᕈᑎᖃᓕᕐᒪᑕ ᑕᒪᒃᑯᓂᖓ ᐊᒻᒪ ᑲᑎᒪᔾᔪᑎᒋᖃᑦᑕᖅᖢᑎᒍ ᐃᓚᖏᑦ ᐱᓕᕆᕖᑦ, ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ, ᒪᓕᒐᓕᕆᔨᒃᑯᓪᓗ ᑕᐃᒪᙵᑦ ᐅᑏᓐᓇᕐᒪᑕ ᐃᓚᒋᐊᕈᑎᔅᓴᓂᑦ ᑮᓇᐅᔭᖅᑐᕈᑎᔅᓴᓂᒃ ᐱᔪᒪᓪᓗᑎᒃ.


Something has to happen, and it’s one that I’m very happy that we are having this discussion on budget process and something that I’ll work very closely with my colleagues on this.

ᐊᐅᓚᔾᔭᐃᔭᕆᐊᖃᓕᖅᑐᒍᑦ ᖃᓄᑭᐊᖅ ᑖᓐᓇ ᖁᕕᐊᓱᑦᑎᐊᖅᑐᖓ ᑖᔅᓱᒥᖓ ᐅᖃᐅᓯᖃᓕᕋᑦᑕ, ᑮᓇᐅᔭᖅᑐᕈᑎᔅᓴᑦ ᐊᑐᕈᒫᖅᑐᑦ ᐃᓗᐊᓄ. ᒥᓂᔅᑕᐅᖃᑎᒃᑲ ᑕᒪᑐᒥᖓ ᐱᓕᕆᖃᑎᒋᑦᑎᐊᖅᑕᒃᑲ.


I know I’m answering some of these health-related issues. Right from the day that I got into the office, health has been a very topic of our discussions with finance. That’s a lot of attention that we pay towards health.

ᐃᓚᖏᑦ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᑐᕌᖓᔪᓂᑦ ᑭᐅᒐᓗᐊᖅᑐᖓ ᑕᐃᒪᙵᑦ ᒥᓂᔅᑕᐅᓕᕋᒪ ᐃᓐᓇ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐱᓕᕆᕕᖓ ᑕᐃᔭᐅᖏᓐᓇᐅᔭᕐᒪᑦ, ᐊᒃᓱᐊᓗᒃ ᐃᑉᐱᒋᔭᐅᓪᓗᓂᓗ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐱᓕᕆᕕᖓ.


It’s one that we really need to do something about in terms of the main estimates of making some corrections on some of the very obvious things that have repeated over the years. It doesn’t necessarily have to change the budget process, but we should recognize these through our processes that are taking place.

ᑖᓐᓇ ᐱᓕᕆᔭᕆᐊᖃᓪᓚᕆᑦᑕᕗᑦ. ᐊᑐᕈᒫᖅᑐᑦ ᐊᐅᓚᔾᔪᑎᓂᒃ, ᑕᒻᒪᖅᓯᒪᙱᓪᓗᑎᑦ ᑕᒻᒪᖅᓯᒪᔪᑦ ᐋᖅᑭᒃᓱᑦᑎᐊᕐᓗᒋᑦ. ᓇᓗᓇᙱᑦᑐᑦ ᑕᒪᒃᑯᐊ ᐋᖅᑭᔅᓱᖅᑕᐅᑲᓐᓂᕐᓗᑎᒃ, ᐊᓯᔾᔩᖏᓪᓗᑎᑦ ᑮᓇᐅᔭᖅᑐᕈᑎᔅᓴᐃᑦ ᐃᖏᕐᕋᓂᖓᓂᑦ ᐃᓕᓴᖅᓯᔭᕆᐊᖃᖅᑐᒍᑦ ᐃᖏᕐᕋᓂᕐᒥᑦ ᑕᒪᒃᑯᓂᖓ ᐱᓕᕆᔭᕆᐊᖃᓕᕋᑦᑕ.


It’s going to be through this House that we make a number of efforts.

ᑕᕝᕘᓇ ᒪᓕᒐᓕᐅᕐᕕᒃᑰᕐᓗᑕ ᑭᓯᐊᓂ ᐊᓯᔾᔨᖅᓯᔪᓐᓇᕐᓂᐊᖅᑐᒍᑦ ᑕᒪᒃᑯᓂᖓ.


One of our colleagues, in his regular member’s statement, made very good observations in terms of the budget process and I applaud that too.

ᐃᓚᖓᑦ ᒪᓕᒐᓕᐅᖅᑎᐅᖃᑎᒋᔭᕗᑦ ᒪᓕᒐᓕᐅᖅᑎᑐᐃᓐᓇᐃᑦ ᐅᖃᓪᓚᒃᑎᓪᓗᒋᑦ ᐊᒃᓱᐊᓗᒃ ᐅᔾᔨᕆᑦᑎᐊᖅᑕᒥᓐᓂᒃ ᐅᖃᐅᓯᖃᓚᐅᕐᒪᑕ.


It’s one that we need to work together as 22 members. That’s very needed.

ᑕᐃᒪᐃᒻᒥᔪᖓ ᑕᒪᒃᑯᐊ ᐃᖅᑲᓇᐃᔭᖃᑎᒌᑦᑎᐊᕆᐊᖃᕋᑦ ᒪᓕᒐᓕᐅᖅᑎᐅᓪᓗᑕ, ᑭᙳᒪᓪᓚᕆᒃᑲᑦᑎᒍ ᑕᒪᓐᓇ.


This 2017-18 overage, I think, illustrates on some of the challenges that we are going to be facing as members. I would want to really work closely with you, with the Premier and the mandate, and through our processes throughout of ensuring that we don’t necessarily have to spend the time here because if we do know the actual appropriations that are needed by the departments, we really shouldn’t be coming back unless there are emergencies because we should know what our budgets are.

2017-18-ᒥ ᐅᖓᑕᐅᔾᔨᔪᑦ ᐊᑐᕈᒫᖅᑐᓂ ᐃᓚᖏᑦ ᐊᒃᓱᕉᓴᕈᑎᒋᔭᕗᑦ ᓵᙵᒐᑦᑎᒍ, ᑖᒃᑯᐊ ᐃᖅᑲᓇᐃᔭᖃᑎᒋᔪᒪᑦᑎᐊᖅᑕᒃᑲ, ᓯᕗᓕᖅᑎ ᐊᒻᒪ ᓂᕈᐊᖅᑕᐅᓯᒪᓂᑦᑎᓐᓂᒃ ᐃᖏᕐᕋᓂᐅᔪᑦ ᑕᒪᒃᑯᐊ ᐱᓕᕆᔾᔪᑎᐅᖃᑦᑕᖅᑐᑦ ᑕᕝᕙᓃᒋᐊᑐᙱᒃᑲᓗᐊᖅᑎᓪᓗᑕ ᖃᐅᔨᒪᑦᑎᐊᕈᑦᑕ ᖃᑦᑎᓂᑦ ᑮᓇᐅᔭᓂᑦ ᐊᑐᖃᑦᑕᓂᕐᒪᖔᑕ ᐱᓕᕆᕖᑦ, ᑕᕝᕗᖓ ᐅᑎᖃᑦᑕᕆᐊᑐᙱᑦᑐᒍᑦ. ᖃᐅᔨᒪᓪᓗᐊᓕᕋᓗᐊᕋᑦᑕ ᐊᑐᕈᒫᖅᑕᑎᓐᓂ.


I wanted to make that comment and I thank you, Chair, and the members for giving an opportunity to state that.

ᑕᐃᒪᓐᓇ ᐅᖃᕈᒪᑐᐃᓐᓇᓵᖅᑐᖓ. ᖁᔭᓐᓇᒦᒃᖢᑎᓪᓗ ᐃᒃᓯᕙᐅᑖᖅ ᐱᕕᒃᓴᖃᖅᑎᑕᐅᒐᒪ, ᓂᓪᓕᖅᑎᑕᐅᒐᒪ.


ᖁᔭᓐᓇᒦᒃ, ᐃᒃᓯᕙᐅᑖᖅ. ᐃᒃᓯᕙᐅᑕᖅ: ᖁᔭᓐᓇᒦᒃ.


I applaud the minister in recognizing the need to kind of hit the reboot button.

ᖁᕕᐊᒋᕙᕋᓗ ᒥᓂᔅᑕ ᐃᓕᓴᖅᓯᒻᒪᑦ ᐋᖅᑭᒋᐊᕆᐊᓕᒻᒥᑦ.


He mentioned Justice again being a repeat guest at this endeavour that we are sitting in right now and a lot of it stems from overtime. I’m talking about nursing. We’re talking in the corrections system and there are a number of other departments that repeatedly come back for appropriations related to overtime.

ᐅᖃᒃᑲᓐᓂᕈᒪᑐᐃᓐᓇᕋᑖᖅᑐᖓ ᐅᖃᖅᑲᐅᒻᒪᑦ ᑕᐃᒪ, ᑖᓐᓇ ᒪᓕᒐᓕᕆᓂᒃᑯᑦ ᑕᐃᒫᒃ ᐅᐸᒍᑏᓐᓇᐅᔭᕐᓂᖏᓐᓄᑦ ᒫᓐᓇ ᐃᒃᓯᕚᖃᑎᒋᔭᑦᑎᓐᓄᑦ, ᑕᒪᓐᓇ ᐃᖅᑲᓇᐃᔭᕐᓇᐅᑉ ᐃᑲᕐᕋᖏᓐᓂᑦ ᐅᖓᑕᐅᔾᔨᓂᖅ ᐋᓐᓂᐊᓲᖅᑎᓄᓪᓗ ᐊᓯᖏᓄᓪᓗ ᒪᓕᒐᓕᓐᓄᑦ ᐅᑎᖅᑕᐃᓐᓇᐅᔭᖅᑐᖅ ᑕᒪᒃᑯᐊ ᑮᓇᐅᔭᖅᑐᕈᑎᔅᓴᑲᓐᓃᑦ ᐃᖅᑲᓇᐃᔭᕐᓇᐅᑉ ᐃᑲᕐᕋᖏᓐᓂᑦ ᐅᖓᑕᐅᔾᔨᓂᖅ, ᑕᒪᓐᓇᓗ ᐅᖃᐅᓯᕆᖃᑦᑕᖅᓯᒪᓪᓗᒍ ᓴᖅᑮᓇᕐᓂᐊᕆᓪᓗᒍᓗ ᐊᕐᕌᒍᑦ ᐱᖓᓱᑦ ᓇᑉᐸᕐᓗ.


Again, I think there needs to be a serious recognition from the Minister responsible for Human Resources on how to go about filling this government’s capacity.

ᑕᐃᒪᓐᓇᓗᒃᑲᓐᓂᖅ ᐃᓕᓴᕆᔭᐅᓯᒪᓪᓚᑦᑖᕆᐊᖃᖅᑰᕐᒪᑕ. ᒥᓂᔅᑕ ᐃᖅᑲᓇᐃᔭᖅᑎᓕᕆᔨᒃᑯᓐᓄᑦ ᖃᓄᖅ ᑕᐃᒪ ᑕᐃᒪ ᒐᕙᒪᒃᑯᑦ ᐱᓕᕆᔪᓐᓇᕐᓂᖏᑕ ᐃᓐᓄᒃᑕᐅᖁᑕᐃ.


Filling within the positions that we’ve got in our org. charts, if we actually filled the positions, we would see where our weaknesses and strengths are. Mr. Main today talked about how the strain it puts on certain professions within our government where it’s creating burnout, it’s creating health issues for some of our staff where we need to take a step back and really evaluate what we can do to move forward to fill our government to capacity so that we know where our strengths and weaknesses are and we’re not playing catch-up all the time.

ᑕᐃᒪᓕ ᐱᕙᓪᓕᐊᓂᖃᕐᓗᑕ ᐱᕙᓪᓕᐊᑎᒃᑯᑦᑎᒍ, ᑕᒪᒃᑯᐊ ᐃᖅᑲᓇᐃᔮᖑᕙᒌᖅᑐᑦ ᑕᒫᓂ ᑎᒥᑦᑕ ᐋᖅᑭᒃᓱᖅᓯᒪᓂᖏᑦ. ᑕᐃᒪ ᐃᓐᓄᓐᓂᕈᑦᑎᒍ ᓇᐅᒃᑯᑦ ᓴᙲᓐᓂᖃᕐᒪᖔᑕ ᒥᔅᑕ ᒪᐃᓐ ᐅᖃᐅᓯᖃᖅᑲᐅᒻᒪᑦ ᖃᓄᖅ ᐊᒃᓱᕈᕐᓇᕐᓂᕆᖃᑦᑕᖅᑕᖓᓂᑦ ᐃᖅᑲᓇᐃᔮᑦ ᒐᕙᒪᒃᑯᓐᓂ ᐃᒪᓐᓇ ᑕᖃᔪᑕᐅᕙᑦᑐᓂ, ᐋᓐᓂᐊᓕᕈᑕᐅᕙᑦᑐᓂᓗ ᐃᖅᑲᓇᐃᔭᖅᑎᑦᑕ ᐃᓚᖏᓐᓄᑦ. ᑕᐃᒪ ᐅᑎᕆᐊᕐᔫᒥᓚᐅᑲᓪᓗᑕ ᖃᐅᔨᓴᑦᑎᐊᕆᐊᖃᕋᑦᑎᒍ ᖃᓄᖅ ᓯᕗᒧᐊᒃᑲᓐᓂᕈᓐᓇᕐᒪᖔᑦᑕ ᒐᕙᒪᒃᑯᑦ ᐃᓐᓄᑦᑕᐅᓂᖅ ᓇᐅᒃᑯ ᓴᙱᓂᖅᐳᑦ, ᓴᙱᓂᖅᐳᓪᓗ ᐃᒪᓐᓇ ᐊᖑᒻᒪᑎᓇᓱᒃᑐᐊᓗᑐᐃᓐᓇᐅᙱᓪᓗᑕ.


Again, it’s just a comment, and overtime is of interest to me and I would like to get some further information as we go forward on where some of the priorities and where some of the real triggers are so that we can look forward to finding solutions together.

ᑕᐃᒪ ᐃᖅᑲᓇᐃᔭᕐᓇᐅᑉ ᐃᑲᕐᕋᖏᓐᓂᑦ ᐅᖓᑕᐅᔾᔨᓂᖅ ᐅᖃᐅᓯᕆ, ᖃᐅᔨᒃᑲᓐᓂᕈᒪᓂᐊᕋᒪ ᓯᕗᒧᐊᒃᐸᓪᓕᐊᓗᑕ ᓇᐅᒃᑯᑦ ᓯᕗᓪᓕᐅᑎᑕᐅᔪᑦ, ᑭᓱᓪᓗ ᐱᒋᐊᕈᑕᐅᔪᑦ ᓂᕆᐅᑦᑎᐊᕐᓂᐊᕋᑦᑕ ᖃᓄᐃᓕᐅᕈᓐᓇᕐᓂᑎᓐᓂ.


ᒥᔅᑕ ᒥᑭᙳᐊᖅ, ᐊᐱᖅᑯᑎᖃᖅᑲᐅᕖ?


Mr. Mikkungwak: Yes. Thank you, Mr. Chairman.

ᒥᑭᙳᐊᖅ: ᐄ, ᖁᔭᓐᓇᒦᒃ, ᐃᒃᓯᕙᐅᑖᖅ.


I just have one question here. On mental health, facilities, and treatment contracts, in your fourth bullet it indicates that although some charges are absorbed by Justice when medical travel is required, with that sentence, is that reflected in the $10.5 million?

ᐊᑕᐅᓯᕐᒥᑦ ᐊᐱᖅᑯᑎᖃᖅᑐᖓ, ᑖᓐᓇ ᐃᓱᒪᓕᕆᓂᕐᒧᑦ ᒪᑯᐊᓗ ᑳᓐᑐᕌᒃ, ᑕᕝᕙᓂ ᑎᓴᒪᖓᓐᓂ ᐅᖃᖅᓯᒪᖕᒪᑦ ᑖᒃᑯᐊ ᒪᓕᒐᓕᕆᔨᒃᑯᓐᓂᑦ ᐊᑭᓕᖅᓱᖅᑕᐅᓗᑎ ᑕᐃᒪ ᐋᓐᓂᐊᕕᓕᐊᖅᑐᖃᕆᐊᖃᖅᑎᓪᓗᒍ ᑖᔅᓱᒧᖓ $10.5 ᒥᓕᐊᓐᒥ ᑕᕝᕙᓃᖃᓯᐅᑎᕚ?


I’ll try to make it short. Yes, it’s included in there.

ᓇᐃᑎᒋᐊᕐᓂᐊᖅᐸᕋ, ᐄ ᑖᒃᑯᐊ ᐃᓚᒋᔭᐅᔪᑦ.


Mr. Lightstone, you had another question?

ᒥᔅᑕ ᓚᐃᑦᓯᑑᓐ, ᐊᐱᖅᑯᑎᖃᒃᑲᓂᖅᐲᑦ?


My line of question falls back on both Mr. Main’s and Mr. Hickes’ questions.

ᑕᐃᒪᓕ ᑭᖑᓪᓕᖅᐹᖅ ᐊᐱᖅᑯᑎᒐ ᒥᔅᑕ ᒪᐃᓐ ᐊᒻᒪ ᒥᔅᑕ ᕼᐃᒃᔅ ᐊᐱᖅᑯᑎᒋᕋᑖᖅᑕᖏᓐᓄᑦ.


The last item you have provided is the health care staffing budget shortfall of $8.6 million. Now, you have identified the current budget of $143 million and a requirement of $151 million to come up with that $8.6 million.

ᑖᓐᓇ ᑭᖑᓪᓕᖅᐹᖅ ᑕᒪᓐᓇ ᐋᓐᓂᐊᕕᖕᒥ ᐃᖅᑲᓇᐃᔭᖅᑎᓂᒃ $8.6 ᒥᓕᐊᓐ ᐊᑐᓗᐊᕈᑎᓯᒪᔪᖅ ᐊᒥᒐᖅᓯᔪᑎᓯᒪᔪᑦ ᓇᓗᓇᐃᖅᓯᑐᐃᓐᓇᖅ $143 ᒥᓕᐊᓐᓂ ᓇᓗᓇᐃᖅᓯᒐᕕᑦ, $151 ᒥᓕᐊᓐ ᑎᑭᐅᑎᓂᐊᕐᓗᒍ 8.6.


Is that for all compensation and benefits for the entire department?

ᑖᒃᑯᓄᖓ ᑮᓇᐅᔾᔭᒃᓵᓕᒫᖏᓐᓄᑦ ᐃᑲᔫᑕᐅᔾᔪᑎᖏᓐᓄᑦ ᐱᓕᕆᕝᕕᐅᑉ?


Hon. David Akeeagok: Thank you, Mr. Chairman. Yes, that is for all compensation and benefits.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ ᐃᒃᓯᕙᐅᑕᖅ. ᐄ, ᑖᒃᑯᐊᖑᕗᑦ ᓇᓪᓕᐅᒃᑯᓄᑦ ᐃᑲᔫᑎᓄᓪᓗ.


Mr. Lightstone: Thank you, Mr. Chairman.

ᓚᐃᑦᓯᑑᓐ: ᖁᔭᓐᓇᒦᒃ ᐃᒃᓯᕙᐅᑕᖅ.


Is that $151 million 100 percent accurate?

ᑖᓐᓇ $151 ᒥᓕᐊᓐ 100 ᐳᓴᒥᑦ ᑕᒻᒪᖅᓯᒪᙱᓚᖅ?


Are you foreseeing an increase of $25 million in salaries this year?

$25 ᒥᓕᐊᓄᑦ ᐅᓄᖅᓯᒋᐊᕈᑎᓯᒪᔪᖅ ᑮᓇᐅᔾᔭᔅᓵᓄᑦ.


I don’t think any budgets are 100 percent accurate.

ᑕᐃᒪ ᑮᓇᐅᔭᐃᑦ 100 ᐳᓴᒦᑦᑐᖃᓚᐅᖅᓯᒪᖅᑰᖏᒻᒪᑕ.


What I mentioned earlier, the permanent salaries, the casual wages, overtime, agency nurses, if I add them all up, I think what we have tried to do and which is the reason for asking for this $8.6 million is it’s our best estimate in terms of how much will be covered under the compensation and benefits. I think that’s the closest that we can get it.

ᑕᐃᒃᑯᐊ ᐅᖃᐅᓯᕆᖅᑲᐅᔭᒃᑲ ᐃᖅᑲᓇᐃᔭᐃᓐᓇᖅᑐᓄᑦ, ᐃᖅᑲᓇᐃᔭᑲᐃᓐᓇᖅᑐᓄᑦ ᐃᑲᕐᕋᐅᓪᓗ ᐃᖅᑲᓇᐃᔭᕐᓇᐅᑉ ᐅᖓᑖᓂ ᑎᑭᓵᕆᔭᐅᓲᑦ ᑲᑎᖅᓱᕈᒃᑭᑦ, ᐃᒪᐃᓕᐅᕋᓱᒃᓯᒪᖅᑰᕋᑦᑕ ᑖᓐᓇ $8.6 ᒥᓕᐊᓐ ᑐᒃᓯᕋᖅᐳᒍ ᑖᓐᓇ ᒥᒃᓴᐅᓴᒃᑕᑎᓐᓂ ᑕᕝᕙᓂ ᑮᓇᐅᔾᔭᔅᓵᓄᑦ, ᐃᑲᔪᖅᑕᐅᔪᑎᓄᓪᓗ ᑖᓐᓇ ᖃᓂᓛᖑᒍᓐᓇᖅᑰᕋᑦᑎᒍ ᑖᓐᓇ.


I thank you, Chair, for recognizing that it can’t be 100 percent accurate at this point until we get through our public accounts. Thank you, Mr. Chairman.

ᖁᔭᓐᓇᒦᒃᓪᓗ ᐃᒃᓯᕙᐅᑖᖅ ᑕᐃᒪᓐᓇ 100 ᐳᓴᓐᑎ ᑕᒻᒪᖅᓯᒪᙱᑦᑑᔪᓐᓇᖏᒻᒪᑦ ᑮᓇᐅᔭᓕᕆᔾᔪᑎᑦᑎᓐᓂ. ᖁᔭᓐᓇᒦᒃ, ᐃᒃᓯᕙᐅᑖᖅ.


That led me to believe me that with the year-end so close, that’s quite a large projection.

ᑕᕝᕙᑦᑎᐊᑯᓘᓕᖅᑎᓪᓗᒍ ᐊᒥᓱᒻᒪᕆᓐᓂᑦ ᑎᑎᖅᓯᒪᒻᒪᑦ.


Moving on to the letter provided by the minister on page 4, you have provided a list of budgets for the programs and for medical travel, you had a budget of $63.8 million at the beginning of the fiscal year for 2017-18.

ᑲᔪᓯᒋᐊᕐᓗᖓ ᑕᐃᓐᓇ ᒥᓂᔅᑕᐅᑉ ᑎᑎᕋᖅᑕᒥᓂᖓ ᒪᑉᐱᒐ 4-ᒥ ᑕᐃᒪ ᑖᒃᑯᓄᖓ ᐋᓐᓂᐊᕕᓕᐊᖅᐸᑦᑐᓄᑦ $63.8 ᒥᓕᐊᓂᒃ ᑕᒫᓂ ᐊᕐᕌᒎᑉ ᐱᒋᐊᕐ 2017-18-ᒧᑦ.


I’m just curious: what was the original main estimate budget for medical travel in the 2016-17 fiscal year?

ᑐᓴᕈᒪᑐᐃᓐᓇᖅᑐᖓ ᖃᓄᐃᒻᒪᑦ ᑮᓇᐅᔭᐃᑦ ᓴᓂᕐᕙᒃᑕᐅᓚᐅᖅᐸᑦ 2016-17 ᐊᕐᕌᒍᐊᓂ?


Hon. David Akeeagok: Mr. Chairman, please bear with me. We’re just trying to look for the 2016-17, which I don’t have right in front of me.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᐃᒃᓯᕙᐅᑖᖅ, ᐅᑕᖅᑭᑲᐃᓐᓇᖓ 2016-17 ᖃᓄᐃᑦᑑᓂᕐᒪᖔᖅ ᑕᑯᓇᓱᒃ ᐱᓯᒪᙱᓐᓇᒃᑯᑦ, ᓵᑦᑎᐊᓃᙱᒻᒪᑦ.


If you want, I can go get that. Thank you, Mr. Chairman.

ᐱᔪᒪᒍᕕᑦ ᐊᐃᔪᓐᓇᖅᑕᕋ. ᖁᔭᓐᓇᒦᒃ, ᐃᒃᓯᕙᐅᑖᖅ.


I would like to caution Mr. Lightstone that we are trying to deal with 2017-18 numbers, not 2016-17 or prior.

ᒥᔅᑕ ᓚᐃᑦᓯᑑᓐ, ᑲᒪᓇᓱᒃᑐᒍᑦ 2016-17, 2017-18 ᑐᖔᓂᐅᙱᑦᑐᖅ.


I’ll keep that in mind. I’ll disregard 2016-17.

ᐃᖅᑲᐅᒪᒋᐊᕐᓂᐊᖅᐳᖓ 2016-17 ᖁᔭᓈᑲᐃᓐᓇᕐᓗᒍ.


The reason I was asking about medical travel budget for last year was I would like to enquire what the department is budgeting for medical travel in 2018-19.

ᑖᓐᓇ ᐊᐱᖅᑯᑎᒋᕋᑖᕋᒃᑯ ᐋᓐᓂᐊᕕᓕᐊᖃᑦᑕᖅᑐᑦ ᑮᓇᐅᔭᖏᓐᓄᑦ ᐊᕐᕌᓂ ᖃᓄᐃᔨᒋᐊᕈᒪᔪᖓ ᐱᓕᕆᕝᕕᒃᑯᑦ ᖃᓄᖅ ᖃᑦᓯᓂᒃ ᓴᓂᕐᕙᐃᓂᐊᖅᐸᑦ 2018-19-ᒧᑦ?


Again, we’re working on numbers for 2017-18 and we’re not trying to look forward to what’s happening next year. I don’t know if Mr. Akeeagok wants… . He may not have the numbers, but Mr. Akeeagok.

ᑖᓐᓇ 2017-18-ᒧᑦ ᐃᒪᓐᓇ ᓂᕆᐅᒋᔭᖃᕋᓱᙱᑦᑐᖅ ᐊᕐᕌᒎᓂᐊᖅᑐᖅ, ᒥᔅᑕ ᐊᕿᐊᕈᖅ ᓈᓴᐅᑎᖁᑎᖏᓐᓂᑦ ᐱᓯᒪᙱᑐᐃᓐᓇᕆᐊᖃᕐᒪᑦ. ᒥᓂᔅᑕ ᐊᕿᐊᕈᖅ.


Hon. David Akeeagok: Thank you, Mr. Chairman. I think we’re getting too ahead. I’ll be doing a budget address in May. That will be part of the Budget Address for 2018-19.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑖᖅ. ᓯᕗᕙᐅᓗᐊᖅᑰᕐᓗᓂ ᒪᐃᒥ ᑮᓇᐅᔭᓂᑦ ᐅᖃᐅᓯᖃᕐᓂᐊᕐᒥᔪᑦ 2018-19-ᒧᑦ.


We just voted on an interim appropriation, which would be of status quo at 2017-18. Thank you, Mr. Chairman.

ᑕᐃᒪᓕ ᓂᕈᐊᕈᑎᖃᕋᑦᑕ ᑮᓇᐅᔭᖅᑐᕈᑎᐅᑲᐃᓐᓇᕐᓂᐊᖅᑐᓂᑦ 2017-18-ᒧᑦ ᐋᖅᑭᒃᓯᒪᑎᓪᓗᒋᑦ. ᖁᔭᓐᓇᒦᒃ, ᐃᒃᓯᕙᐅᑖᖅ.


I was trying to reinforce the fact that there’s an issue in our budget process and it’s proven on the chart that the minister has provided us. There’s a serious misalignment of budgets to actuals and it’s going to be repeating every single year until it’s corrected, which I’m hoping will be this upcoming fiscal year, which is why when the time comes, I definitely will be requesting additional information when Health comes forward with their O&M request in 2018-19.

ᑕᐃᒪᓕ ᑖᓐᓇ ᐅᖃᐅᓯᕆᒃᑲᓐᓂᖅ ᑕᕝᕙᓂ ᑮᓇᐅᔭᓕᕆᔾᔪᓯᑦᑎᓐᓂ ᓈᒻᒪᙱᓕᐅᕈᑎᑕᖃᕐᒪᑦ ᑖᓐᓇᓗ ᒥᓂᔅᑕᐅᑉ ᐊᑐᐃᓐᓇᐅᑎᖅᑲᐅᔭᖏᓐᓄᑦ ᑖᒃᑯᐊ ᐊᔾᔨᒌᙱᑦᑐᒻᒪᕆᐅᒻᒪᑎ ᑖᒃᑯᐊ ᑮᓇᐅᔭᖅᑐᓚᑦᑖᖅ ᐊᕐᕌᒍᑕᒫᑦ ᑕᐃᒪᐃᓕᐅᖏᓐᓇᓚᐅᖅᑐᓂ ᐋᖅᑭᒋᐊᖅᑕᐅᓚᐅᖏᓐᓂ. ᑕᐃᒪ ᐊᕐᕌᒎᓂᐊᖅᑐᒥᑦ ᐋᖅᑭᒃᓯᒪᒐᔭᙳᐊᖅᐳᖅ. ᑕᐃᒪ ᑕᐃᔅᓱᓂᐅᓕᖅᐸᑦ ᑐᒃᓯᕋᓪᓚᑦᑖᕐᓂᐊᕋᒪ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᐅᓚᔾᔪᑎᓄᑦ ᒪᑭᒪᔾᔪᑎᓄᓪᓗ ᑮᓇᐅᔭᖅᑐᕈᑎᒃᓴᖏᑦ ᐅᖃᐅᓯᐅᓕᖅᐸᑕ.


I really would hate to see the Assembly continue to approve supplementary appropriations every year and just let it be as it has always been.

ᑕᐃᒪ ᒪᓕᒐᓕᐅᕐᕕᖕᒥ ᑕᑯᖃᑦᑕᐃᓐᓇᕈᒪᙱᓐᓇᒪ ᑮᓇᐅᔭᖅᑐᕈᑎᒃᓴᒃᑲᓐᓂᕐᓂᒃ ᐊᕐᕌᒍᑕᒫᑦ.


Hopefully, when the department comes forward with their O&M request, they will have the detailed information down to the level that we require.

ᐊᔾᔨᒋᑐᐃᓐᓇᐃᓇᕐᓗᓂᐅᒃ ᐃᓕᖅᑯᓯᕆᓚᐅᖅᑕᖓᑐᑦ, ᐱᓕᕆᕝᕕᒃ ᐊᐅᓚᔾᔪᑎᓄᑦ ᒪᑭᒪᔾᔪᑎᓄᓪᓗ ᑕᐃᑲᓂ ᐃᓗᓕᑯᓘᔭᖏᓐᓂᑦ ᑐᑭᓯᔪᒪᓛᕋᒪ.


ᑖᓐᓇ ᐅᖃᐅᓯᓗᐊᑐᐃᓐᓇᖅ.


Chairman: Thank you. Mr. Qirngnuq, you had a question?

ᐃᒃᓯᕙᐅᑕᖅ: ᖁᔭᓐᓇᒦᒃ. ᒥᔅᑕ ᕿᙳᖅ, ᐊᐱᖅᑯᑎᖃᖅᐲᑦ?


ᕿᙳᖅ: ᖁᔭᓐᓇᖅᑯᑎᑦ ᐃᒃᕼᐃᕙᐅᑕᓖᒃ.


I need clarification on one issue on medical travel. I’ll speak in English so that it’s clear. Medical travel, third bullet, from April to December, both scheduled and medical travel volumes have increased over the same period last year. Can the minister clarify to me as to why it’s that way, Mr. Chairman?

ᐊᑕᐅᓯᓐᓄᐊᒃᖢᒥᒃ ᑐᑭᕼᐃᔪᒪᖏᓐᓇᖅᖢᖓ ᐊᐱᖅᑯᑎᖃᕐᓂᐊᖅᑐᖓ ᑕᕝᕙᓂ ᐊᐅᓪᓚᖅᑕᕐᓂᐅᑉ ᒥᒃᓵᓂ, ᖃᓪᓗᓈᑑᕐᓗᒍ ᑐᑭᓯᓐᓇᑦᑎᐊᕐᓂᐊᕋᒪ ᖃᖓᑦᑕᐅᑎᓄᑦ ᑖᓐᓇ ᐱᖓᔪᐊᓐᓂ ᑕᖅᓴᙳᐊᖅ ᐊᐃᐳᕉᒧᑦ, ᖃᖓᑕᓲᒃᑰᓪᓚᑦᑖᖅᑐᑦ ᑐᐊᕕᕐᓇᖅᑐᑦ ᑖᒃᑯᐊ ᐅᓄᖅᓯᒋᐊᖅᓯᒪᒻᒪᑕ ᐊᕐᕌᓂᓂ. ᒥᓂᔅᑕ ᑐᑭᕼᐃᑉᑎᖅᐹᓪᓗᕈᓐᓇᑉᐸᖓ ᑐᑭᕼᐃᑦᑎᐊᕈᒪᒐᓗᐊᖅᖢᒍ ᖃᓄᐃᑦᑑᔭᖅᑖᓂᒃ ᐃᒃᕼᐃᕙᐅᑕᓖᑦ?


That’s talking about an increase in medical travel and it has been utilized more for people falling ill, more pregnant women travelling to give birth, and so on.

ᑖᓐᓇ ᐅᖃᐅᓯᖃᖅᑐᖅ ᑖᒃᑯᐊ ᐊᐅᓪᓚᕆᐊᖃᖃᑦᑕᖅᑐᐃᑦ ᐋᓐᓂᐊᕕᒻᒧᑦ ᑖᓐᓇ ᖁᕝᕙᕆᐊᖅᓯᒪᒻᒪᑦ, ᐃᓛᒃ ᐊᑐᖅᑕᐅᓂᖅᓴᐅᓯᒪᒻᒪᑦ ᖃᓂᒪᒐᓚᑦᑐᓄᑦ, ᐊᒻᒪᓗ ᑕᒪᒃᑯᐊ ᐃᕐᓂᔭᖅᑐᖅᑐᐃᑦ ᐊᒥᓲᓂᖅᓴᐅᓕᖅᓱᑎᒃ ᑕᒪᒃᑯᐊ ᐊᔾᔨᒌᙱᑦᑐᓂᑦ ᐃᓗᓕᖃᐅᖅᓱᑎᒃ.


There has been an increase in the number of patients going on medical travel.

ᑭᓯᐊᓂ ᖁᕝᕙᖅᐸᓪᓕᐊᔪᖅ ᑖᓐᓇ ᐊᐅᓪᓚᕆᐊᖃᖃᑦᑕᖅᑐᐃᑦ ᐋᓐᓂᐊᕕᓕᐊᖅᑐᓄᑦ.


ᒥᔅᑕ ᒥᑭᙳᐊᖅ, ᐊᐱᖅᑯᑎᖃᖅᐲᑦ?


Sorry. I thought you had your hand up for one more question.

ᒪᒥᐊᓇᖅ, ᐃᓵᒃᓯᒪᓱᒋᕋᑖᕋᒃᑭᑦ.


We are on Health. Operations and Maintenance.

ᐅᕙᓃᑦᑐᒍᑦ ᐋᓐᓂᐊᖃᕐᓇᙱᑦᑐᓕᕆᔨᒃᑯᑦ ᐊᐅᓚᔾᔪᑎᓄᑦ ᒪᑭᒪᔾᔪᑎᓄᓪᓗ.


We just finished health care, $43,100,000. Moving to the bottom of the page. Total Department. $49 million.

ᐱᔭᕇᕋᑦᑕ $43,100,000 ᑕᐅᓄᖓ ᐊᑖᓅᕈᕕᑦ ᑲᑎᓐᓂᖓ ᐱᓕᕆᕕᖓ $49 ᒥᓕᐊᓐ.


ᐊᖏᖅᑕᐅᕙᒌᖅᓯᒪᙱᑦᑐᑦ.


Supplementary Appropriation (Operation and Maintenance) 2017-2018, No. 3. Schedule 1. Operations and Maintenance Appropriation. $56,602,000.

ᐅᑎᕐᓗᑕ ᒪᑉᐱᒐᖅ 2-ᒧᑦ, ᑮᓇᐅᔭᖅᑐᕈᑎᔅᓴᑲᓐᓃᑦ ᐊᐅᓚᔾᔪᑎᓄᑦ ᒪᑭᒪᔾᔪᑎᓄᓪᓗ 2017-18 ᓈᓴᐅᑎᖓ 3, ᐅᐃᒍᖓ 1 ᐊᐅᓚᔾᔪᑎᓄᑦ ᒪᑭᒪᒃᔪᑎᓄᓪᓗ ᑮᓇᐅᔭᖅᑐᕈᑎᔅᓴᑲᓐᓃᑦ $56,602,000.


Go to Bill 3 in your legislative binder.

ᑖᓐᓇ ᒪᓕᒐᒃᓴᖅ 3-ᒨᕐᓗᓯ ᒪᓕᒐᒃᓴᖁᑎᔅᓯᓐᓂ.


Sorry. I’ve got to step backwards a little bit.

ᒪᒥᐊᓇᖅ, ᐅᑎᕆᐊᑲᐃᓐᓇᕐᓚᖓ.


We’re on Bill 3, Supplementary Appropriation (Operations and Maintenance) Act, No. 3, 2017-2018.

ᒪᓕᒐᒃᓴᖅ 3, ᑮᓇᐅᔭᖅᑐᕈᑎᔅᓴᑲᓐᓃᑦ ᐊᐅᓚᓂᕐᒧᑦ ᒪᑭᒪᒃᔪᑎᓄᓪᓗ ᒪᓕᒐᖅ ᓈᓴᐅᑎᖓ 3, 2017-18.


Supplementary Amounts Appropriated for the Fiscal Year Ending March 31, 2018. Vote 1: Operations and Maintenance. Total Appropriation. $56,602,000. Agreed?

ᐃᒃᓯᕙᐅᑕᖅ: ᐅᐃᒍᐊᓅᕐᓗᓯ ᒪᑉᐱᒐᖅ 2-ᒥ, ᐅᐃᒍᐊ ᑮᓇᐅᔭᖅᑐᕈᑎᔅᓴᑲᓐᓃᑦ ᐊᕐᕌᒍᖓᓄᑦ ᐃᓚᒋᐊᖅᓯᒪᔪᑏᑦ 2017-18, ᓂᕈᐊᖅ 1 ᐊᐅᓚᔾᔪᑎᓄᑦ ᑲᑎᓐᓂᖏᑦ ᑮᓇᐅᔭᖅᑐᕈᑎᔅᓴᑦ, $56,602,000, ᐊᖏᖅᐱᓰ?


ᓈᓴᐅᑎᖓ 4, ᐊᖏᖅᐱᓰ?


ᐃᒃᓯᕙᐅᑕᖅ: ᓈᓴᐅᑎᖓ 5, ᐊᖏᖅᐱᓰ?


Chairman: Do members agree to Bill 3 as a whole?

ᐃᒃᓯᕙᐅᑕᖅ: ᑲᑎᒪᔩᑦ ᐊᖏᖅᐱᓯᐅ ᑖᓐᓇ ᒪᓕᒐᒃᓴᖅ 3 ᐊᑕᖏᕐᓗᒍ?


Chairman: Do members agree, pursuant to Rule 62(2), that Bill 3 can be placed on the orders of the day for third reading? Some Members: Agreed.

ᐃᒃᓯᕙᐅᑕᖅ: ᑲᑎᒪᔩᑦ ᐊᖏᖅᐹ ᑖᓐᓇ 62(2) ᑖᓐᓇ ᒪᓕᒐᒃᓴᖅ 3 ᑲᑎᒪᔾᔪᑎᔅᓴᓐᓅᕈᓐᓇᖅᓯᔪᖅ ᐱᖓᔪᖓᓐᓂ ᐅᖃᓕᒫᖅᑕᐅᖁᓪᓗᒍ.


At this time, Minister Akeeagok, do you have any closing comments?

ᒥᓂᔅᑕ ᐊᕿᐊᕈᖅ ᒪᑐᔾᔪᑎᓂᒃ ᐅᖃᐅᓯᔅᓴᖃᖅᐲᑦ?


Hon. David Akeeagok: Thank you, Mr. Chairman. Very quickly, I really appreciate the questions that we received, the commitment on the budgetary process that we envision for the upcoming main estimates, and the hard work that our staff have done to put together the best estimates that are in here.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑕᖅ. ᑕᐃᒪ ᑖᒃᑯᐊ ᖁᔭᒋᒻᒪᕆᑉᐸᒃᑲ ᑖᒃᑯᐊ ᐊᐱᖅᑯᑕᐅᖃᑦᑕᕋᑖᖅᑐᑦ ᑕᕝᕙᓂ ᑮᓇᐅᔭᐃᑦ ᓴᓂᕐᕙᒃᑕᐅᖃᑦᑕᓂᖏᑕ ᐊᐅᓚᓂᖏᓐᓄᑦ ᐊᕐᕌᒎᓂᐊᖅᑐᒧᑦ, ᐊᒻᒪᓗ ᐊᒃᓱᕈᕐᓂᕆᓚᐅᖅᑕᖏᑦ ᐃᖅᑲᓇᐃᔭᖅᑎᕗᑦ ᑲᑎᖅᓱᐃᓪᓗᑎ ᑖᒃᑯᓇᙵᑦ ᒥᒃᓴᐅᓴᒍᑎᓂᒃ ᐱᐅᓛᖑᔪᓐᓇᖅᑐᓂᑦ ᑕᕝᕙᓃᑦᑐᓂᑦ.


Through this, we will be able to revise our budgets.

ᑖᓐᓇ ᑕᐃᒪ ᐊᑐᕐᓗᒍ ᑖᒃᑯᐊ ᐊᓯᔾᔨᕆᐊᕈᓐᓇᕐᓂᐊᖅᑕᕗᑦ ᑮᓇᐅᔭᖅᑐᕕᒃ.


Before we get into the other bill, may I ask one of the witnesses to be escorted out?

ᐊᒻᒪᓗ ᐱᖁᔭᒃᓴᑲᓐᓂᒨᓚᐅᙱᓂᑦᑎᓐᓂ ᑖᒃᑯᐊ ᐊᓂᑎᑕᐅᖔᕐᓗᓂ.


For her wonderful work, her reward will be to leave the seat.

ᖁᔭᓐᓇᒦᓪᓗ, ᑕᐃᒪ ᐱᓕᕆᑦᑎᐊᖅᓯᒪᓂᖓᓄᑦ ᓇᖏᖅᓯᔪᓐᓇᖅᓯᓂᐊᓕᖅᑐᖅ.


Chairman: Thank you. Did you want a different witness in or no?

ᐃᒃᓯᕙᐅᑕᖅ: ᖁᔭᓐᓇᒦᒃ ᐊᓯᐊᓂᑦ ᐃᓯᖅᑎᑦᑎᖁᔨᕋᑖᖅᐲᑦ?


Okay. Sergeant-at-Arms, if you could escort the witness out, please.

ᐃᖅᓱᖅᑏ, ᑖᓐᓇ ᐊᓂᑎᑦᑐᓐᓇᕈᕕᐅᒃ.


ᑲᔪᓯᒋᐊᕐᓗᑕ, ᒪᓕᒐᒃᓴᖅ 4.


Mr. Akeeagok, could you do your opening comments, please.

ᒥᔅᑕ ᐊᕿᐊᕈᖅ, ᒪᑐᐃᕈᑎᑎᑦ ᐅᖃᓪᓚᓚᐅᒃᑭᑦ.


Bill 04 – Supplementary Appropriation (Capital) Act, No. 4, 2017-2018 – Consideration in Committee

ᒪᓕᒐᒃᓴᖅ 04 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 4, 2017-2018 - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ


Hon. David Akeeagok: Thank you, Mr. Chairman.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐃᒃᓯᕙᐅᑕᖅ.


I appear before you today to present Bill 4, Supplementary Appropriation (Capital) Act, 2017-2018, No. 4.

ᐃᓕᔅᓯ ᓵᖓᓅᖅᑯᖓ ᒪᓕᒐᒃᓴᖅ 4, ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑎ ᐊᑭᑐᔪᖅᑐᕈᑎᔅᓴᓄᑦ ᒪᓕᒐᖅ 2017-18, ᓈᓴᐅᑎᓕᒃ 4.


Through this bill, the government is seeking an additional $96,000 for 2017-18.

ᑕᕝᕘᓇ ᒪᓕᒐᒃᓴᒃᑯᑦ ᒐᕙᒪᒃᑯᑦ ᑐᒃᓯᕋᖅᑐᑦ $96,000-ᑲᓂᕐᓂ 2017-18-ᒧᑦ.


This supplementary appropriation will provide the Department of Community and Government Services with non-cash funding of $96,000 to account for the adjusted interest costs due to delays in negotiations and subsequent capital lease signings with the Nunavut Construction Corporation for the Legislative Assembly building and the nine decentralized Government of Nunavut office buildings.

ᑖᓐᓇ ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑎ ᐱᑎᑦᑎᓂᐊᖅᑐᖅ ᓄᓇᓕᓐᓂ ᒐᕙᒪᒃᑯᓐᓂᑦ ᐱᔨᑦᑎᕋᖅᑎᑯᓐᓂᑦ ᑮᓇᐅᔭᐅᙱᑦᑐᓂᑦ ᐃᑲᔫᓯᐊᕐᓗᑎᒃ $96,000-ᕌᖅᑐᓂ. ᕿᑐᕐᖏᐅᕈᑎᖏᑕ ᐋᖅᑭᒋᐊᖅᑕᐅᒍᑎᒥᓂᖏᓐᓂᑦ ᐊᐃᕙᑎᓪᓗᒋᑦ, ᐋᖅᑮᖃᑎᖃᕋᓱᐊᖅᑎᓪᓗᒋᑦ ᐊᑐᖅᑐᐊᖅᑕᐅᓂᐊᖅᑐᓂ ᓄᓇᕗᒻᒥ ᐃᒡᓗᓕᐅᖅᑎᑯᓐᓄᑦ ᒪᓕᒐᓕᐅᕐᕕᐅᑉ ᐃᓪᓗᖁᑎᖓᓄᑦ, ᐊᒻᒪᓗ 9-ᖑᔪᓂᑦ ᓄᓇᕗᑦ ᒐᕙᒪᒃᑯᖏᑕ ᐊᓪᓚᕝᕕᖁᑎᒋᔭᖏᓐᓂ ᓄᓇᕗᓕᒫᒥ.


I would be very pleased for any questions or comments related to this.

ᖁᕕᐊᓱᓪᓚᕆᓐᓂᐊᖅᑐᖓ ᐊᐱᖅᑯᑎᔅᓴᖃᕈᔅᓯ, ᐅᖃᐅᓯᔅᓴᖃᕈᔅᓯᓗ.


Are there any general comments on the minister’s statement?

ᐅᖃᐅᓯᔅᓴᑐᐃᓐᓇᖃᖅᑐᖃᖅᑳ ᒥᓂᔅᑕᐅᑉ ᐅᖃᐅᓯᕆᕋᑖᖅᑕᖏᓐᓂᑦ ᐱᔾᔪᑎᓕᒻᒥᒃ?


I’m just new to this process. I would like to understand why this is required.

ᑕᐃᒪᐃᓕᐅᖃᑕᐅᒋᐅᕋᒪ ᑐᑭᓯᒍᒪᔪᖓ ᓱᒻᒪ ᑕᐃᒪᐃᓕᐅᕆᐊᖃᕐᒪᖔᑦᑕ?


Is CG&S unable to reallocate some funds from within their own capital budget for this?

ᐅᑯᐊ ᓄᓇᓕᓐᓂ ᒐᕙᒪᒃᑯᓐᓂ ᐱᔨᑦᑎᕋᖅᑏᑦ ᓇᖕᒥᓂᖅ ᐊᑭᑐᔪᖅᑐᕈᑎᒃᓴᒥᓂᒃ ᓇᓂᓯᒍᓐᓇᖏᒻᒪᑖ?


This is an accounting requirement. It’s to reflect the accounting of an interest. I think it’s more to be transparent.

ᐅᓇ ᑮᓇᐅᔭᓕᕆᔾᔪᑎᖏᓐᓂ ᑎᑎᖅᑕᐅᔭᕆᐊᖃᕐᖓᑕ ᑖᒃᑯᐊ ᕿᑐᕐᖏᐅᕈᑎᒥᓂᖏᑦ, ᓴᖅᑭᔮᑦᑎᐊᕐᔫᒥᓇᓱᒃᑐᒍ ᑕᖅᑲᐅᖓ.


It’s not related to cash. The cash is available; it’s just we need to account for what the interest rate was. Thank you, Mr. Chairman.

ᑮᓇᐅᔭᖅᑖᖅᑐᖃᕋᔭᙱᑦᑐᖅ ᑭᓯᐊᓂ ᐊᑭᓕᖅᑕᐅᔭᕆᐊᕐᖓᑕ ᑖᒃᑯᐊ ᕿᑐᕐᖏᐅᕈᑏᑦ ᖁᑦᑎᓂᖅᓴᒥᓃᑦ ᓂᕆᐅᒋᔭᐅᔪᔪᓂᒃ. ᖁᔭᓐᓇᒦᒃ, ᐃᒃᓯᕙᐅᑖᖅ.


On page 4 of Bill 4. Supplementary Appropriation (Capital) 2017-2018, No. 4. Community and Government Services.

ᒪᑉᐱᒐᖓᓂᑦ 4, ᒪᓕᒐᒃᓴᖅ 4 ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑏᑦ ᐊᑭᑐᔪᖅᑐᕈᑎᔅᓴᑦ 2017-18, ᓈᓴᐅᑎᓕᒃ 4, ᓄᓇᓕᓐᓂ ᒐᕙᒪᒃᑯᓐᓂᑦ ᐱᔨᑦᑎᕋᖅᑎᒃᑯᑦ ᓯᕗᓂᐊᒍᑦ ᐊᖏᖅᑕᐅᓯᒪᙱᑦᑐᑦ ᑲᑎᑦᑐᒋᑦ ᓄᓇᓕᓐᓂ ᐱᓕᕆᔾᔪᑏᑦ, $96,000, ᐊᖏᖅᑭᓯᐅᒃ?


ᒪᑉᐱᒐᖅ 2-ᒨᕆᔅᓯ.


Supplementary Appropriation (Capital) 2017-2018, No. 4. Schedule 1. Capital Appropriation. $96,000.

ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑏᑦ ᐊᑭᑐᔪᖅᑐᕈᑎᔅᓴᓄᑦ 2017-18 ᓈᓴᐅᑎᓕᒃ 4, ᐅᐃᒍᖓ 1 ᐊᑭᑐᔪᖅᑐᕈᑎᔅᓴᑦ $96,000, ᐊᖏᖅᑭᓯᐅᒃ?


ᒪᓕᒐᒃᓴᖅ 4-ᒨᕆᔅᓯ ᖃᑯᖅᑕᓂ ᐃᔾᔪᔪᖁᑎᔅᓯᓐᓂ.


Bill 4, Supplementary Appropriation (Capital) Act, No. 4, 2017-2018. Clause 1. Agreed?

ᒪᓕᒐᒃᓴᖅ 4, ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑏᑦ ᐊᑭᑐᔪᖅᑐᕈᑎᔅᓴᓄᑦ ᓈᓴᐅᑎᓕᒃ 4, 2017-18 ᓈᓴᐅᑎᓕᒃ 1, ᐊᖏᖅᑭᓯᐅᒃ?


ᐃᒃᓯᕙᐅᑕᖅ: ᓈᓴᐅᑎᓕᒃ 2, ᐊᖏᖅᑭᓯᐅᒃ?


ᐃᒃᓯᕙᐅᑕᖅ: ᐅᐃᒍᖓᓅᕆᔅᓯ ᓈᓴᐅᑎᓕᒃ 2-ᒧᑦ.


Schedule. Supplementary Amounts Appropriated for the Fiscal Year Ending March 31, 2018. Vote 2: Capital.

ᐅᐃᒍᖓ ᑮᓇᐅᔭᓂᑦ ᐃᓚᒋᐊᖅᓯᒍᒪᔾᔪᑏᑦ ᑮᓇᐅᔭᓕᕆᔾᔪᑏᑦ 2018-ᒧᑦ ᐃᓱᓕᕝᕕᓕᒻᒧᑦ ᓂᕈᐊᕐᓂᖅ 2.


ᐊᑭᑐᔪᖅᑐᕈᑎᔅᓴᑦ $96,000.


ᓈᓴᐅᑎᓕᒃ 4, ᐊᖏᖅᑭᓯᐅᒃ?


Chairman: Do members agree to Bill 4 as a whole?

ᐃᒃᓯᕙᐅᑕᖅ: ᒪᓕᒐᓕᐅᖅᑏᑦ ᐊᖏᖅᑭᓰ ᒪᓕᒐᒃᓴᖅ 4, ᐃᓗᐃᑦᑑᓗᒍ?


Chairman: Do members agree, pursuant to Rule 62(2), that Bill 4 can be placed on the orders of the day for third reading?

ᐃᒃᓯᕙᐅᑕᖅ: ᐊᖏᖅᑭᓰ ᒪᓕᒐᖅ 62(2) ᒪᓕᒃᑐᒍ ᒪᓕᒐᒃᓴᖅ 4, ᐱᖓᔪᐊᓐᓂ ᐅᖃᓕᒫᖅᑕᐅᔪᓐᓇᖅᓯᔪᖅ ᑲᑎᒪᔾᔪᑎᔅᓴᓅᕐᓗᓂ?


Mr. Akeeagok, do you have any closing comments?

ᒥᔅᑕ ᐊᕿᐊᕈᖅ, ᒪᑐᓯᔾᔪᑎᓐᓂ ᐅᖃᐅᓯᔅᓴᖃᖅᑮ?


On behalf of the Auditor General and all the accountants, I would like to thank everybody for passing this non-cash supplementary appropriation.

ᑲᓇᑕᐅᑉ ᑕᒻᒪᖅᓯᒪᔪᖅᓯᐅᖅᑎᖓ, ᑮᓇᐅᔭᓕᕆᔨᕗᓪᓗ ᐅᖃᕈᑎᓪᓗᒋ ᖁᔭᓕᔭᐃᓐᓇᕆᕙᐞᔅᓯ ᑖᔅᓱᒥᖓ ᑮᓇᐅᔭᓪᓚᕆᐅᙱᑦᑑᒐᓗᒥᑦ ᐊᖏᕈᓐᓇᕋᔅᓯ.


ᐃᒃᓯᕙᐅᑕᖅ: ᖁᔭᓐᓇᒦᒃᑦᑕᐅᖅ.


Sergeant-at-Arms, if you could please escort the witnesses out.

ᐃᖅᓱᖅᑏ, ᑖᒃᑯᐊ ᐅᖃᕆᐊᖅᑐᖅᓯᒪᔪᑦ ᐊᓐᓂᑎᑲᐃᓐᓇᓚᐅᕐᒥᒃᑭ.


In consideration that we have completed what we wanted to complete in Committee of the Whole, I will now recognize the clock and rise to report progress to the Speaker.

ᑲᑎᒪᑐᐃᓐᓇᓂᕐᒥᑦ ᐱᔭᔅᓴᕗᑦ ᐱᔭᕇᕐᖓᑕ ᒫᓐᓇ ᓯᕿᙳᔭᖅ ᐃᓕᓴᕆᕙᕋ ᐅᓂᒃᑳᕈᒪᓕᖅᑐᖓ ᐱᕙᓪᓕᐊᓂᕆᓯᒪᔭᑦᑎᓐᓂ ᐅᖃᖅᑎᒧᑦ.


Speaker: Going back to the orders of the day.

ᐅᖃᖅᑎ: ᑲᑎᒪᔾᔪᑎᒃᓴᑦᑎᓐᓄᑦ.


Your committee has been considering Bills 2, 3, and 4 and would like to report that Bills 2, 3, and 4 are concluded and are ready for third reading.

ᐅᖃᖅᑏ, ᑲᑎᒪᔨᖁᑎᑎᑦ ᐃᓱᒪᔅᓴᖅᓯᐅᕈᑎᖃᕋᑖᖅᑐᑦ ᐱᖁᔭᒃᓴᖅ 2, 3 ᐊᒻᒪ 4, ᐊᒻᒪ ᐅᓂᒃᑳᕈᒪᓕᖅᑐᑎᒃ, ᑖᒃᑯᐊ ᐱᖁᔭᖅᓴᖅ 2, 3 ᐊᒻᒪ 4 ᐱᔭᕇᕋᑦᑎᒍ, ᐱᖓᔪᐊᓐᓂ ᐅᖃᓕᒫᖅᑕᐅᒍᓐᓇᖅᓯᓪᓗᑎᓪᓗ.


And, Mr. Speaker, I move that the Report of the Committee of the Whole be agreed to.

ᐅᖃᖅᑏ, ᐱᒋᐊᖅᑎᑦᑎᕗᖓ ᑖᒃᑯᐊ ᐅᓂᒃᑳᓕᐊᒥᓂᖏᑦ ᑲᑎᒪᓂᑐᐃᓐᓇᐅᑉ ᐊᖏᖅᑕᐅᖁᓪᓗᒋᑦ.


ᒥᔅᑕ ᒪᐃᓐ, ᖁᔭᓐᓇᒦᒃ.


All those in favour of the motion, please raise your hand.

ᐱᖁᔨᕗᖔᕈᒻᒧᑦ ᓈᒻᒪᖅᓴᖅᑐᑦ ᐃᓵᒡᓕᑦ?


ᑲᑎᒪᔾᔪᑎᒃᓴᖅ. 21.


ᐱᖓᔪᖓᓐᓂᑦ ᐅᖃᓕᒫᖅᑕᐅᓂᖏᑦ ᐱᖁᔭᒃᓴᑦ.


ᑮᓇᐅᔭᓕᕆᓂᕐᒧᑦ ᒥᓂᔅᑕ, ᒥᓂᔅᑕ ᐊᕿᐊᕈᖅ.


Bill 02 – Interim Appropriation (Operations & Maintenance) Act, April 1, 2018 to June 30, 2018 – Third Reading

ᒪᓕᒐᒃᓴᖅ 02 - ᑮᓇᐅᔭᐃᑦ ᐊᑐᖅᑐᒃᓴᐅᑲᐃᓐᓇᖅᑐᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᐊᐃᐳᕈᓪ 1, 2018-ᒥᒃ ᔫᓂ 30, 2018-ᒧᑦ - ᐱᖓᔪᐊᓐᓂᒃ ᐅᖃᓕᒫᖅᑕᐅᓂᖓ


Hon. David Akeeagok: Thank you, Mr. Speaker.

ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ: ᖁᔭᓐᓇᒦᒃ, ᐅᖃᖅᑏ.


I move, seconded by the Hon. Member for Aggu, that Bill 2, Interim Appropriation (Operations and Maintenance) Act, April 1, 2018 to June 30, 2018, to be read for the third time.

ᐱᒋᐊᖅᑎᑦᑎᕗᖓ, ᐊᐃᑉᐱᖅᑕᐅᓪᓗᖓ ᒪᓕᒐᓕᐅᖅᑎᐅᔪᒧᑦ ᐊᒡᒍᒧᑦ, ᑖᓐᓇ ᒪᓕᒐᒃᓴᖅ 2, ᑮᓇᐅᔭᓂᑦ ᐊᑐᑲᐃᓐᓇᕈᑏᑦ ᐊᐅᓚᓂᕐᒧᑦ ᒪᓕᒐᒃᓴᖅ ᐊᐃᐳᕉᓪ 1, 2018 ᑕᐃᑯᖓ ᔫᓂ 30, 2018 ᐅᖃᓕᒫᖅᑕᐅᖁᓪᓗᒍ ᐱᖓᔪᐊᓐᓂ.


Speaker: All those in favour of the motion, please raise your hand.

ᐅᖃᖅᑎ: ᐱᖁᔨᕗᖔᕈᒻᒧᑦ ᓈᒻᒪᒃᓴᖅᑐᑦ ᐃᓵᒡᓕᑦ.


As the motion is carried, Bill 2 is now ready for assent.

ᐱᖁᔨᕗᖔᕈᑦ ᑲᔪᓯᖕᒪᑦ ᑖᓐᓇ ᓈᓴᐅᑎᓕᒃ ᐱᖁᔭᒃᓴᖅ 2 ᐊᖏᖅᑕᐅᓇᓱᐊᕈᓐᓇᖅᓯᕗᖅ.


ᐱᖓᔪᖓᓐᓂᒃ ᐅᖃᓕᒫᖅᑕᐅᓂᖏᑦ ᐱᖁᔭᒃᓴᑦ.


Bill 03 – Supplementary Appropriation (Operations & Maintenance) Act, No. 3, 2017-2018 – Third Reading

ᒪᓕᒐᒃᓴᖅ 03 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᓈᓴᐅᑎᖓ 3, 2017-2018 - ᐱᖓᔪᐊᓐᓂᒃ ᐅᖃᓕᒫᖅᑕᐅᓂᖓ


I move, seconded by the Member for Iqaluit-Niaqunnguu, that Bill 3, Supplementary Appropriation (Operations and Maintenance) Act, No. 3, 2017-2018, be read for the third time.

ᐱᒋᐊᖅᑎᑦᑎᕗᖓ ᐊᐃᑉᐱᖅᑕᐅᓪᓗᖓ ᐃᖃᓗᐃᑦ-ᓂᐊᖁᙴ ᒪᓕᒐᓕᐅᖅᑎᖓᓐᓄᑦ ᑖᓐᓇ ᐱᖁᔭᖅ ᐱᖓᓱᑦ, ᑮᓇᐅᔭᓂᒃ ᐃᓚᓯᒋᐊᒃᑲᓐᓂᖅ ᑖᒃᑯᓄᖓ ᐊᐅᓚᔾᔪᑎᔅᓴᓄᑦ ᐱᖁᔭᖅ ᓈᓴᐅᑎᓕᒃ ᐱᖓᓱᓂᑦ 2017-18 ᐅᖃᓕᒫᖅᑕᐅᖁᓪᓗᒍ ᐱᖓᔪᒋᓕᕐᓗᓂᐅᒃ.


The motion is carried and Bill 3 is now ready for assent.

ᐱᖁᔨᕗᖔᕈᑦ ᑲᔪᓯᖕᒪᑦ ᐊᒻᒪᓗ ᐱᖁᔭᒃᓴᖅ 3, ᐊᖏᖅᑕᐅᓇᓱᐊᕈᓐᓇᖅᓯᕗᖅ.


ᑲᑎᒪᔾᔪᑎᒃᓴᖅ 21, ᐱᖓᔪᖓᓐᓂᑦ ᐅᖃᓕᒫᖅᑕᐅᓂᖏᑦ ᐱᖁᔭᒃᓴᑦ.


ᑮᓇᐅᔭᓕᕆᓂᕐᒧᑦ ᒥᓂᔅᑕᐅᔪᖅ, ᒥᓂᔅᑕ ᐊᕿᐊᕈᖅ.


Bill 04 – Supplementary Appropriation (Capital) Act, No. 4, 2017-2018 – Third Reading

ᒪᓕᒐᒃᓴᖅ 04 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 4, 2017-2018 - ᐱᖓᔪᐊᓐᓂᒃ ᐅᖃᓕᒫᖅᑕᐅᓂᖓ


I move, seconded by the Hon. Member for Rankin Inlet South, that Bill 4, Supplementary Appropriation (Capital) Act, No. 4, 2017-2018, be read for the third time. Thank you, Mr. Speaker.

ᐱᒋᐊᖅᑎᑦᑎᕗᖓ, ᐊᐃᑉᐱᖅᑕᐅᓪᓗᖓ ᒪᓕᒐᓕᐅᖅᑎᐅᔪᒧᑦ ᑲᖏᖅᖠᓂᐅᑉ ᓂᒋᐊᓄᑦ ᑖᓐᓇ ᒪᓕᒐᒃᓴᖅ 4, ᑮᓇᐅᔭᓂ ᐃᓚᒋᐊᖅᓯᔪᒪᔾᔪᑎ ᐊᑭᑐᔪᓄᑦ ᓈᓴᐅᑎᓕᒃ 4, 2017-18 ᐱᖓᔪᐊᓐᓂᒃ ᐅᖃᓕᒫᖅᑕᐅᖁᓪᓗᒍ. ᖁᔭᓐᓇᒦᒃ, ᐅᖃᖅᑎᑦᑎᔩ.


ᐅᖃᖅᑎ: ᐱᖁᔨᕗᖔᕈᒻᒧᑦ ᓈᒻᒪᒃᓴᖅᑐᑦ ᐃᓵᒡᓕᑦ?


Thank you. The motion is carried and Bill 4 is now ready for assent.

ᖁᔭᓐᓇᒦᒃ, ᐱᖁᔨᕗᖔᕈᑦ ᑲᔪᓯᖕᒪᑦ, ᐊᒻᒪᓗ ᐱᖁᔭᒃᓴᖅ 4 ᐊᖏᖅᑕᐅᓇᓱᐊᕈᓐᓇᖅᓯᕗᖅ.


Mr. Clerk, will you determine if the Commissioner of Nunavut is now ready to enter the House to give assent to bills.

ᑎᑎᕋᖅᑏ, ᖃᐅᔨᒋᐊᕈᓐᓇᖅᐲ ᓄᓇᕗᑦ ᑲᒥᓯᓇᖓ ᐃᓯᑐᐃᓐᓇᕆᐊᖃᓕᕐᒪᖔᑦ ᒪᓕᒐᓕᐅᕐᕕᖕᒧᑦ ᐱᙳᖅᑎᑦᑎᔭᖅᑐᕐᓗᓂ ᐱᖁᔭᒃᓴᓂᒃ.


ᐊᖏᖅᑕᐅᓂᖏᑦ ᒪᓕᒐᐃᑦ


Commissioner Nellie Kusugak: Members of the Legislative Assembly, please be seated.

ᑲᒥᓯᓇ ᓇᓕ ᑯᓱᒐᖅ: ᒪᓕᒐᓕᐅᖅᑏᑦ, ᐃᖏᑦᑑᓪᓗᐊᓕᖅᑐᑦ.


As Commissioner of Nunavut, I am pleased to give assent to the following bills:

ᓄᓇᕗᒻᒥ ᑲᒥᓯᓇᐅᓪᓗᖓ ᖁᕕᐊᕼᐅᑉᑐᖓ ᐅᑯᐊ ᐱᖁᔭᒃᕼᐊᑦ ᐱᙳᖅᑎᑑᓪᓗᐊᕋᑉᑭᑦ.


Bill 1, Appropriation (Capital) Act, No. 2, 2018-2019;

ᐱᖁᔭᒃᕼᐊᖅ 1, ᑮᓇᐅᔭᑦ ᐊᑐᕈᒫᕐᓂᐊᖅᑐᑦ ᐊᑭᑐᔪᖅᑑᑎᑦ ᐱᖁᔭᕐᔪᐊᖓᑦ ᓈᕼᐊᐅᑎᓕᒃ 2, 2018-19;


Bill 2, Interim Appropriation (Operations and Maintenance) Act, April 1, 2018 to June 30, 2018;

ᐱᖁᔭᒃᕼᐊᖅ 2, ᐊᑯᓐᓂᖅᕼᐅᖅᑐᑦ ᑮᓇᐅᔭᑦ ᐊᑐᕈᒫᕐᓂᐊᖅᑐᑦ ᐊᐅᓚᔾᔪᑎᑦ ᒪᑭᒪᐅᑎᓪᓗ, ᐱᖁᔭᕐᔪᐊᖓᑦ ᐊᐃᐳᕉᓪ 1, 2018-ᒥ, ᔫᓂ 30, 2018-ᒧᑦ;


Bill 3, Supplementary Appropriation (Operations and Maintenance) Act, No. 3, 2017-2018; and

ᐱᖁᔭᒃᕼᐊᖅ 3, ᑮᓇᐅᔭᑦ ᐃᓚᒋᐊᕈᑎᑦ, ᐊᐅᓚᔾᔪᑎᑦ ᒪᑭᒪᐅᑎᓪᓗ. ᐱᖁᔭᕐᔪᐊᖓ ᓈᕼᐊᐅᑎᓕᒃ 3, 2017-18; ᐊᒻᒪ


Bill 4, Supplementary Appropriation (Capital) Act, No. 4, 2017-2018.

ᐱᖁᔭᒃᕼᐊᖅ 4, ᑮᓇᐅᔭᑦ ᐃᓚᒋᐊᕈᑎᑦ ᐊᑭᑐᔪᖅᑐᕈᑏᑦ ᐱᖁᔭᕐᔪᐊᖓᑦ ᓈᕼᐊᐅᑎᓕᒃ 4, 2017-18.


Just a few short months ago, I presided over your swearing-in as Members of the Legislative Assembly.

ᑕᖅᑭᑦ ᐊᒥᕼᐆᓗᐊᙱᑦᑐᑦ ᖄᖏᖅᕼᐃᒪᓕᖅᑐᑦ ᐊᖏᖅᑎᑦᑎᓚᐅᖅᑎᓪᓗᖓ ᐃᓕᑉᕼᐃᓐᓂ ᒪᓕᒐᓕᐅᕐᕕᖕᒧᑦ ᒪᓕᒐᓕᐅᖅᑎᙳᕐᓂᐊᖅᑎᓪᓗᕼᐃ.


Since that time, you have been working hard in your new roles to fulfill your important responsibilities to our territory and its people.

ᐊᒻᒪ ᑕᐃᒪᙵᓂᑦ ᐊᒃᕼᐅᕈᖅᕼᐃᒪᑉᓗᕼᐃ ᐱᓕᕆᕼᐃᒪᓕᖅᑐᕼᐃ ᓄᑖᓂᒃ ᐱᓕᕆᐊᒃᕼᐊᖅᑖᖅᑎᑕᐅᕼᐃᒪᓪᓗᕼᐃ, ᑭᕝᒐᖅᑐᐃᑎᐊᖅᖢᑎᑦ ᓄᓇᕗᑦᒥ ᐊᒻᒪ ᓄᓇᕗᒻᒥᐅᓂᑦ.


Tomorrow is the first official day of spring. As the light returns to our sky, we look forward to the future.

ᐊᖃᒍᒎᖅ ᐅᐱᕐᖓᒃᓴᖅᐸᓪᓕᐊᒋᐊᕐᓂᐊᓕᕐᒥᖕᒪᑦ ᔫᓂ 20, ᓂᕆᐅᒃᐳᒍᑦ ᐅᑉᓗᖅᑐᕼᐃᕙᓪᓕᐊᓂᐊᓕᕐᒥᖕᒪᑦ ᑲᔾᔮᕐᓇᖅᕼᐃᒻᒫᕐᓗᓂᓗ.


I hereby prorogue the First Session of the Fifth Legislative Assembly and summon all members to meet in this Chamber at 1:30 p.m. tomorrow for the opening of the Second Session.

ᑕᐃᒪᐃᓐᓂᖓᓄᑦ ᑕᓪᓕᒪᖓᓐᓂ ᒪᓕᒐᓕᐅᖅᑏᑦ ᕼᐃᕗᓪᓕᖅᐹᒥ ᑲᑎᒪᕐᔪᐊᕐᓂᖓ ᐃᕼᐅᓕᑎᑉᐸᕋ ᐅᒃᑯᐊᖅᐸᕋ, ᐊᒻᒪ ᒪᓕᒐᓕᐅᖅᑎᓗᒃᑖᑦ ᑕᕝᕗᖓ ᑲᑎᒪᕐᔪᐊᕆᐊᖅᑐᒃᑲᓐᓂᕐᓂᐊᖅᐳᑦ ᐊᖃᒍ 1:30-ᒧᐊᖅᐸᑦ ᐅᓐᓄᕼᐊᒃᑯᑦ ᖃᐅᒃᐸᑦ. ᒪᑐᐃᖅᑕᐅᓂᐊᕐᒪᑦ ᑐᒡᓕᐊᓂᑦ ᑲᑎᒪᕕᒡᔪᐊᕐᓇᖅ.


Speaker: Before we get to Item 22, I wish to make a statement.

ᐅᖃᖅᑎ: 22 ᐅᐸᓚᐅᙱᓐᓂᑦᑎᓐᓂ ᑐᓴᖅᑎᑦᑎᔾᔪᑎᒃᓴᖃᕋᒪ.


As Speaker of the Legislative Assembly and Chairperson of the Order of Nunavut Advisory Council, I am extremely honoured to take this opportunity to announce this year’s recipients of the Order of Nunavut.

ᐅᕙᓂ ᒪᓕᒐᓕᐅᕐᕕᖕᒥ ᐅᖃᖅᑎᐅᓪᓗᖓ ᐊᒻᒪᓗ ᐃᒃᓯᕙᐅᑕᕆᔭᐅᓪᓗᖓ ᓄᓇᕗᒻᒥ ᐱᓕᕆᑦᑎᐊᖅᓯᒪᓂᒃᑯᑦ ᐃᓕᓴᖅᓯᓂᕐᒧᑦ ᑲᑎᒪᔨᖏᓐᓄᑦ, ᐊᒃᓱᐊᓗᒃ ᐱᒃᑯᒍᓱᒃᑐᖓ ᒫᓐᓇ ᐅᖃᐅᓯᖃᕆᐊᒃᓴᖅ ᐊᕐᕌᒍᒋᔭᑦᑎᓐᓂ ᐃᓕᓴᕆᔭᐅᔾᔪᑎᑖᕐᓂᐊᖅᑐᓂᒃ ᓄᓇᕗᒻᒥ ᐱᓕᕆᑦᑎᐊᖅᓯᒪᓂᒃᑯᑦ ᐃᓕᓴᕆᔭᐅᔾᔪᑎᒥᒃ.


On January 1, 2010, The Order of Nunavut Act came into force.

ᔮᓐᓄᐊᕆ 1, 2010-ᒥ ᑖᓐᓇ ᓄᓇᕗᒻᒥ ᐱᓕᕆᒃᑎᐊᖅᓯᒪᓂᕐᒧᑦ ᐃᓕᓴᕆᔭᐅᔾᔪᓐᓇᕐᓂᖅ ᐱᖁᔭᖓ ᐊᑐᓕᖅᑎᑕᐅᓚᐅᖅᓯᒪᕗᖅ.


The objective of the order is to recognize individuals who have made outstanding contributions to the territory.

ᑐᑭᖃᕋᓱᐊᖅᖢᓂ ᑭᒃᑯᑐᐃᓐᓇᐃᑦ ᐃᓕᓴᕆᔭᐅᔪᓐᓇᖁᓪᓗᒋᑦ ᐱᓕᕆᓪᓚᕆᒃᓯᒪᔪᑦ, ᑐᓂᓯᓯᒪᓪᓚᕆᒃᑐᓪᓗ ᐃᒻᒥᓂᒃ ᓄᓇᕗᒻᒥᐅᓄᑦ, ᓄᓇᑦᑎᓐᓄᑦ.


The order is the highest honour of Nunavut and takes precedence over all other orders, decorations, or medals conferred by the Government of Nunavut.

ᑖᓐᓇ ᐃᓕᓴᕆᔭᐅᔾᔪᑦ ᓄᓇᕗᑦ ᒐᕙᒪᒃᑯᖏᓐᓂᑦ ᐃᓕᓴᕆᔭᐅᔾᔪᑕᐅᕙᒃᑐᓕᒫᓂᒃ ᖁᑦᑎᖕᓂᖅᐹᖑᕗᖅ ᑐᓂᔭᐅᖃᑦᑕᖅᑐᓕᒫᓂᒃ, ᐅᔭᒥᒃᑕᐅᔾᔪᑎᓂᒃ ᓴᖅᑲᕐᒥᐅᑕᖅᑕᐅᔾᔪᑎᓂᓪᓘᓐᓃᑦ.


As of today, a total of 15 individuals have received the Order of Nunavut.

ᐅᓪᓗᒥ ᑎᑭᖦᖢᒍ 15-ᖑᔪᑦ ᐃᓕᓴᕆᔭᐅᔾᔪᑎᑖᖅᓯᒪᕗᑦ ᑖᔅᓱᒥᖓ ᓄᓇᕗᒻᒥ ᐱᓕᕆᑦᑎᐊᕐᓂᒃᑯᑦ ᐃᓕᓴᕆᔭᐅᔾᔪᒻᒥᒃ.


They have been recognized for their achievements and contributions in a variety of fields, including public service, the arts, education, language promotion, spiritual leadership, and economic development.

ᑖᒃᑯᐊ ᐃᓕᓴᕆᔭᐅᖃᑦᑕᖅᓯᒪᔪᑦ ᐱᓕᕆᕐᔪᐊᖃᑦᑕᕐᓂᖏᑎᒍᑦ ᐃᒻᒥᖕᓂᒃ ᑐᓂᓯᒪᖃᑦᑕᕐᓂᕐᒥᑎᒍᑦ ᐊᔾᔨᒌᙱᑦᑐᓄᑦ ᐃᓚᐅᓪᓗᓂ ᑭᒃᑯᑐᐃᓐᓇᕐᓄᑦ ᐱᔨᑦᑎᕐᓂᕐᒧᑦ ᑕᑯᒃᓴᐅᑎᑦᑎᖃᑦᑕᕐᓂᒃᑯᑦ, ᐃᓕᓐᓂᐊᖅᑐᓕᕆᓂᕐᒧᑦ, ᐅᖃᐅᓯᕐᒥᒃ ᐊᔭᐅᖅᑐᐃᓂᕐᒥᒃ, ᐊᔾᔨᒌᙱᑦᑐᓄᓪᓗ ᓯᕗᓕᖅᑎᐅᓂᕐᒧᑦ ᐊᔾᔨᒌᙱᑦᑐᑎᒍᑦ, ᐊᒻᒪᓗ ᐱᕈᖅᐸᓪᓕᐊᑎᑦᑎᓇᓱᐊᕐᓂᕐᒧᑦ.


I am pleased to announce that two individuals have been chosen this year to receive the Order of Nunavut: Ms. Betty Brewster and Mr. Ludy Pudluk.

ᒫᓐᓇ ᐱᒃᑯᒍᓱᓗᐊᙳᐊᖅᑐᖓ ᒪᕐᕉᖕᓂᒃ ᐅᖃᐅᓯᖃᕈᓐᓇᕋᒪ, ᓴᖅᑭᑦᑎᔪᓐᓇᕋᒪ ᐃᓕᓴᕆᔭᐅᔾᔪᑎᑖᕐᓂᐊᖅᑑᖕᓂᒃ ᑕᒫᓂ ᐊᕐᕌᒎᔪᒥ. ᑖᓐᓇ ᒥᔅ ᕙᑎ ᕗᕉᔅᑐ ᐊᒻᒪᓗ ᐊᐃᑉᐸᖓ ᒥᔅᑕ ᓘᑎ ᐸᓪᓗᖅ.


I am very glad that Mr. Pudluk is in the gallery right now.

ᖁᕕᐊᓱᑉᐳᖓᓗ ᒫᓐᓇ ᐸᓪᓗᖅ ᐃᒡᓗᒦᖃᑎᒋᔪᓐᓇᕋᑦᑎᒍ.


ᑐᙵᓱᒋᑦ, ᒥᔅᑕ ᐸᓪᓗᖅ.


As members will be very much aware, Betty Brewster is a renowned interpreter/translator whose career has spanned several decades.

ᖃᐅᔨᒪᒐᔅᓯ ᑲᑎᒪᔨᐅᖃᑎᒃᑲ, ᕙᑎ ᕗᕉᔅᑐᕐ ᖃᐅᔨᒪᔭᐅᓪᓚᕆᖕᒪᑦ ᑐᓵᔨᐅᖃᑦᑕᖅᓯᒪᓂᖓᓄᑦ ᐊᑯᓂᒻᒪᕆᐊᓗᒃ ᐊᕐᕌᒍᓂᒃ ᐅᓄᖅᑐᒻᒪᕆᐊᓗᖕᓂᒃ.


In 2016 she was recognized by her peers for her lifetime of contributions to the profession with an Inuit Uqausinginnik Taiguusiliuqtiit Language Award.

2016-ᒥ ᐃᓕᓴᕆᔭᐅᓚᐅᖅᓯᒪᖕᒥᔪᖅ ᐱᓕᕆᖃᑦᑕᕐᓂᖓᓄᑦ, ᐱᓕᕆᑦᑎᐊᖅᓯᒪᓂᖓᓄᓪᓗ ᐱᓕᕆᐊᕆᔭᒥᓂᒃ ᑖᒃᑯᓇᙵᑦ ᐃᓄᐃᑦ ᐅᖃᐅᓯᖏᓐᓂᒃ ᑕᐃᒎᓯᓕᐅᖅᑎᒃᑯᓐᓂᑦ ᐅᖃᐅᓯᓕᕆᓂᕐᒧᑦ ᑐᓂᔭᐅᔾᔪᑎᑖᖅᖢᓂ.


Ludy Pudluk served as a Member of the Legislative Assembly of the Northwest Territories from 1975 to 1995.

ᒥᔅᑕ ᐸᓪᓗᖅ, ᒪᓕᒐᓕᐅᖅᑎᐅᖃᑕᐅᓚᐅᖅᓯᒪᔪᖅ ᓄᓇᑦᑎᐊᕐᒥ 1975-ᒥᑦ 1995-ᒧᑦ.


During his many years of public service, Mr. Pudluk represented the communities of the High Arctic and was instrumental in the movement that led to the creation of Nunavut.

ᑕᒪᒃᑯᓂᖓ ᐊᕐᕌᒍᓂᒃ ᐅᓄᖅᑐᒻᒪᕆᐊᓗᖕᓂᒃ ᐱᔨᑦᑎᖅᑎᓪᓗᒍ ᒥᔅᑕ ᐸᓪᓗᖅ ᑭᒡᒐᖅᑐᐃᖃᑦᑕᓚᐅᖅᑐᖅ ᖁᑦᑎᒃᑐᒥᐅᑦ ᓄᓇᓕᖏᓐᓂ, ᐊᒻᒪᓗ ᐃᓚᒋᔭᐅᓪᓚᕆᓚᐅᖅᑐᖅ ᓯᕗᒃᑲᖅᑕᖅᑎᐅᖃᑕᐅᓪᓚᕆᒃᖢᓂᓗ ᑕᒪᓐᓇ ᓄᓇᕗᑦᑖᕆᐊᖃᕐᓂᖅ ᑲᔪᓯᕙᓪᓕᐊᓕᖅᑎᓪᓗᒍ, ᐊᐅᓚᔾᔭᒃᑎᑕᐅᓕᖅᑎᓪᓗᒍᓗ.


I am pleased to announce that the investiture ceremony for Ms. Brewster and Mr. Pudluk will be held during the upcoming spring 2018 sitting of the Legislative Assembly.

ᖁᕕᐊᓱᒃᑐᖓ ᑐᓴᖅᑎᑦᑎᔪᓐᓇᕋᒪ ᑖᒃᑯᐊ ᐃᓕᓴᕆᔭᐅᔾᔪᑎᑖᕆᓂᐊᖅᑕᖏᑦ ᐱᓕᕆᐊᕆᓛᕋᑦᑎᒍ, ᐋᖅᑭᒃᓯᒪᓂᐊᖅᑐᑎᒍᓗ ᑖᒃᑯᓄᖓ ᒥᔅ ᕗᕉᔅᑐᕐ, ᐊᒻᒪ ᒥᔅᑕ ᐸᓪᓗᖅ ᐅᐱᕐᖔᒥ 2018 ᑲᑎᒪᓂᖃᓕᕈᑦᑕ ᑕᕝᕙᓂ ᒪᓕᒐᓕᐅᕐᕕᖕᒥ.


The ceremony will be held here in the Chamber of the Legislative Assembly and will be televised live across the territory.

ᑖᓐᓇ ᑐᓂᔭᐅᓂᕆᓛᖅᑕᖓ ᒪᓕᒐᓕᐅᕐᕕᖕᒥ ᐅᕙᓂ ᑲᔪᓯᓂᖃᓛᖅᑐᖅ ᓄᓇᕗᓪᓗ ᐃᓗᐊᓂ ᑕᑯᒃᓴᐅᑎᑕᐅᓛᖅᖢᓂ ᑕᓚᕖᓴᒃᑯᑦ.


Her Honour Commissioner Nellie Kusugak will preside over the investiture ceremony in her capacity as Chancellor of the Order, and I look forward to all Members of the Legislative Assembly joining us on what I anticipate will be a wonderful occasion.

ᐱᒃᑯᓇᖅᑐᖅ ᑲᒥᓯᓇ ᓇᓕ ᑯᓱᒐᖅ ᑖᒃᑯᐊ ᑐᓂᔭᐅᓂᖏᓐᓄᑦ ᐱᓕᕆᔨᐅᓛᖅᑐᖅ, ᑐᓂᓯᔨᐅᓛᖅᑐᖅ ᑖᔅᓱᒥᖓ ᑲᒪᔨᐅᓂᓂ ᒪᓕᒃᖢᒍ ᑐᓂᔭᐅᔾᔪᑎᒥᒃ, ᐊᒻᒪᑦᑕᐅᖅ ᓂᕆᐅᒃᑐᖓ ᑲᑎᒪᔨᓕᒫᑦ ᑕᕝᕙᓂ ᒪᓕᒐᓕᐅᕐᕕᖕᒦᑦᑐᑦ ᐅᕙᓃᖃᑎᒋᔪᓐᓇᓛᕋᔅᓯ ᑕᒪᓐᓇ ᐅᓪᓗᖅ ᖁᕕᐊᓇᖅᑑᑎᓪᓗᒍ.


We will now return to the business of the House.

ᒫᓐᓇ ᑲᑎᒪᔾᔪᑎᒃᓴᑦᑎᓐᓄᑦ ᐅᑎᕐᓂᐊᓕᖅᑐᒍᑦ.


ᑲᑎᒪᔾᔪᑎᒃᓴᖅ 22, ᑲᑎᒪᔾᔪᑎᒃᓴᑦ.


ᒫᑦᓯ 20-ᒥ ᑲᑎᒪᔾᔪᑎᔅᓴᐃᑦ:


ᐅᖃᐅᓯᒃᓴᖅ ᒪᑐᐃᕈᑎᒃ


This House stands adjourned until Tuesday, March 20, 2018, at 1:30 p.m.

ᐅᓇ ᑲᑎᒪᓂᕗᑦ ᓄᖅᑲᖓᓂᐊᖅᑐᖅ ᑲᑎᒪᒋᐊᓛᕐᒥᔪᒍᑦ ᐊᐃᑉᐹᓂ ᒪᑦᓰ 20-ᒥ, 2018 1:30 ᐅᓐᓄᓴᒃᑯᑦ.


>>ᑲᑎᒪᑐᐃᓐᓇᕐᓂᕐᒥᑦ ᓄᖅᑲᖅᑐᖅ 19:25ᒥ


ᐊᖓᔪᖅᑳᖅ ᑕᐃᕕᑎ ᐊᕿᐊᕈᖅ


ᐊᖓᔪᖅᑳᖅ ᐸᑎᑯᓗᒃ ᐊᕐᓇᒃᑲᖅ


Minister of Health; Minister responsible for Seniors’ Advocate; Minister responsible for Suicide Prevention

ᒥᓂᔅᑕ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ; ᒥᓂᔅᑕ ᑲᒪᒋᔭᓕᒃ ᐃᓄᑐᖃᐃᑦ ᑭᒡᒐᖅᑐᑎᖏᓐᓄᑦ; ᒥᓂᔅᑕ ᐃᒻᒥᓃᖅᑕᐃᓕᒪᑎᑦᑎᓂᕐᒧᑦ


ᐊᖓᔪᖅᑳᖅ ᔩᓂ ᐃᖃᓪᓗᐊᖅ


Minister of Justice; Minister responsible for the Qulliq Energy Corporation; Minister responsible for the Status of Women; Minister responsible for Labour

ᒥᓂᔅᑕ ᒪᓕᒐᓕᕆᓂᕐᒧᑦ; ᒥᓂᔅᑕ ᑲᒪᒋᔭᓕᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂᑦ; ᒥᓂᔅᑕ ᑲᒪᒋᔭᓕᒃ ᐊᕐᓇᐃᑦ ᑲᑎᒪᔨᕐᔪᐊᖏᓐᓂᑦ; ᒥᓂᔅᑕ ᐃᖅᑲᓇᐃᔭᖅᑐᓕᕆᓂᕐᒧᑦ


ᐊᖓᔪᖅᑳᖅ ᑕᐃᕕᑎ ᔪᐊᓇᓯ


Minister of Culture and Heritage; Minister of Education; Minister of Languages; Minister responsible for Nunavut Arctic College

ᒥᓂᔅᑕ ᐃᓕᖅᑯᓯᓕᕆᓂᕐᒧᑦ; ᒥᓂᔅᑕ ᐃᓕᓐᓂᐊᖅᑐᓕᕆᓂᕐᒧᑦ; ᒥᓂᔅᑕ ᐅᖃᐅᓯᕐᓄᑦ; ᒥᓂᔅᑕ ᑲᒪᒋᔭᓕᒃ ᓄᓇᕗᒥ ᐃᓪᓗᓕᕆᔨᕐᔪᐊᒃᑯᓐᓂᑦ


ᐊᖓᔪᖅᑳᖅ ᖁᐊᓴ ᑯᓱᒐᖅ


Minister of Community and Government Services; Minister responsible for the Nunavut Housing Corporation

ᒥᓂᔅᑕ ᓄᓇᓕᓐᓄᑦ ᒐᕙᒪᒃᑯᓐᓄᓗ ᐱᔨᑦᑎᕋᖅᑎᒃᑯᓐᓂᑦ; ᒥᓂᔅᑕ ᑲᒪᒋᔭᓕᒃ ᓄᓇᕗᒥ ᐃᓪᓗᓕᕆᔨᕐᔪᐊᒃᑯᓐᓂᑦ


(ᐊᕐᕕᐊᑉ ᐅᐊᓐᓇᖓ-ᑎᑭᕋᕐᔪᐊᖅ)


ᓯᕗᓕᖅᑎ ᐹᓪ ᖁᐊᓴ


Deputy Premier; Minister of Family Services; Minister responsible for Homelessness; Minister responsible for Immigration

ᓯᕗᓕᖅᑎᐅᑉ ᑐᓪᓕᐊ; ᒥᓂᔅᑕ ᐃᓄᓕᕆᓂᕐᒧᑦ; ᒥᓂᔅᑕ ᑲᒪᒋᔭᓕᒃ ᐊᖏᕐᕋᖃᙱᑦᑐᓕᕆᓂᕐᒥᒃ; ᒥᓂᔅᑕ ᑲᒪᒋᔭᓕᒃ ᓄᓇᑖᖅᐸᓕᐊᔪᓕᕆᓂᕐᒥᒃ


ᐊᖓᔪᖅᑳᖅ ᐃᓕᓴᐱ ᓯᐅᑎᐊᐱᒃ


Government House Leader; Minister of Economic Development and Transportation; Minister of Energy; Minister of Environment

ᒐᕙᒪᒃᑯᑦ ᒪᓕᒐᓕᐅᕐᕕᒻᒥ ᓯᕗᒃᑲᖅᑕᖅᑎᖓ; ᒥᓂᔅᑕ ᐱᕙᓪᓕᐊᔪᓕᕆᓂᕐᒧᑦ ᐃᖏᕐᕋᔪᓕᕆᓂᕐᒧᓪᓗ; ᒥᓂᔅᑕ ᐃᑯᒻᒪᖅᑯᑎᓕᕆᓂᕐᒧᑦ; ᒥᓂᔅᑕ ᐊᕙᑎᓕᕆᓂᕐᒧᑦ


Conspiracy-theorizing megachurch preacher visits Nunavut

ᖃᓄᐃᓕᐅᕐᐸᓪᓕᐊᓂᕐᒧᑦ ᐊᔪᕆᕐᓱᐃᔨ ᑐᒃᓯᐊᕐᕕᒡᔪᐊᒥ ᐳᓛᖅᐳᖅ ᓄᓇᕗᒥ


“The whole of the Arctic depends on what is happening here tonight”

“ᐅᑭᐅᕐᑕᖅᑐᓕᒫᖅ ᒫᓐᓇ ᐊᒃᑐᐊᓂᖃᖅᐳᖅ ᖃᓄᐃᓕᐅᕐᓂᐅᔪᒧᑦ ᐅᓐᓄᒃ”


"Rodney Howard-Browne, an evangelical pastor from Florida, preaches in Iqaluit on Aug. 27."

"ᐅᕌᑦᓂ ᕼᐊᐅᕗᑦ-ᐳᕋᐅᓐ, ᐊᔪᕆᕐᓱᐃᔨ ᐃᕚᓐᔨᓕᔅ ᕗᓘᕆᑕᒥᐅᑕᖅ, ᐊᔪᕆᕐᓱᐃᕗᖅ ᐃᖃᓗᖕᓂ ᐋᒐᓯ 27-ᒥ."


(ᐊᔾᔨᓕᐅᕆᔨ ᑖᒪᔅ ᕉᓄ)


By Thomas Rohner Special to Nunatsiaq News

By ᑖᒪᔅ ᕉᓄ ᓄᓇᑦᓯᐊᕐᒥ ᐱᕙᓪᓕᐊᔪᑦ


"A fundamentalist Christian evangelist known for conspiracy theories, climate change denial and marketing schemes brought his crusade to rid the world of the Antichrist to an Iqaluit church on Aug. 27."

"ᐅᒃᐱᖅᑐᖅ ᐊᔪᕆᕐᓱᐃᔨ ᐃᕚᓐᔨᓕᔅᑦ ᖃᐅᔨᒪᔭᐅᓂᕐᓴᖅ ᖃᓄᐃᓕᐅᕈᑎᓅᖓᓂᓕᕆᓂᕐᒥᒃ, ᓯᓚᐅᑉ ᐊᓯᙳᖅᐸᓪᓕᐊᓂᖓᓂᒃ ᐅᒃᐱᕈᓱᙱᓐᓂᕐᒥᒃ ᐊᒻᒪᓗ ᑮᓇᐅᔭᓕᐅᕋᓱᒍᑎᒋᔭᖏᓐᓂᒃ ᓄᓇᕐᔪᐊᖅ ᐱᑕᖃᕈᓐᓃᖅᑎᑦᑎᓂᐊᕐᒪᑦ ᑯᕋᐃᔅᑑᓯᒥ ᐅᒃᐱᕈᓱᙱᑦᑐᓂᒃ ᐃᖃᓗᐃᑦ ᑐᒃᓯᐊᕐᕕᖓᓄᐊᓚᐅᕐᐳᖅ ᐋᒐᓯ 27-ᒥᑦ."


"Rodney Howard-Browne, a South African immigrant to the United States, told his congregation near Tampa Bay last year that those who rule the world worship Lucifer and drink the blood of human sacrifices."

"ᐅᕌᑦᓂ ᕼᐅᕚᑦ-ᐳᕋᐅᓐ, ᓴᐅᑦ ᐋᕗᕆᑲᒥᐅᑕᖅ ᔫᓇᐃᑕᑦ ᓯᑕᐃᑦᔅᓄᑦ ᓅᓐᓂᑯ, ᐅᖃᓚᐅᕐᑐᖅ ᐅᐸᒃᓯᒪᔪᓂᒃ ᐅᕙᓂ ᑖᒻᐸ ᐸᐃ ᖃᓂᒋᔭᖓᓂ ᐋᕐᕌᓂᐅᓚᐅᕐᑐᖅ ᑕᒪᒃᑯᐊ ᓄᓇᕐᔪᐊᒥᑦ ᐊᔪᖅᑳᖑᔪᑦ ᓂᕐᓱᓚᐅᕐᓯᒪᓂᕋᖅᖢᓂᒋᑦ ᓘᓯᕙᒥ ᐊᒻᒪ ᐃᒥᖅᖢᑎᒃ ᐃᓅᑉ ᐊᐅᖓᓂᒃ ᑐᓐᓂᖅᑯᑎᒋᔭᖓᓂᒃ."


He preached for over an hour at an Iqaluit church to more than 100 people.

ᐊᔪᕐᕆᕐᓱᐃᓚᐅᕐᑐᖅ ᐃᑲᕐᕋᐅᑉ ᐅᖓᑖᓂᒃ ᐃᖃᓗᐃᑦ ᑐᒃᓯᐊᕐᕕᖓᓂ 100 ᐅᖓᑖᓃᑦᑐᓄᑦ ᐃᓄᖕᓄᑦ.


ᑭᓯᐊᓂᓕ ᑐᓴᒐᒃᓴᖏᑦ ᑭᒃᑯᓕᒫᓅᙱᒻᒪᑕ.


“The whole of the Arctic depends on what is happening here tonight.

“ᐅᑭᐅᕐᑕᖅᑐᓕᒫᖅ ᒫᓐᓇ ᐊᒃᑐᐊᓂᖃᖅᐳᖅ ᖃᓄᐃᓕᐅᕐᓂᐅᔪᒧᑦ ᐅᓐᓄᒃ.


"So if you want the fire [of the holy ghost], stand here [by the altar], otherwise you can leave."

"ᑕᐃᒪᓕ ᐱᔪᒪᒍᔅᓯᐅᒃ ᖃᐅᒪᓂᖅ (ᐊᓂᕐᓂᒥ), ᐅᕙᓂ ᓇᖏᓚᐅᕆᑦᑎ (ᑐᒃᓯᐊᖅᑎᐅᑉ ᑭᐳᖓᓂ), ᐅᕝᕙᓘᓐᓃᑦ ᐊᓂᔪᓐᓇᖅᐳᓯ."


"The choice is yours,” Howard-Browne said at the end of the 2.5-hour event."

"ᐃᓱᒪᕐᓱᖅᐳᓯ,” ᕼᐅᕙᑦ-ᐳᕋᐅᓐ ᐅᖃᓚᐅᕐᑐᖅ ᐃᑲᕐᕌᒃ ᒪᕐᕉᒃ ᓇᑉᐸᕐᓗ ᐱᓕᕆᑲᑖᓂᒃᑎᓪᓗᒍ."


ᒫᓂ 50-ᖏᓐᓃᑦᑐᑦ ᐅᐸᒍᑎᓚᐅᕐᑐᑦ.


“I didn’t fly thousands of miles to come play games here.

“ᖃᖓᑕᓚᐅᙱᓐᓇᒪ ᑕᐅᓴᑲᓪᓚᖕᓂ ᒪᐃᓕᓂ ᐱᙳᐊᕆᐊᖅᑐᕐᓗᖓ.


"I didn’t come here to be liked either, and I didn’t come here for your approval. … Remember: When Jesus was raised from the dead, he had to ask people to leave the room.”"

"ᑕᒪᐅᙵᓚᐅᙱᑦᑐᖓ ᐱᐅᒋᔭᐅᓂᐊᕋᒪ, ᐊᒻᒪ ᑕᒪᐅᙵᓚᐅᙱᑦᑐᖓ ᐊᖏᖅᑕᐅᔪᒪᓪᓗᖓ ᐃᓕᔅᓯᓐᓄᑦ… ᐃᖅᑲᐅᒪᒋᑦᑎ: ᔩᓱᓯ ᐆᒻᒪᕐᑎᓪᓗᒍ ᑐᖁᓚᐅᕐᖢᓂ, ᐊᓂᖁᔨᓚᐅᕐᓯᒪᔪᖅ ᐃᒡᓗᕈᓯᕐᒥ ᐃᓄᖕᓂ.”"


"The mostly Inuit audience included infants, youth and elders."

"ᐅᐸᒍᑎᔪᑦ ᐃᓄᐃᑦ ᐅᓄᕐᓂᕐᓴᐅᓚᐅᕐᑐᑦ ᓄᑕᕋᓛᓪᓗ, ᐃᓅᓱᒃᑐᓪᓗ ᐊᒻᒪ ᐃᓐᓇᑐᖃᐃ."


"Inside the Christian Fellowship church in Iqaluit’s Road to Nowhere neighbourhood, kids ran around and played between the rows of folding chairs."

"ᐃᓗᐊᓂ ᑐᒃᓯᐊᕐᕕᐅᑉ ᑯᕆᔅᑎᐊᓐ ᕙᓗᓯᑉ ᑐᒃᓯᐊᕐᕕᒃᒥᑦ ᐃᖃᓗᐃᑦ ᕉᑦ ᑐ ᓄᕕᐅ ᖃᓂᒋᔭᖓᓂ, ᓱᕈᓰᑦ ᐅᓪᓚᔭᒃᑐᑦ ᐃᒃᓯᕙᐅᑕᑦ ᐊᑯᓐᓂᖏᑦᑎᒍᑦ."


"Outside, the church and mosque faced each other across a small parking lot, both overlooking Dead Dog Lake."

"ᓯᓚᑖᓂᓪᓕ, ᑐᒃᓯᐊᕐᕕᒃ ᐊᒻᒪ ᒫᔅᒃ ᐃᖕᒥᖕᓄᑦ ᓵᙵᖃᑦᑕᐅᑎᕘᒃ ᑕᒪᕐᒥᒃ ᓄᓇᓯᐅᑎᓄᑦ ᓄᖃᖓᕝᕕᐅᑉ ᐅᖓᑎᑦᑎᐊᖓᓃᖢᑎᒃ, ᑖᒃᑯᐊᒃ ᓵᙵᓪᓗᑎᒃ ᑎᐊᑦ ᑖᒡ ᑕᓯᕐᒥ."


"Howard-Browne’s sermon was part of an event organized by the Bill Prankard Evangelistic Association’s Arctic Hope Project, which is based in Ottawa."

"ᕼᐅᕙᑦ-ᐳᕋᐅᓐ ᐊᔪᕆᕐᓱᐃᓂᖓ ᐃᓚᒋᔭᐅᓚᐅᕐᑐᖅ ᐋᕿᒃᑕᐅᓯᒪᔪᒥᑦ ᖃᓄᐃᓕᐅᕐᓇᒥᑦ ᐅᑯᓇᖓᑦ Bill Prankard Evangelistic Association’s Arctic Hope Project, ᐋᑐᕚᒦᑦᑐᒥᑦ."


The association did not respond by Nunatsiaq News’ deadline to a request for comment.

ᑖᒃᑯᐊ ᑲᑐᔾᔨᖃᑎᒌᖑᔪᑦ ᑭᐅᓚᐅᙱᒻᒪᑕ ᓄᓇᑦᓯᐊᕐᒥ ᐱᕙᓪᓕᐊᔪᓄᑦ ᐋᕿᒃᓱᐃᓇᓕᖅᑎᓪᓗᒍ ᑐᓴᕋᓱᒃᖢᑎᒃ ᑕᒪᑐᒥᖓ.


"The evangelist’s performance, number 119 on a tour of 300 one-night city stops he plans, began about one hour into the event."

"ᑖᔅᓱᒪ ᐃᕚᓐᔨᓕᔅᑦ ᖃᓄᐃᓕᐅᖃᑦᑕᕐᓂᖓ, ᑖᓐᓇ 119-ᒋᔭᐅᓪᓗᓂ 300-ᓂ ᐅᐸᖃᑦᑕᕐᓂᐊᖅᑕᖏᓐᓂᒃ ᓄᓇᓕᖕᔪᐊᓂ ᖃᓄᐃᓕᐅᑲᑕᒡᓗᓂ, ᐱᒋᐊᓕᓚᐅᕐᑐᖅ ᐃᑲᕐᕋ ᐊᓂᒍᖅᑎᓪᓗᒍ ᖃᓄᐃᓕᐅᑲᑕᓕᖅᑎᓪᓗᒋᑦ."


"First, a local Christian band opened the night followed by Iqaluit evangelist and singer Looee Arreak, who helped found the Christian Fellowship Church."

"ᓯᕗᓪᓕᕐᒥ, ᐃᖃᓗᖕᒥᐅᑕᑦ ᑐᒃᓯᐊᖅᑎᓄᑦ ᐃᙱᖅᑏᑦ ᐱᒋᐊᖅᑎᑦᑎᓚᐅᕐᑐᑦ ᐅᓐᓄᖕᒥ ᐃᖃᓗᖕᓂᑦ ᑭᖑᓂᑦᑎᐊᖓᓂ ᐃᕚᓐᔨᓕᔅᑦ ᐊᔪᕆᕐᓱᐃᔨ ᓗᐃ ᐋᕆᐊᒃ, ᑖᓐᓇ ᐃᑲᔪᕐᓂᑯ ᐱᒋᐊᖅᑎᑦᑎᓂᕐᒥᒃ ᑯᕆᔅᑎᐊᓐ ᕙᓗᓯᑉ ᑐᒃᓯᐊᕐᕕᒃᒥᑦ."


"Eric Gonyon, an associate pastor with Howard-Browne’s Revival Ministries International, then held a 40-minute promotional session for his boss."

"ᐃᐅᕆᒃ ᒑᓂᐊᓐ, ᐊᔪᕆᕐᓱᐃᔨᐅᖃᑎᒋᔭᐅᔪᖅ ᐆᒪᙵ ᕼᐊᐅᕗᑦ-ᐳᕋᐅᓐ ᕆᕙᐃᕗᓪ ᑐᒃᓯᐊᕐᕕᖕᓂ ᐃᓐᑐᓈᓴᓄᓪ, 40 ᒥᓂᑦᔅᓂ ᐅᖃᓪᓚᓚᐅᕐᑐᖅ ᐊᖓᔪᖅᑳᖓᑕ ᒥᒃᓵᓄᑦ."


"Looee Arreak, an Iqaluit evangelist and singer, performs before Rodney Howard-Browne speaks."

"ᓗᐃ ᐋᕆᐊᒃ, ᐃᖃᓗᖕᓂ ᐃᕚᓐᔭᓕᔅᑦ ᐊᒻᒪ ᐃᙱᖅᑎ, ᐃᙱᖅᐳᖅ ᐅᕌᑦᓂ ᕼᐊᐅᕘᖅ-ᐳᕋᐅᓐ ᐅᖃᓪᓚᓚᐅᙱᑎᓪᓗᒍ."


(Image courtesy of Revival Ministries International)

(ᐊᔾᔨᙳᐊᖅ ᐅᑯᓇᙵᑦ ᕆᕙᐃᕗᓪ ᒥᓂᔅᑐᕆᔅ ᐃᓐᑐᓈᓴᓄᓪ)


”ᒎᑎ ᓇᒡᓕᒍᓱᒃᑐᖅ ᑐᓂᓯᕐᔪᐊᖅᐸᒃᑐᒥᑦ”


Gonyon asked the audience to provide their email address on registration cards and to follow Howard-Browne on Instagram.

ᒑᓂᐊᓐ ᐊᐱᕆᔪᖅ ᐅᐸᒃᑐᓂᒃ ᖃᕋᓴᐅᔭᒃᑯᑦ ᑐᕌᕈᑎᖏᓐᓂᒃ ᑐᓂᓯᖁᔨᓪᓗᓂ ᐊᑎᓕᐅᕐᕕᒃᑯᑦ ᐊᒻᒪᓗ ᒪᓕᖁᔨᓪᓗᓂ ᕼᐅᕙᑦ-ᐳᕋᐅᓐᒥ ᐃᓐᔅᑕᒍᕌᒥᑦ (Instagram).


He gave out gift cards for Howard-Browne’s religious products.

ᑐᓂᐅᖃᐃᓚᐅᕐᑐᖅ ᓂᐅᕕᕈᓐᓇᐅᑎᒃᓴᓂᒃ ᕼᐊᐅᕙᑦ-ᐳᕋᐅᓐ ᐅᒃᐱᖅᑐᒃᓯᐅᑎ ᓂᐅᕕᐊᒃᓴᖏᓐᓂᒃ.


"And he plugged Howard-Browne’s upcoming book, Killing the Planet, which he said follows the history of corrupt economic institutions over the past 200 years."

"ᐊᒻᒪᓗ ᓴᖅᑭᑎᖢᓂᐅᑦ ᕼᐊᐅᕙᑦ-ᐳᕋᐅᓐ ᐅᖃᓕᒫᓕᐊᕆᓂᐊᖅᑕᖓ, Killing the Planet, ᐅᖃᖅᖢᓂ ᐅᖃᓯᖃᕐᓂᖓᓂᒃ ᐊᑐᓚᐅᕐᓯᒪᔪᓂᒃ ᓈᒻᒪᙱᓕᐅᕈᑎᒃᑯᑦ ᑮᓇᐅᔭᓕᐅᕐᕕᐅᕙᒃᑐᓂᒃ ᐊᕐᕌᒍᓂ 200-ᓂ ᐊᓂᒍᖅᑐᓂᒃ."


"“It’s really the spirit of the Antichrist, is what it comes down to,” Gonyon said."

"“ᐅᓇ ᐅᖃᐅᓯᖃᖅᑐᖅ ᐱᐅᒃᓴᙱᑦᑐᒥ ᑯᕋᐃᔅᑑᓯᒥ, ᑕᐃᒪᓐᓇ ᐅᖃᐅᓯᖃᓪᓗᐊᖅᑐᖅ,” ᒑᓂᐊᓐ ᐅᖃᖅᑐᖅ."


Gonyon then played an 18-minute promotional video of Howard-Browne’s evangelical career.

ᒑᓂᐊᓐ ᑕᕐᕆᔭᖅᑎᑦᑎᓕᕆᓪᓗᓂ 18 ᒥᓂᑦᔅ ᑕᑭᓂᓕᖕᒥ ᕼᐊᐅᕙᑦ-ᐳᕋᐅᓐ ᐊᔪᕆᕐᓱᐃᖃᑦᑕᕐᓯᒪᓂᖏᓐᓂᒃ (evangelical).


"Towards the end of the video, Howard-Browne prayed that those who donate money to his ministry will get credit before God for the souls his ministry saves."

"ᐃᓱᓕᓕᖅᑎᓪᓗᒍ ᑕᕐᕆᔭᒐᖅ, ᕼᐊᐅᕙᑦ-ᐳᕋᐅᓐ ᑐᒃᓯᐊᓚᐅᕐᑐᖅ ᑕᒪᒃᑯᐊ ᑮᓇᐅᔭᓂ ᑐᓂᓯᔪᑦ ᑐᒃᓯᐊᕐᕕᖓᓄ ᒎᑎᒥ ᑭᓱᑖᖅᑎᑕᐅᓂᐊᕐᓂᕋᖅᖢᓂᒋ ᑕᕐᓂᓄᑦ ᑐᒃᓯᐊᕐᕕᖓᑕ ᓴᐳᑎᓯᒪᓯᒪᔭᖏᓐᓄᑦ."


"“God loves a generous giver,” Howard-Browne said in the video."

"“ᒎᑎ ᓇᒡᓕᒍᓱᒃᑐᖅ ᑐᓂᓯᕐᔪᐊᖅᐸᒃᑐᒥᑦ”, ᕼᐊᐅᕙᑦ-ᐳᕋᐅᓐ ᐅᖃᓚᐅᕐᑐᖅ ᑕᕐᕆᔭᒐᖓᓂ."


Gonyon praised his boss when the video ended.

ᒑᓂᐊ ᐊᖓᔪᖅᑳᒥᓂ ᓂᕐᓱᕐᒪᕆᓚᐅᕐᑐᖅ ᑕᕐᕆᔭᒐᒃᓴᖅ ᐃᓱᓕᑎᓪᓗᒍ.


"“One sows and one reaps and together we rejoice in the harvest, so that if you sow into this, whatever comes into this ministry’s account actually goes into your account."

"“ᐊᑕᐅᓯᖅ ᓯᐊᕐᒥᑎᑦᑎᕗᖅ ᐊᒻᒪ ᐊᑕᐅᓯᖅ ᑲᑎᕐᓱᐃᕗᖅ ᐊᒻᒪ ᑲᑎᖢᑕ ᖁᕕᐊᓲᑎᖃᖅᐳᒍᑦ ᐱᕈᖅᑐᕕᓂᕐᓂ, ᑕᐃᒪᓕ ᓯᐊᒥᑎᑦᑎᒍᕕᑦ ᑕᕝᕗᖓ, ᑐᒃᓯᐊᕐᕕᖕᒧᐊᖅᑐ ᐃᕝᕕ ᑮᓇᐅᔭᖃᕐᕕᖓᓄᐊᕐᐳᖅ."


ᑕᒪᓐᓇ ᑲᒪᓇᖅᑐᐊᓗᒃ.”


"He then handed out offering envelopes and challenged people to do their “best gift for souls,” by either cash, cheque made out to RMI Canada, credit card or via smartphone."

"ᑐᓂᐅᖃᐃᓕᕐᖢᓂ ᐴᒃᓴᕐᓂ ᐃᓕᓯᕝᕕᐅᓂᐊᕐᑐᓂᒃ ᐊᒻᒪ ᑖᒃᑯᓂᖓ ᐃᓄᖕᓂ ᐅᖃᐅᔾᔨᓪᓗᓂ ᐱᔪᓐᓇᕐᓂᖏᑦᑎᒍ “ᐱᐅᓂᖅᐹᒥ ᑐᓐᓂᖁᓯᐊᒃᓴᒥ ᑕᕐᓂᒧᑦ,” ᑮᓇᐅᔭᑎᒍᓪᓘᓐᓃᑦ, ᑮᓇᐅᔭᒃᓴᐅᓗᓂᓘᓐᓃᑦ ᐅᕗᖓ ᑐᕌᖓᓗᓂ RMI Canada-ᒧ, ᐊᐅᒃᑕᔫᒥ ᐊᑐᕐᓗᑎᒃ ᐅᕝᕙᓘᓐᓃᑦ ᐅᖄᓚᐅᑎᕋᓛᖏᑦᑎᒍᑦ."


"“I always tell people, don’t let the biggest cheque you ever wrote be for a Sea-Doo or a new phone … let it be to revive the church and win souls."

"“ᐅᖃᐅᔨᖃᑦᑕᐃᓐᓇᕋᒪ ᐃᓄᖕᓂᒃ, ᐊᖏᓂᖅᐹᒥ ᑮᓇᐅᔭᒃᓴᓕᐅᕈᑏ ᒪᑯᓄᖓᐅᑎᙱᓪᓗᒍ ᓰᑑᓄᑦ ᐅᕝᕙᓘᓐᓃᑦ ᓄᑖᒧᑦ ᐅᖄᓚᐅᑎᒧᑦ…ᐊᑐᖅᑕᐅᑎᓚᐅᒃᑭᑦ ᑐᒃᓯᐊᕐᕕᒃᒧᑦ ᖁᕝᕙᕆᐊᖅᑎᓂᕐᒥᒃ ᐊᒻᒪ ᑕᕐᓂᕐᓂᒃ ᓴᐃᒪᖅᑎᑕᐅᑎᑦᑎᓂᕐᒥᒃ."


Many people filled and sealed the envelopes and put them into blue plastic beach buckets passed around.

ᐊᒥᓱᑦ ᐃᓄᐃᑦ ᑕᑕᑎᕆᓚᐅᕐᑐᑦ ᐊᒻᒪ ᓂᐱᑎᖢᒍ ᐴᒃᓴᖅ ᐊᒻᒪ ᐴᖅᑕᐅᓪᓗᑎᒃ ᑐᖑᔪᖅᑐᒧᑦ ᐊᐅᔭᑦᑐᒧ ᖃᑦᑕᓛᕐᒧᑦ.


Some looked at others and held the envelopes in their hands.

ᐃᓚᖏᑦ ᐊᓯᖏᓐᓄᑦ ᕿᕕᐊᑐᐃᓐᓇᖅᖢᑎᒃ ᑖᓐᓇ ᐴᒃᓴᖅ ᑎᒍᒥᐊᖅᖢᓂᔾᔪᒃ.


One Inuk woman folded the empty envelope and put it in her purse.

ᐊᑕᐅᓯᖅ ᐊᕐᓇᖅ ᐃᓄᒃ ᐃᒧᒐᒥᐅᒃ ᐃᓗᓕᖃᙱᑦᑐᖅ ᓂᕈᒥᐊᒐᕐᒥᓄᐊᖅᖢᓂᐅᒃ.


The call for donations comes in a city where poverty is widespread: Nearly half of Nunavut’s population relies on social assistance amidst long-standing crises in food security and housing.

ᐅᓇ ᐃᑲᔫᑎᑖᕋᓱᖕᓂᖅ ᓄᓇᓕᒡᔪᐊᓂᒃ ᐊᔪᖅᓴᕐᓇᖅᑐᒻᒪᕆᖕᒥᓐ ᐊᒥᓱᓄᑦ: ᓄᓇᕗᑦ ᓇᑉᐸᓪᓗᐊᖏᑦ ᓂᖃᐃᓱᖃᑦᑕᕆᐊᖃᕐᒪᑕ ᒪᑯᐊᖑᒐᓗᐊᖅᑎᓪᓗᒋᑦ ᓂᕿᓂᒃ ᓇᐅᑦᑎᐅᒃᑯᒫᖃᕋᓱᖕᓂᖅ ᐊᒻᒪ ᐃᒡᓗᖃᑦᑎᐊᙱᓗᐊᕐᓂᖅ.


"Howard-Browne did not respond to an interview request from Nunatsiaq News, so how much money was raised is unknown."

"ᕼᐊᐅᕙᑦ-ᐳᕋᐅᓐ ᑭᐅᓚᐅᙱᑦᑐᖅ ᐊᐱᖅᓱᖅᑕᐅᔪᒪᑎᓪᓗᒍ ᓄᓇᑦᓯᐊᕐᒥ ᐱᕙᓪᓕᐊᔪᓂᒃ, ᑕᐃᒪᓕ ᓇᓗᓇᖅᐳᖅ ᖃᔅᓯᓂ ᑮᓇᐅᔭᓕᐅᓚᐅᕐᓂᖓᓂᒃ."


His net worth has been a closely kept secret but his website says he provides training sessions in 158 countries.

ᑮᓇᐅᔭᓕᐅᖅᐸᓪᓕᐊᔭᖏᑦ ᑭᓇᑐᐃᓐᓇᕐᒧᑦ ᖃᐅᔨᒪᔭᐅᑎᑕᐅᑦᑕᐃᓕᖕᒪᑕ ᑭᓯᐊᓂᓕ ᖃᕋᓴᐅᔭᒃᑯᑦ ᓴᖅᑭᔮᒐᖓ ᐅᖃᕐᓯᒪᔪᖅ ᐊᔪᕈᓐᓃᕐᓴᖅᑎᑦᑎᕙᖕᓂᖓᓂ 158-ᓂ ᓄᓇᓂᒃ.


It also says people who enrol in his Aircraft Donation Program will receive tax breaks.

ᐅᖃᕐᓯᒪᒋᓪᓗᓂ ᐃᓄᐃᑦ ᐃᓚᐅᔪᒪᔪ ᐅᕗᖓ ᖃᖓᑕᓲᒧᑦ ᐃᑲᔫᑎᒃᓴᒧᑦ ᐱᓕᕆᐊᒥ ᐃᓐᑲᒻ ᑖᒃᓯᒧᑦ ᐲᕐᓯᕕᐅᑎᑕᐅᔪᓐᓇᕐᓂᖓᓂᒃ.


Gonyon told the audience to hold their offerings to Revival Ministries up in their hands.

ᒑᓂᐊᓐ ᐅᖃᓚᐅᕐᑐᖅ ᐅᐸᒃᑐᓄᑦ ᐃᓵᖁᓪᓗᓂᒋᑦ ᑎᒍᒥᐊᕐᓗᑎᒃ ᑐᓐᓂᖅᑯᓯᐊᖏᓐᓂᒃ ᕆᕙᐃᕗᓪ ᑐᒃᓯᐊᕐᕕᖕᓄᑦ.


"“Father, we just thank you for this offering, and we thank you for representing souls, that whatever comes into our account goes to their account,” Gonyon said."

"“ᐊᑖᑖᒃ, ᖁᔭᒋᕙᑦᑎᒋᑦ ᐆᒥᖓ ᑐᓐᓂᖁᓯᐊᕐᒥ, ᐊᒻᒪ ᖁᔭᒋᕙᑦᑎᒋ ᑭᒡᒐᖅᑐᐃᔨᐅᒐᕕᑦ ᑕᕐᓂᓄᑦ, ᑮᓇᐅᔭᒃᑯᕕᑦᑎᓐᓄᐊᖅᑐᑦ ᑮᓇᐅᔭᒃᑯᕕᖏᓐᓄᐊᓚᐅᕐᓕ,” ᒑᓂᐊᓐ ᐅᖃᖅᑐᖅ."


Three one-foot-tall buckets of envelopes were collected.

ᐱᖓᓱᑦ 1 ᕗᑦ ᖃᑦᑕᐃ ᑕᑖᖅᖢᑎᒃ ᑲᑎᓱᖅᑕᐅᓚᐅᕐᑐᑦ.


Rodney Howard-Browne preaches over a woman who he is about to lay hands on.

ᐅᕌᑦᓂ ᕼᐊᐅᕗᑦ-ᐳᕋᐅᓐ ᐊᔪᕆᕐᓱᐃᕗᖅ ᐊᕐᓇᐅᑉ ᖁᓛᒍᑦ ᐊᒡᒐᖕᒥᓄᑦ ᐊᒃᑐᓕᒑᔭᖓᑕ.


Preacher counts Patterk Netser as a friend

ᐊᔪᕆᕐᓱᐃᔨ ᐸᑎᖅ ᓇᑦᓯᕐ ᐱᖃᓐᓇᕆᓂᕋᖅᐸᐅᒃ


"Fundamentalist Christian evangelism already has deep roots in Nunavut, with followers in almost every community."

"ᑖᓐᓇ ᐊᔪᕆᕐᓱᐃᔨ ᐃᕙᓐᔨᓕᔅᑦ ᑐᙵᕕᖃᒻᒪᕆᓕᕇᖅᑐᖅ ᓄᓇᕗᒥᑦ, ᒪᓕᒃᑎᖃᖅᖢᓂ ᑕᒪᐃᓐᓂᐸᓗᒃ ᓄᓇᓕᖕᓂᑦ."


"Bible conferences take place annually and, at least into the mid-2000s, were drawing bigger and bigger crowds."

"ᐃᔾᔪᔪᓄᑦ ᑲᑎᒪᕕᒡᔪᐊᖃᑦᑕᖅᑐᑦ ᐊᕐᕌᒍᑕᒪᓐ ᐊᒻᒪ, 2000-ᖏᑦᑕ ᐊᑯᓐᓂᖏᓐᓂᒃ, ᐅᓄᕐᓯᕙᓪᓕᐊᖃᑦᑕᐃᓐᓇᖅᖢᑎᒃ."


"One advocate and organizer of such conferences, Roger Armbruster, told Nunatsiaq News in 2004 that the conferences are powerful magnets for those whose lives have been torn apart by abuse and addictions."

"ᐊᑕᐅᓯᖅ ᐱᓕᕆᔨᐅᖃᑕᐅᖃᑦᑕᖅᑐᖅ ᑕᐃᒪᐃᑦᑐᓂᒃ ᑲᑎᒪᓂᕐᔪᐊᓂᒃ, ᐅᕌᔾᔪ ᐋᒻᐸᔅᑐ, ᐅᖃᓚᐅᕐᓯᒪᔪᖅ ᓄᓇᑦᓯᐊᕐᒥ ᐱᕙᓪᓕᐊᔪᓂᑦ 2004-ᖑᑎᓪᓗᒍ ᑕᒪᒃᑯᐊ ᑲᑎᒪᓂᕐᔪᐊᑦ ᓂᐱᑦᑕᐅᑎᒻᒪᕆᐅᖕᒪᑕ ᒪᑯᓄᖓ ᐃᓅᓯᖏ ᓱᕋᒃᓯᒪᔪᓄᑦ ᒪᑯᓄᖓ ᐋᓐᓂᕐᓱᖅᑕᐅᕙᖕᓂᕐᒧᑦ ᐊᒻᒪ ᐊᑐᓗᐊᖃᑦᑕᕐᓂᕐᒧᑦ."


But Howard-Browne’s brand of capitalist and aggressive fundamental evangelism may be new to the territory.

ᑭᓯᐊᓂᓕ ᕼᐊᐅᕙᑦ-ᐳᕋᐅᓐ ᐊᔪᕆᕐᓱᐃᒍᑎᖓ ᑮᓇᐅᔭᓂᒃ ᐊᑐᕐᓂᕐᒥᒃ ᐱᑖᒃᑲᓐᓂᕋᓱᖕᓂᕐᒧᑦ ᐊᒻᒪᓗ ᐱᓪᓚᕆᐅᒍᑎᓄᑦ ᐊᔪᕆᕐᓱᐃᓂᖅ ᓄᑖᖑᑐᐃᓐᓇᕆᐊᓕᒃ ᓄᓇᕗᒧᑦ.


"Patterk Netser, a long-time defender of fundamentalist Christianity and current Nunavut minister of housing and Arctic College, is what Howard-Browne calls one of his “Eskimo friends” who tell him climate change is a hoax."

"ᐸᑎᖅ ᓇᑦᓯᕐ, ᐊᑯᓂᐊᓗᒃ ᓴᐳᔾᔨᔨ ᐱᓪᓚᕆᐅᒍᑎᓄᑦ ᐅᒃᐱᖅᑐᓕᕆᓂᕐᒥᒃ ᐊᒻᒪᓗ ᒫᓐᓇ ᓄᓇᕗᒥᑦ ᒥᓂᔅᑕᐅᓪᓗᓂ ᐃᒡᓗᓕᕆᓂᕐᒧᑦ ᐊᒻᒪ ᓄᓇᕗᒥᑦ ᓯᓚᑦᑐᖅᓴᕐᕕᒃᒧᑦ, ᑕᐃᔭᐅᓯᕗᖅ ᕼᐅᕙᑦ-ᐳᕋᐅᓐ ᑕᐃᕙᒃᑕᐃᖏᓐᓂᒃ “ᐊᔅᑭᒨ ᐱᖃᓐᓇᖓ” ᑖᔅᓱᒪᓗ ᐅᖃᐅᑎᓯᒪᓪᓗᓂᐅ ᓯᓚᐅᑉ ᐊᓯᙳᖅᐸᓪᓕᐊᓂᖓ ᓱᓕᙱᑦᑎᐊᒻᒪᕆᖕᓂᕋᖅᖢᓂᐅᒃ."


"Netser declined an interview request by Nunatsiaq News but said, “Rodney is a friend of mine and we connect regularly.”"

"ᓇᑦᓯᕐ ᐊᐱᖅᓱᖅᑕᐅᔪᒪᓚᐅᙱᑦᑐᖅ ᐊᐱᖅᓱᖅᑕᐅᔪᒪᑎᓪᓗᒍ ᓄᓇᑦᓯᐊᕐᒥ ᐱᕙᓪᓕᐊᔪᓂᒃ ᑭᓯᐊᓂᓕ ᐅᖃᓚᐅᕐᑐᖅ, “ᐅᕌᓐᓂ ᐱᖃᓐᓇᕆᒐᒃᑯ ᐊᒻᒪᓗ ᐅᖃᖃᑎᒌᒃᐸᒃᖢᓄᒃ.”"


"When asked to respond to Howard-Browne’s many run-ins with the media, which includes saying a U.S. Supreme Court Justice should be shot for insulting the American Constitution, Netser said, “What goes on in the States is none of my business."

"ᐊᐱᕆᔭᐅᒐᒥ ᑭᐅᖁᔭᐅᓪᓗᓂ ᕼᐊᐅᕙᑦ-ᐳᕋᐅᓐ ᐅᓄᖅᑐᐃᖅᓱᖅᖢᓂ ᑐᓴᒐᒃᓴᓕᕆᔨᓂ ᐊᐳᕐᓯᖃᑦᑕᕐᓂᖓᓂ, ᐃᒪᐃᓕᓯᒪᓯᒪᒋᓪᓗᒋ ᐊᒥᐊᓕᑲᒥᐅᑦ ᐃᖃᖅᑐᐃᕕᒡᔪᐊᓕᕆᔨᖏᑦ ᖁᑭᖅᑕᐅᔭᕆᐊᖃᕐᓂᖏᓐᓂ ᐊᒥᐊᓕᑲᐅᑉ ᐱᖁᔭᕐᔪᐊᖓᓂᒃ ᓈᒻᒪᙱᑦᑑᓂᖓᓂᒃ, ᓇᑦᓯᕐ ᐅᖃᖅᑐᖅ, “ᖃᓄᐃᓕᐅᖃᑦᑕᕐᓂᐅᔪᑦ ᐊᒥᐊᓕᑲᒥ ᑲᒪᒋᙱᓐᓇᒃᑭᑦ."


My primary concerns are for my people and Nunavummiut.”

ᐃᓱᒫᓘᑎᒋᓗᐊᖅᑕᕋᓕ ᐃᓄᖁᑎᓐᓄᑦ ᐊᒻᒪ ᓄᓇᕗᒻᒥᐅᓄᑦ.”


Rodney Howard-Browne preaches in Iqaluit on Aug. 27. (Image courtesy of Revival Ministries International)

"ᐅᕌᑦᓂ ᕼᐊᐅᕗᑦ-ᐳᕋᐅᓐ, ᐊᔪᕆᕐᓱᐃᔨ ᐃᕚᓐᔨᓕᔅ ᕗᓘᕆᑕᒥᐅᑕᖅ, ᐊᔪᕆᕐᓱᐃᕗᖅ ᐃᖃᓗᖕᓂ ᐋᒐᓯ 27-ᒥ. (ᐊᔾᔨᓕᐅᕆᔨ ᑖᒪᔅ ᕉᓄ)"


“ᐅᓐᓄᒃ ᐃᑯᒪᓂᐅᓂᐊᖅᑐᖅ ᓯᑯᒥ”


"One hour into the event, Howard-Browne—the main act—took to the altar."

"ᐃᑲᕐᕋᐅᓕᖅᑐᒥ ᖃᓄᐃᓕᐅᕐᓯᒪᓕᖅᑎᓪᓗᒋᑦ, ᕼᐊᐅᕙᑦ-ᐳᕋᐅᓐ—ᑕᐅᑐᒐᒃᓴᓪᓗᐊᑕᖅ—ᐊᔪᕆᕐᓱᐃᔨᐅᑉ ᑭᐳᖓᓄᐊᖅᖢᓂ."


"“Tonight will be fire on ice,” the evangelist said to over 100 people, mostly Inuit, of all ages."

"“ᐅᓐᓄᒃ ᐃᑯᒪᓂᐅᓂᐊᖅᑐᖅ ᓯᑯᒥ,” ᑖᓐᓇ ᐊᔪᕆᕐᓱᐃᔨ ᐅᖃᖅᑐᖅ 100 ᐅᖓᑖᓃᑦᑐᓂᒃ ᐃᓄᖕᓂ, ᐃᓄᐃᑦ ᐅᓄᕐᓂᕐᓴᐅᓪᓗᑎᒃ, ᐅᑭᐅᖃᖅᖢᑎᒃ ᐊᔾᔨᒌᙱᑦᑐᓂᒃ."


"“If you don’t want the fire, you better make a run for the door now while you can.”"

"“ᐃᑯᒪᓂᖅ ᐱᔪᒪᙱᒃᑯᕕᐅᒃ, ᐅᓪᓚᑐᐃᓐᓇᓕᕆᑦ ᐹᒧᑦ ᐊᔪᙱᓐᓂᕐᓂ.”"


"Over the next hour, Howard-Browne’s voice rose and fell rhythmically."

"ᐃᑲᕐᕋᒥ, ᕼᐊᐅᕙᑦ-ᐳᕋᐅᓐ ᓂᐱᖓ ᓂᐱᖁᕐᑐᓯᕙᒃᖢᓂ ᐊᒻᒪ ᓂᐱᑭᓕᕐᐸᒃᖢᓂ."


He paused for effect and shouted for emphasis at times. And he told jokes.

ᓄᖃᓚᐅᑲᒃᖢᓂ ᖃᓄᐃᓕᔪᖃᕐᓂᐊᕆᐊᒃᓴᖓᓂ ᐊᒻᒪ ᑐᕐᖢᓚᓚᐅᖅᐸᒃᖢᓂ ᖃᓄᐃᓕᖁᔨᓪᓗᓂ. ᐊᒻᒪᓗ ᐃᒡᓚᕐᓇᖅᑐᓂᒃ ᐅᖃᐅᓯᖃᖅᐸᒃᖢᓂ.


"“I know I don’t look like I’m African, but it’s only because my parents kept me in the house most of the time, they never let me outside,” he said to scattered laughter."

"“ᖃᐅᔨᒪᔪᖓ ᐋᕗᕆᑲᒥᐅᑕᐅᖅᑰᔨᙱᓐᓂᓐᓂᒃ, ᑕᐃᒪᐃᑉᐳᖓ ᐊᖓᔪᖅᑳᒃᑲ ᐅᕙᓐᓂᑦ ᐃᓯᕐᓯᒪᑎᑦᑎᒡᒍᓚᐅᕐᓯᒪᖕᒪᑕ, ᐊᓂᑎᑦᑎᓚᐅᕐᓯᒪᓇᑎᒃ,” ᐅᖃᖅᑐᖅ ᐃᒡᓚᕈᓘᔭᕐᑐᓄᑦ."


“Moses was the first one to use a tablet.

“ᒨᓯᓯ ᓯᕗᓪᓕᖅᐸᐅᓚᐅᕐᓯᒪᕗᖅ ᑎᑎᕋᕐᕕᒃᒥᑦ (ᑖᑉᓚᑦ).


He broke the first one and had to go out and get another one.

ᓯᕗᓪᓕᖅ ᓱᕋᓚᐅᕐᓯᒪᔭᖓ ᐊᒻᒪᓗ ᐅᑎᕆᐊᖃᓕᖅᖢᓂ ᐊᓯᐊᓂᒃ ᐊᐃᒃᖠᖅᖢᓂ.


And Adam and Eve were the first ones to use an Apple product.”

ᐊᒻᒪᓗ ᐋᑕᒥ ᐊᒻᒪ ᐄᕕ ᓯᕗᓪᓕᖅᐸᐅᓚᐅᕐᓯᒪᓪᓗᑎᒃ ᐋᐳᓪ ᓴᓇᐅᒐᖏᓐᓂᒃ.”


"Howard-Browne rose to fame, in large part, for his laughing revival meetings where worshippers were seized with laughter for minutes at a time."

"ᕼᐊᐅᕙᑦ-ᐳᕋᐅᓐ ᖃᐅᔨᒪᔭᐅᑦᑎᐊᓕᓚᐅᕐᓯᒪᔪᖅ, ᐱᔾᔪᑎᖃᓗᐊᖅᖢᓂ, ᐃᒡᓚᖅᑎᑦᑎᓚᐅᖅᐸᒃᖢᓂ ᑲᑎᒪᓂᕐᓄ ᑕᒪᒃᑯᐊ ᐅᐸᒍᑎᓯᒪᔪᑦ ᐃᒡᓚᓕᓚᐅᖅᐸᒃᖢᑎᒃ."


"His granddaughter was visited by the Holy Ghost when she was two years old, laughing for 12 minutes straight, Howard-Browne said."

"ᐃᕐᖑᑕᖓ ᐊᓂᕐᓂᕐᒧ ᐅᐸᒃᑕᐅᓚᐅᕐᓯᒪᔪᖅ ᐊᕐᕌᒍᖃᖅᖢᓂ ᒪᕐᕉᖕᓂᒃ, ᐃᒡᓚᓚᐅᕐᓯᒪᔪᖅ 12-ᒥᓂᑦᔅᓂ ᓄᖅᑳᙲᓐᓇᖅᖢᓂ, ᕼᐅᕙᑦ-ᐳᕋᐅᓐ ᐅᖃᖅᑐᖅ."


Howard-Browne has been criticized by many in the international evangelical community.

ᕼᐅᕙᑦ-ᐳᕋᐅᓐ ᐊᒥᓱᐃᖅᑕᐅᓪᓗᓂ ᐅᖃᕐᓂᕐᓘᑎᐅᓯᒪᔪᖅ ᐊᓯᖏᓐᓂᒃ ᐃᕚᓐᔨᓕᔅᓂᒃ ᐅᐱᕈᓯᖃᕐᒥᔪᓂᒃ ᓄᓇᕐᔪᐊᒥᑦ.


He has been called a false teacher who substitutes Christian teachings with frenzied laughter and hysterical emotionalism. Howard-Browne has responded to that criticism by saying those who insult him are insulting the Holy Ghost and are therefore bound for hell.

ᑕᐃᔭᐅᓯᒪᔪᖅ ᑕᒻᒪᕐᓴᐃᔨᐅᓂᕋᖅᑕᐅᓪᓗᓂ ᒪᑯᓂᖓ ᐅᒃᐱᖅᑐᑦ ᐊᔪᕆᕐᓱᐃᒍᑎᖏᑦ ᐃᒡᓚᕈᑎᒋᔮᓗᒋᓕᖅᐸᒃᖢᒋᑦ ᖃᒻᒪ ᖃᓄᐃᕈᓘᔭᕈᑎᐅᓕᖅᐸᒃᖢᑎᒃ. ᕼᐅᕙᑦ-ᐳᕋᐅᓐ ᑭᐅᖃᑦᑕᕐᓯᒪᔪᖅ ᑕᒪᒃᑯᓂᖓ ᓈᒻᒪᒃᓴᕐᓯᒪᙱᑦᑐᓂᒃ ᓈᒻᒪᒃᓴᙱᑐᐃᓐᓇᕐᓂᕋᖅᖢᓂᒋᑦ ᐊᓂᕐᓂᕐᒥᒃ ᐊᒻᒪᓗ ᑲᑉᐱᐊᓇᖅᑐᕕᒃᒧᐊᓂᐊᓂᕋᖅᖢᓂᒋᑦ.


"Arreak, the Iqaluit evangelist and singer who helped open the event, was the only member of the audience to be gripped by laughter during the sermon."

"ᐋᕆᐊᒃ, ᐃᖃᓗᖕᓂᑦ ᐃᕚᓐᔭᓕᔅ ᐊᒻᒪ ᐃᙱᖅᑎᐅᓪᓗᓂ ᐃᑲᔪᕐᓂᑯ ᑖᔅᓱᒥᖓ ᖃᓄᐃᓕᕐᓇᒥ, ᐃᓚᒋᔭᐅᔪᓂᒃ ᐃᒡᓚᖃᑦᑕᓚᐅᕐᑐᖅ ᐊᔪᕆᕐᓱᐃᑎᓪᓗᒍ."


"“This is not a funeral, why are people sad?”"

"“ᐅᓇ ᐃᓗᕕᕐᓯᐅᕐᓇᐅᙱᒻᒪᓐ, ᖃᓄᐃᒻᒪ ᐃᓄᐃᑦ ᓄᒫᓱᒃᐸᑦ?”"


ᕼᐅᕙᑦ-ᐳᕋᐅᓐ ᐅᖃᖅᑐᖅ.


ᐋᕆᐊᒃ ᐃᒡᓚᕐᓯᕗᖅ.


“ᐱᔨᑦᑎᕋᑦᑕ ᔩᓱᓯᒥ ᐆᒪᓪᓗᓂᓗ.”


ᐋᕆᐊᒃ ᓂᐱᖅᑯᖅᑐᓪᓗᓂ ᐃᒡᓚᖅᓯᕗᖅ.


"“I like this pastor,” he said to Arreak, whose sustained laughter grew even louder."

"“ᐅᓇ ᐊᔪᕆᕐᓱᐃᔨ ᐱᐅᒋᔭᕋ,” ᐅᖃᖅᑐᖅ ᐋᕆᐊᒃᒧᑦ, ᑖᔅᓱᒪᓗ ᐃᒡᓚᕐᓂᖓ ᓂᐱᖅᑯᖅᑐᓂᕐᓴᐅᓕᖅᖢᓂ."


Howard-Browne laughed with her as others in the audience laughed softly.

ᕼᐊᐅᕙᑦ-ᐳᕋᐅᓐ ᐃᒡᓚᖃᑎᖃᖅᐳᖅ ᐊᓯᖏᓪᓕ ᐃᒡᓚᒐᓚᑐᐃᓐᓇᖅᖢᑎᒃ.


“ᖁᕕᐊᓱᒃᑐᐊᐃᓐᓄᒃ.


"With joy shall you draw forth water, out of the wells of salvation.”"

"ᖁᕕᐊᓱᒃᓗᓯ ᐃᒪᕐᒥ ᐱᔪᓐᓇᖅᐳᓯ, ᒪᑯᓇᙵᑦ ᐃᒪᖃᕐᕕᒃᓂᑦ ᐃᓱᖃᙱᑦᑐᒧᑦ.”"


Arreak’s laughter hit a shrill pitch and echoed off the ceiling.

ᐋᕆᐊᒃ ᐃᒡᓚᖅᑕᖓ ᖃᑕᐃᒡᓕᑳᓪᓚᒃᑲᒥ ᐊᑭᐅᖅᐸᓵᖅᖢᓂ ᐃᒡᓘᑉ ᖁᓛᓂᑦ.


ᑭᓇᑐᐃᓐᓇᖅ ᑎᒍᔭᐅᔾᔮᙱᑦᑐᖅ ᐅᓐᓅᔪᖅ.”


"Arreak, who told Nunatsiaq News she refused to speak to media, whooped with more laughter."

"ᐋᕆᐊᒃ, ᓄᓇᑦᓯᐊᕐᒥ ᐱᕙᓪᓕᐊᔪᓄᑦ ᐅᖃᕐᓯᒪᔪᖅ ᑐᓴᒐᒃᓴᓕᐅᕐᑎᓄᑦ ᐅᖃᕈᒪᙱᓐᓂᕋᖅᖢᓂ, ᐃᒡᓚᕆᐊᓪᓚᒃᑲᓐᓂᖅᐳᖅ."


"Howard-Browne also spoke in tongues, which he claimed was once understood in the obscure native dialect of a Papua New Guinea pastor."

"ᕼᐊᐅᕙᑦ-ᐳᕋᐅᓐ ᐊᒻᒪ ᐅᖃᓪᓚᓚᐅᕐᒥᔪᖅ ᑐᑭᓯᓇᙱᑦᑐᓂᒃ ᐅᖃᐅᓯᒃᑯᑦ, ᐅᖃᖅᖢᓂ ᐅᖃᐅᓯᖅ ᑐᑭᓯᐅᒪᔭᐅᓚᐅᕐᓯᒪᓂᖓᓂᒃ ᓄᓇᖃᖅᑳᖅᑐᑦ ᐅᖃᐅᓯᖓᒍᑦ ᐆᒪ ᐸᐳᐊ ᓂᐅ ᒋᓂ ᐊᔪᕆᕐᓱᐃᔨᐅᑉ."


‘ᒪᓐ-ᒐ-ᓄ-ᕋ-ᐸ-ᑕ.


"ᐅᕌᓐ-ᐸᒻ-ᒎ-ᐸ-ᑕ,” ᐅᖃᖅᑐᖅ."


Rodney Howard-Browne calls the audience around the altar to receive the fire of the Holy Ghost.

ᐅᕌᑦᓂ ᕼᐊᐅᕗ-ᐳᕋᐅᓐ ᖃᐃᓯᒪᔪᓂ ᖃᐃᖁᔨᕗᖅ ᑐᒃᓯᐊᖅᑎᐅᑉ ᑭᐳᖓᑕ ᐊᕙᓗᐊᓄ ᖃᐅᒪᔪᒥᑦ ᐊᓂᕐᓂᕐᒥ ᐱᓂᐊᕐᒪᑕ.


ᐃᓚᖏᑦ ᐃᒡᓚᙱᑦᑐᑦ


But not everyone found Howard-Browne’s sermon captivating or funny.

ᑭᓯᐊᓂᓕ ᐊᒥᓱᑦ ᕼᐊᐅᕙᑦ-ᐳᕋᐅᓐ ᐊᔪᕆᕐᓱᐃᒍᑎᖏᓐᓂᒃ ᑐᓴᕐᓂᕈᓱᙱᓚᑦ ᐃᒡᓚᕐᓇᕆᙱᖢᓂᔾᔪᒡᓗ.


He lashed out at those who tried to leave before the end of his sermon.

ᓱᑯᑳᓪᓚᖃᑦᑕᓚᐅᕐᑐᑦ ᐊᓂᒋᐊᖅᑐᓂᒃ ᐊᔪᕆᕐᓱᐃᕌᓂᙱᑎᓪᓗᒍ.


"Before he lay hands on a few audience members, Howard-Browne harangued two people as they left."

"ᐊᒃᑐᕐᓯᓚᐅᕋᓂ ᐅᓂᙱᑦᑐᓂᒃ ᐅᐸᒍᑎᓯᒪᔪᓂᒃ, ᕼᐊᐅᕙᑦ-ᐳᕋᐅᓐ ᒪᕐᕉᖕᓂ ᐃᓅᖕᓂ ᐅᖃᕐᓂᕐᓗᑲᑕᒻᒪᕆᓚᐅᕐᐳᖅ ᐊᓂᓚᐅᙱᓐᓂᖏᓐᓂᒃ."


“ᓇᒧᙵᐊᓕᕋᕕ ᐳᕋᑕ?


Howard-Browne said to one man as he quietly left the church.

ᕼᐊᐅᕙᑦ-ᐳᕋᐅᓐ ᐅᖃᖅᑐᖅ ᐊᑕᐅᓯᕐᒧᑦ ᐊᖑᑎᒧ ᓂᐱᖃᕋᓂ ᐊᓂᓕᕐᑎᓪᓗᒍ ᑐᒃᓯᐊᕐᕕᒃᒥᑦ.


"“You come in here, you were filming with your phone and then you leave?"

"“ᖃᐃᓚᐅᖅᖢᑎ, ᐊᔾᔨᓕᐅᕆᑲᑖᓪᓚᓚᐅᖅᖢᑎᒃ ᐅᖄᓚᐅᑎᒃᑯᑦ ᐊᓂᓕᕐᖢᑏ?"


Are you the reporter for the daily newspaper here?”

ᑐᓴᒐᒃᓴᓕᐅᕐᑎᐅᒐᕕᑦ ᖃᐅᑕᒫᑦ ᑐᓴᒐᒃᓴᓄᑦ ᐅᕙᓃ?”


ᐅᐸᒍᑎᓯᒪᔪᑦ ᐃᒡᓚᕐᓯᔪᑦ.


"“I wonder what he would do if I would run and grab him and bring him back in…. Find out who he is and why he’s filming and why he left,” he said to one of his staff."

"“ᖃᓄᐃᓐᓇᔭᕐᐸᑭᐊᖅ ᐅᒡᓚᒡᓗᖓ ᑎᒍᐊᓪᓚᒃᑯᒃᑯ ᐅᑎᕐᑎᓪᓗᒍᓗ… ᖃᐅᔨᓗᒍ ᑭᓇᐅᔭᕆᐊᒃᓴᖓᓂ ᐊᒻᒪ ᖃᓄᐃᒻᒪᓐ ᐊᔾᔨᓕᐅᕆᔭᕆᐊᒃᓴᖓᓂ ᐊᒻᒪ ᖃᓄᐃᒻᒪ ᐊᓂᔭᕆᐊᒃᓴᖓᓂᒃ,” ᐅᖃᖅᑐᖅ ᐃᖅᑲᓇᐃᔭᖅᑎᖓᑦᑕ ᐃᓚᖓᓄᑦ."


"As he called the audience to the altar at the end of his sermon, Howard-Browne seized on two women sitting in the second row because he didn’t like the looks on their faces."

"ᐊᔪᕆᕐᓱᐃᕝᕕᐅᑉ ᐃᓂᖓᓄᐊᖁᐊᓪᓚᓚᐅᖅᖢᓂᒋᑦ ᖃᐃᔪᑦ ᐊᔪᕆᕐᓱᐃᕌᓂᒃᑎᓪᓗᒍ, ᕼᐊᐅᕙᑦ-ᐳᕋᐅᓐ ᑎᒍᓯᑳᓪᓚᒃᐳᖅ ᒫᕐᕉᖕᓂ ᐊᕐᓈᖕᓂ ᐃᒃᓯᕙᐅᑕᓃᑦᑐᓂᒃ ᑭᖑᓪᓕᕐᓂᒃ ᑕᐅᑐᖕᓂᖏᑦ ᐱᐅᒋᙱᓐᓇᒥᒋᒃ."


“ᐆᒪᒃᑲᓐᓂᕐᓯᒪᓕᕋᔅᓰ?


"ᑭᓲᒐᔅᓯ, ᔨᕼᐆᕙ ᕗᐃᑦᓂᔅ?”"


ᐅᐸᒃᓯᒪᔪᑦ ᐃᒡᓚᕐᓯᕗᑦ.


“I’ve never seen people so indifferent sitting in the second row.

“ᑕᑯᓚᐅᕐᓯᒪᙱᓐᓇᒪ ᐃᓄᖕᓂ ᑭᒡᓕᑦᑎᐊᖓᓂ ᐃᒃᓯᕚᖅᑐᓂᒃ ᓱᖁᓯᕈᓐᓇᙱᑦᑐᓂᒃ.


"So you can either jump in with the rest, or you may be better than everybody else.”"

"ᑕᐃᒪᓕ ᕿᒡᒋᑲᑕᒍᓐᓇᖅᐳᓯ ᐊᓯᔅᓯᑎᒍᑦ, ᐅᕝᕙᓘᓐᓃᑦ ᐱᐅᓂᕐᓴᐅᒐᔅᓯᖃᐃ ᐊᓯᔅᓯᓐᓂ.”"


The two women stood up and began walking out of the church.

ᑖᒃᑯᐊᒃ ᐊᕐᓈᒃ ᓇᖏᕐᓯᒐᒥᒃ ᐊᓂᔭᖅᑐᓕᖅᖢᑎᒃ.


“ᐊᐱᕆᓇᓱᑐᐃᓐᓇᖅᑐᖓ.


"ᑕᐃᒪᐃᓕᐅᖃᑦᑕᕋᒪ, ᐱᔭᒃᓴᕆᒐᒃᑯ."


ᖃᐅᔨᒪᒐᒪ ᐃᓅ ᑎᒥᖓ ᖃᓄᐃᓕᖓᓂᖓᒍᑦ.


ᐅᕙᓐᓂ ᑭᓲᒃᓴᙱᓐᓇᓱᙱᓗᓯ.


The whole of the Arctic depends on what is happening here tonight.”

ᐅᑭᐅᕐᑕᖅᑐᓕᒫᖅ ᒫᓐᓇ ᐊᒃᑐᐊᓂᖃᖅᐳᖅ ᖃᓄᐃᓕᐅᕐᓂᐅᔪᒧᑦ ᐅᓐᓄᒃ.”


Event staff told the audience not to take pictures or recordings.

ᖃᓄᐃᓕᐅᕐᓂᕐᒧ ᐃᖅᑲᓇᐃᔭᖅᑎᐅᔪᑦ ᐅᐸᒍᑎᔪᓂᒃ ᐅᖃᐅᔾᔨᔪᑦ ᐊᔾᔨᓕᐅᕆᖁᔨᙱᖢᑎᒃ ᓂᐱᓕᐅᕆᙱᓪᓗᑎᒡᓗ.


"Meanwhile, they photographed the entire event."

"ᑭᓯᐊᓂᓕ, ᑖᒃᑯᐊ ᐊᔾᔨᓕᐅᕆᓚᐅᕐᑐᑦ ᖃᓄᐃᓕᐅᕈᓯᓕᒫᒥᒃ."


That included running up to people who were sobbing as Howard-Browne laid hands on them and taking close-up pictures.

ᐅᑯᓂᖓᓘᓐᓃᑦ ᐃᓄᖕᓄᑦ ᐅᓪᓚᒃᑐᓂᒃ ᕿᐊᔪᓄᙵᐅᔪᓂᒃ ᐅᓇ ᕼᐊᐅᕙᑦ-ᐳᕋᐅᓐ ᐊᒃᑐᓯᔭᕌᖓᑦ ᑖᒃᑯᓂᖓ ᐊᒻᒪ ᐊᔾᔨᓕᐅᖅᑕᐅᕙᒃᖢᑎᒃ ᖃᓂᒋᔭᐅᒻᒪᕆᒃᖢᑎᒃ.


"A photo album on Revival Ministries International’s website shows pictures of nameless audience members at their most vulnerable—pained facial expressions, eyes closed, mouths wide open, or collapsing to the floor."

"ᐊᔾᔨᙳᐊᖁᑎᒋᔭᐅᔪᑦ ᐅᑯᓇᙵᑦ ᕆᕙᐃᕗᓪ ᑐᒃᓯᐊᕐᕕᖕᓂᑦ ᐃᓐᑐᓈᓴᓄᑯᓐᓂ ᖃᕋᓴᐅᔭᒃᑯᑦ ᓴᖅᑭᔮᒐᒐ ᓴᖅᑭᔮᖅᑎᑦᑎᔪᖅ ᐊᒥᓱᕈᓘᔭᕐᓂ ᐅᐸᒍᑎᓂᑯᓂᒃ ᑭᓲᒍᓐᓃᕐᓯᒪᓗᐊᖅᑎᓪᓗᒋ—ᑮᓇᖏ ᐋᓐᓂᕐᓯᒪᓂᖓ ᓴᕿᔮᖅᑐᑦ, ᓯᑯᙱᖓᔪᓂᒃ, ᖃᓂᖏᑦ ᒪᑐᖏᖓᔪᑦ, ᐅᕝᕙᓘᓐᓃᑦ ᓇᑎᕐᒦᑐᐃᓐᓇᓕᖅᑐᓂᒃ."


A woman on whom Howard-Browne just laid hands lies crying on the floor beneath a thin blanket.

ᐊᕐᓇᖅ ᕼᐋᐅᕙᑦ-ᐳᕋᐅᓐ ᐊᒡᒐᒥᓄᑦ ᐊᒃᑐᓵᖅᑕᖓ ᓇᑎᕐᒥ ᕿᐊᕗᖅ ᐊᑖᓃᖢᓂ ᓵᑦᑑᑉ ᐊᓪᓕᓂᐅᑉ.


"In front of her, Howard-Browne and his staff advance to lay hands on an Inuit couple."

"ᓵᑦᑎᐊᖓᓂ, ᕼᐊᐅᕗᑦ-ᐳᕋᐅᓐ ᐊᒻᒪ ᐃᖅᑲᓇᐃᔭᖅᑎᖏ ᐅᐸᒍᑎᕗᑦ ᐊᒃᑐᕐᓯᓂᐊᕐᒪᑕ ᐃᓅᖕᓂ ᐊᐃᑉᐸᕇᖕᓂᒃ."


Event originally scheduled for St. Jude’s

ᐅᓇ ᖃᓄᐃᓕᐅᕐᓇᖅ ᑐᕌᖓᖄᕐᓂᑰᒐᓗᐊᖅ ᓴᐃᓐᑦ ᔫᑦᒧᑦ


"The event was originally scheduled to be held at St. Jude’s Anglican Cathedral in Iqaluit, but was changed at the last minute."

"ᐅᓇ ᖃᓄᐃᓕᐅᕐᓇᖅ ᓯᕗᓪᓕᕐᒥ ᑐᕌᖓᓚᐅᕐᓯᒪᔪᑦ ᐅᕙᓃᓐᓂᐊᕐᓗᓂ ᓴᐃᓐᑦ ᔫᑦ ᐋᖕᓕᑲᓐ ᑐᒃᓯᐊᕐᕕᒃᒥᑦ ᐃᖃᓗᖕᓂᑦ, ᑭᓯᐊᓂᓕ ᐊᓯᔾᔨᖅᑕᐅᓚᐅᕐᓯᒪᔪᖅ."


"That change came from those who invited Howard-Browne, a receptionist at St. Jude’s said."

"ᑖᓐᓇ ᐊᓯᔾᔨᕈᑎᐅᔪᖅ ᐊᓯᙳᖅᑎᑕᐅᓚᐅᕐᑐᖅ ᖃᐃᖁᔨᓯᒪᔪᓂᒃ ᕼᐊᐅᕙᑦ-ᐳᕋᐅᓐᒥᓐ, ᑎᑎᕋᖅᑎᒋᔭᐅᔪᖅ ᓴᐃᓐᑦ ᔫᒥ ᐅᖃᖅᑐᖅ."


"David Parsons, the Anglican bishop for the Arctic, said he was not aware that Howard-Browne was set to preach at St. Jude’s."

"ᑕᐃᕕᑦ ᐹᓴᓐᔅ, ᐋᖕᓕᑲᓐᑯᑦ ᐊᔪᕆᕐᓱᐃᔨᕐᔪᐊᖓᑦ ᐅᑭᐅᕐᑕᖅᑐᕐᒧᑦ, ᐅᖃᓚᐅᕐᑐᖅ ᖃᐅᔨᒪᓚᐅᙱᓐᓂᕋᖅᖢᓂ ᐅᓇ ᕼᐊᐅᕙᑦ-ᐳᕋᐅᓐ ᐊᔪᕆᕐᓱᐃᓂᐊᕐᓂᖓᓂᒃ ᓴᐃᓐᑦ ᔫᑦᒥ."


"And if he had known, he said he would have stopped the event because Howard-Browne is an extremist."

"ᖃᐅᔨᒪᓚᐅᕈᓂᓕ, ᐅᖃᖅᑐᖅ ᓄᖃᖅᑎᒐᔭᓚᐅᕋᔭᕐᓂᕋᖅᑕᖓ ᓲᖃᐃᒻᒪ ᕼᐊᐅᕙᑦ-ᐳᕋᐅᓐ ᐱᓗᐊᒫᔮᖅᑐᐊᓘᓂᕋᖅᖢᒍ."


"In this case, local Anglican officials failed to follow protocol by getting the bishop’s approval before such an event, Parsons said."

"ᑕᐃᒪᐃᓐᓂᖓᓄᑦ, ᓄᓇᓕᖕᓂᑦ ᐋᖕᓕᑲᓐᑯᑦ ᒪᓕᓚᐅᙱᑦᑐᑦ ᐊᑐᕆᐊᖃᖅᑕᖏᓐᓂᒃ ᐊᖏᖅᑕᐅᖄᕆᐊᖃᕐᓂᕐᒥᒃ ᐊᔪᕆᕐᓱᐃᔨᕐᔪᐊᒧᑦ ᖃᓄᐃᓕᐅᕐᓇᒧᑦ, ᐹᓴᓐᔅ ᐅᖃᖅᑐᖅ."


"The Anglican church has a reputation as a caring, compassionate church and, at times, works closely with other denominations, Parsons said."

"ᐋᖕᓕᑲᓐᑯᑦ ᑐᒃᓯᐊᕐᕕᖓ ᐱᓕᕆᐊᖃᕐᓂᖏᑦ ᖃᐅᔨᒪᓇᕐᒥᑦ ᐃᒃᐱᒍᓱᑦᑎᐊᕐᓂᕐᒥᒃ, ᐊᒻᒪ ᐱᓕᕆᐊᖃᖅᐸᒃᖢᑎᒃ ᐊᓯᖏᓐᓂᒃ ᑐᒃᓯᐊᕈᓯᖃᖅᐸᒃᑐᓂᒃ, ᐹᓴᓐᔅ ᐅᖃᖅᑐᖅ."


"“But there’s a lot of trust there, that you’re not going to be doing things that would, first of all discredit Christianity or the ministry of the people who are there.”"

"“ᑭᓯᐊᓂᓕ ᐅᒃᐱᕈᓱᖃᑦᑕᐅᑎᑦᑎᐊᕐᓂᖅᑕᖃᕐᒪ, ᐊᒻᒪᓗ ᐱᓕᕆᐊᖃᕐᓇᙱᖢᓂ ᓈᒻᒪᒐᔭᙱᑦᑐᓂᒃ ᐅᒃᐱᕐᓂᕐᒥᒃ ᐊᒻᒪ ᑐᒃᓯᐊᕆᐊᖅᐸᒃᑐᓂᒃ ᑕᐃᑯᖓ.”"


Howard-Browne appears to take a different approach.

ᕼᐊᐅᕙᑦ-ᐳᕋᐅᓐ ᐱᓕᕆᐊᖓᒍᑦ ᐊᓯᐊᒎᖓᖂᔨᕗᖅ.


“I’m not here to appease religious people.

“ᐅᕙᓃᙱᑦᑐᖓ ᐅᒃᐱᖅᑐᓂᒃ ᐱᔪᒪᔭᖏᓐᓂᒃ ᐱᓇᓱᖕᓂᕐᒧᑦ.


"If religion was going to shake the Arctic, it would’ve shaken the Arctic,” he told the audience."

"ᐅᒃᐱᖅᑐᓕᕆᓂᖅ ᐅᑭᐅᕐᑐᖅᒥ ᖃᓄᐃᓕᐅᕈᑎᐅᓂᐊᕐᓂᖅᐸᑦ, ᖃᓄᐃᓕᐅᕈᑎᐅᓯᒪᓕᕋᔭᖅᐳᖅ ᐅᑭᐅᕐᑕᖅᑐᕐᒥ,” ᐅᖃᖅᑐᖅ ᐅᐸᒃᑐᓄᑦ."


"“I don’t go by invitation, I go by commandment."

“ᖃᐃᖁᔭᐅᓂᕐᒧᑦ ᖃᐃᕙᙱᓚᖓ.


"… When you have the fire, you don’t need an invitation.”"

"ᐱᔭᕆᐊᖃᕐᓂᕐᒧᑦ… ᖃᐅᒪᖃᑦᑎᐊᕈᕕᑦ, ᑐᙵᓴᐅᑎᖃᕆᐊᖃᒋᓚᑎ.”"